
Necazurile brutarului de cuvinte 


Ioan lanolide 


Ce de oameni s-au strâns, frățioare! 
Livizi şi supți, 
Desculți şi rupți, 


Zgribuliți aşteaptă în bătaia vântului, 


Să le frâng în două, ca pe soare, 

Pâinea rumenă a cuvântului. 

O, Doamne! 

Dar eu sunt brutarul sărac! 

Zadarnic flămânzi s-au strâns lângă vatră... 
Pe foc nu mocneşte decât un crâmpei de arac, 
Şi nici un pumn de faină-n covată nu este. 

Ia, coc şi eu, acolo, 

Sub testul vechi, o piatră, 

Cum a făcut femeia săracă din poveste, 

Să-şi amăgească ţâncii care plângeau, flămânzi. 
Pe vremea aceea, pesemne, sfinţii blânzi 

Mai colindau pământul 

Şi pietrele - minune! - le preschimbau în pâini. 
Hei, cin” să fie, măre? 

Sau poate numai vântul.... 

Și ăi câini, ce latră-n uliţă a om străin...? 
Sfinte Doamne, Sfinte Petre! 


Spre bordeiul meu s-aud paşii cum vin... 


Am fost la doctor. Sunt bolnav de mulți ani, dar 
doctorii au minimalizat boala mea. M-au consultat zeci de medici, 
făcând toate investigaţiile ştiinţifice necesare. Mi-am dat seama că 
ei se înşelau şi, în luna iulie, mi-am diagnosticat singur o tumoare 
abdominală. Acum o confirmă şi ei, căci este atât de mare, încât 
abdomenul meu e cât o butie (butoi) şi diform pe partea dreaptă. 

Operaţie nu pot suporta şi nu o accept, căci nu vreau 
să mor pe masa de operaţie, ci să mă sting conştient şi împăcat cu 
Dumnezeu, cu mine însumi şi cu oamenii. 

Nu mai am mult de trăit, probabil câteva luni de zile. 
Voi căuta să plinesc tot ce se cuvine sufletului şi vieţii mele 
creştine, în care port crucea generaţiei căreia îi aparțin. 

Am de transmis un mesaj atât creştinătăţii, cât şi 


omenirii. Sunt perfect lucid, echilibrat şi calm sufleteşte, încât sper 


să pot să exprim adevărul curat, în cea mai subțire vedere a lui. 
Doamne, ocroteşte-mă în ultimii paşi ai trecerii mele. 


Pe Tine Te preaslăvesc, acum şi în vecii vecilor. Amin! 


Ioan lanolide, 8 august 1985 


Taina deținutului profet 


- Lămurire asupra ediţiei - 


„Deţinutul profet” este o carte care şi-a ales singură 
momentul apariţiei. 

În urmă cu doi ani, după trecerea la Domnul a 
Părintelui Gheorghe Calciu, familia Sfinţiei Sale din America ne-a 
dăruit cutia în care Părintele păstra cu grijă mai multe foi, unele 
noi, altele îngălbenite de vreme. 

Uimirea a fost când, cercetându-le mai îndeaproape, 
am descoperit printre ele sute de pagini acoperite cu scrisul mărunt 
şi greu descifrabil al lui loan lanolide. 

O foaie împăturită separat dezlega taina: o scrisoare a 
lui loan lanolide către soţia lui Vasile Marin, mărturisitorul de la 
Majadahonda, prin care autorul o ruga să trimită manuscrisele sale 
în America unde, nădăjduia el, Părintele Calciu le-ar fi putut 
redacta şi publica fără să-i dezvăluie numele. 

Acestea erau doar o parte din miile de foi pe care loan 
lanolide le-a scris în taină, cu riscuri uriaşe, în anii 1980, sub 
permanenta hărțuire a Securităţii, care-l ameninţa cu moartea. 

Din motive pe care nu le cunoaştem - de fapt, credem 
noi, prin rânduiala lui Dumnezeu - Părintele Calciu nu a putut 
publica nici atunci şi nici mai târziu aceste manuscrise. 

Ajunse la noi, ele au mai stat o vreme „sub obroc”, 
fiindcă „nu le sosise încă ceasul”. 


Nu cu mult timp în urmă, răsfoindu-le mai atent, ne-a 


atras atenţia o pagină pe care era scris numărul Fiarei din 
Apocalipsă. Curând aveam să descoperim că mai multe teancuri de 
foi cuprindeau referiri la vremurile apocaliptice, la dezastrul erei 
tehnologice, precum şi la misiunea Bisericii în aceste timpuri. 

Descifrându-le cu migală, am înţeles că deţinutul, 
întemnițat 23 de ani pentru vina de a-şi fi apărat credinţa şi neamul, 
se dovedeşte a fi un adevărat profet al vremurilor noastre. De altfel, 
în mod surprinzător, el scrie: „Mulţi vor fi șocați de viziunea 
prezentată de mine, dar ea va fi înţeleasă în mileniul trei”. 

Apostazia lumii, prin închinarea modernă la viţelul de 
aur, amenințarea experimentelor genetice care desfiinţează 
valoarea persoanei umane, pericolul uciderii sufleteşti a copiilor 
printr-o educaţie cu influenţe demonice, perspectiva unei noi 
„tiranii mondiale” care va controla prin forță vieţile şi conştiinţele 
oamenilor, sunt aspecte pe care mintea luminată de har a 
deţinutului le vede şi cu durere şi responsabilitate le pune înaintea 
omului contemporan. 

Cu deosebire, el se preocupă de rostul Bisericii, pe 
care o socoteşte responsabilă de tot ce se petrece în societate: 
„Biserica nu poate binecuvânta la întâmplare orice formulă socială, 
orice lege, orice instituţie, orice doctrină, orice ideal, orice oameni, 
ci numai pe acelea care aparțin mesajului evanghelic, prin care se 
slujesc oamenii acelei vremi. E mai lucrătoare o Biserică prigonită 
dar pură, decât una strălucitoare dar convenţională”. 

„Vremea stă sub semnul lui antihrist”, scrie autorul. Şi 
el, „brutarul sărac”, primind har de Sus, frânge pâinea rumenă a 
cuvântului pentru oamenii „livizi, desculți şi rupţi” ai acestui veac 
de abundență materială şi foamete duhovnicească. 

Precizăm, ca şi în cazul cărţii „Întoarcerea la Hristos”, 
că dată fiind vastitatea materialului şi caracterul lui nesistematizat, 
fară alineate, fară titluri, cu multe repetiţii de idei, am recurs la o 
organizare tematică a textului, care să ofere cititorului o lectură 
închegată şi coerentă. Multe din ideile cuprinse în carte trebuie 
înțelese în context şi raportate la perspectiva de ansamblu a 
autorului. Le redăm ca atare. De asemenea, am intervenit cu 


corecturi gramaticale şi de stil, justificate de rugămintea autorului, 


găsită într-o însemnare, ca cineva, vreodată, „să stilizeze acest 
material”. 

Că „Deţinutul profet” a apărut chiar la momentul când 
cuvintele autorului încep să se împlinească, nu este lucru 
întâmplător. Rămâne doar să nu lăsăm „profeții? temniţelor să 
strige în deşert, căci oamenii aceştia au trăit şi au murit pentru 


Hristos. 


Mănăstirea Diaconești, 11 aprilie 2009, 
la prăznuirea învierii lui Lazăr şi a Sfântului Ierarh Calinic de la 


Cernica. 


Mult iubită şi stimată doamnă Marin - Van Saanen, 


Providența a făcut să ne întâlnim sufleteşte în aceste 
împrejurări. Bărbaţii aceia, pe care împreună îi iubim şi îi stimăm, 
au marcat viaţa şi sufletul generaţiei mele, a prietenilor mei şi a 
mea personal. Prin ei am cunoscut adevărata chemare creştină. 
Sunt de atunci aproape patru decenii. [Este vorba de Ion Moţa şi 
Vasile Marin, morţi în 1937 în Spania, la Majadahonda, în apărarea 
Crucii. „Aşa am înţeles datoria vieţii mele: Am iubit pe Hristos şi 
am mers fericit la moarte pentru EI”, scria Moţa părinţilor săi. 
Jertfa lor a rodit în sufletele întregii generaţii tinere interbelice, 
care şi-a asumat cu responsabilitate calea sacrificiului pentru 
Hristos şi neam. (a se studia şi Taina Jertfei, Ed. Puncte Cardinale, 
Sibiu 2002)] 

Toţi anii aceştia au fost chin, sacrificiu şi jertfa; toți 
anii aceştia au fost rugăciune, credinţă şi dragoste; toţi anii aceştia 
au fost bucurie întru Hristos, au fost slujire întru Hristos, întâlnire 
întru Hristos. 

După toate distilările spirituale provocate de cea mai 
cumplită şi îndelungată prigonire a creştinătăţii, am ajuns la 


revelarea unui autentic creştinism ca şi concepție integrală despre 


viaţă. Pe aceasta o mărturisesc acum, în pragul morţii, căci am o 
tumoare hepatică ce-mi numără zilele. 

Mulţi vor fi șocați de viziunea prezentată de mine, dar 
ea va fi înţeleasă şi preţuită în mileniul trei. Acum e bine că pot 
comunica această veste. 

Am căutat adevărul creştin cel mai curat şi mai 
frumos. Sper că ne-am apropiat de el. 

Lumea creştină are nevoie de strălucirea puterii, de 
aceea îi trebuie o expresie politică fidelă. O astfel de expresie 
presupune o conştiinţă creştină şi o trăire în Duhul Sfânt. Sfinţii, 
eroii şi martirii acestui veac s-au apropiat de Hristos până la unirea 
cu El. Pe ei îi mărturisim. Fie strădania şi jertfa noastră spre slava 
lui Hristos şi mântuirea lumii. Amin. 

Consider că Părintele Calciu este omul ce poate 
redacta aceste lucrări, le poate traduce şi le poate publica, 
deocamdată sub numele lui, iar când eu n-o să mai trăiesc, atunci e 
necesar să apară şi numele meu, căci sunt legat de evenimentele ce 
au produs această lucrare. 

Îmbrăţişându-vă cu toată dragostea, vă doresc sănătate 
şi putere de muncă spre împlinirea slujirii lui Hristos şi a 


oamenilor. 


10 august 1985 


Cu tot respectul, loan lanolide 


Partea întâi 


Tristeţile unui deținut 


Deţinutul simte că intr-un viitor previzibil puterea 
comunistă va fi anihilată. Și totuşi el e trist şi îngrijorat. 

Trist este pentru că vede că aceia care au avut puterea 
comunizării ţării se profilează ca stăpâni şi ai lumii care va veni. 
Este îngrijorat pentru că înțelege că se deschid perspectivele unei 
tiranii mondiale, fără oponenți şi fără precedent. 

Din punct de vedere antihristic, comunismul ateu şi-a 
îndeplinit misiunea şi nu mai este necesar, deci poate să dispară 


spre a transmite puterea sa unei noi forțe apocaliptice. 


Ioan lanolide, 1985 


Deţinutul îşi trăieşte viaţa ca şi cum s-ar afla în faţa lui 
Dumnezeu. Stă ore în şir, ziua şi noaptea, în stare de trezvie, pe un 
scaun şi aşteaptă, rugându-se şi chemând alinarea şi descoperirea 
Duhului Sfânt. 

Nu tinde către miracole, ci spre o atentă dreaptă 
judecată. Ştie că reflectarea luminii divine este în funcție de 
condițiile şi structurile fiinţei sale, de aceea nu se hazardează în 
absolut. Deşi în clipa unei iluminări are simțământul Adevărului, el 
rămâne rezervat, căci numai verificarea ulterioară va dovedi în ce 
măsură a fost în adevăr. Misiunea omului e de a cugeta 
necontenit sensul şi rostul său pe lume, în complexitatea şi taina 
vieții. 

Viața lui materială s-a tot simplificat, iar cea interioară 
face transparente esențele. Adesea, aceleaşi probleme îi apar în 
culori şi semnificaţii înnoite. E încântat de darul cu care a fost 
dăruit şi, opunându-se veacului, trăieşte contemplativ. 


E viu faţă de lume. A avut experienţe interesante cu 


oamenii şi ar vrea să le exprime. 

A constatat că în societate, când a trecut în anonimat, 
după eliberare, s-a bucurat de stima tuturor oamenilor, căci în 
lumea aceasta pervertită spiritual a rămas totuşi respectul faţă de 
realele valori umane. A fost împuns numai de cei incitați de 
Securitate ori de Cadre. A trebuit să îndure umilinţele, fiindcă ştia 
că pentru el nu există dreptate. 

I s-a întâmplat însă ca într-o anume situație să-şi 
dezvăluie identitatea, şi atunci s-a produs o adevărată revoluție față 
de el. Aproape toţi oamenii l-au părăsit, l-au vorbit, l-au ocolit, iar 
de a fost nevoie, l-au acuzat. Toţi s-au speriat de relaţiile bune pe 
care le-au avut cu un „bandit” şi fiecare în felul lui a căutat să se 
disculpe, ca şi cum fiecare era vizat de complot împotriva 
„fericitului socialism”. Totuşi, pe ascuns, mai toţi au căutat să-şi 
manifeste simpatia şi stima faţă de el. 

Câtă vreme nu ştiuseră deschis cine este el, chiar dacă 
o bănuiau, se simțeau ocrotiți faţă de frica ce stăpâneşte toată 
societatea, căci puneau mâna pe „n-am ştiut” şi scăpau basma 
curată, dar acum, când chiar el le-a spus cine e, au considerat că 
sunt descoperiţi în faţa răspunderilor pe care le are orice cetăţean al 
statului socialist. Mulţi, cei mai mulţi o făceau din laşitate. Puţini 
şi-au menţinut oarecare demnitate. 

Tinerii, care nu sunt informaţi decât prin educaţia 
politico-ideologică, când au aflat, pur şi simplu au rămas stupefiaţi 
şi l-au privit chiar ca pe un bandit, un fascist, ori, de ce nu, un 
criminal. Unii i-au trântit-o în nas cu cuvinte aspre, iar el n-a putut 
să-i lămurească, căci intra în conflict cu toată structura socială. 

Un tânăr mai inteligent şi cu un fond sufletesc mai pur 
a venit, când era singur, şi l-a rugat să-i spună care este adevărul, 
ce s-a petrecut, cine sunt vinovaţii. L-a privit cu dragoste şi i-a 
spus: 

-  Arăteu a criminal, bandit ori ticălos? 

- Nu. Tocmai de aceea am venit să vă cer lămuriri! 

- Tinere, e un mare pericol şi pentru tine şi pentru 
mine să dezvălui adevărul. El e acoperit sub atâta minciună, încât 


ar trebui un efort imens să spulber toate informaţiile cu care ai fost 


îndopat. Dar spre a nu te lăsa cu mâna goală, iată ce-ţi spun: sunt 
un om al cărui cuget se află necontenit în faţa lui Dumnezeu. Crezi 
în El? 

- Cred, dar nu ştiu Cine este şi nici cum trebuie să 
fie un om al lui Dumnezeu! 

- Să fie drept în adâncul sufletului său şi în viaţa sa, 
faţă de toată lumea şi faţă de sine însuşi. 

- Înţeleg! Ba nu, nu înţeleg, a răspuns tânărul. 

- Du-te, dragule, du-te şi străduieşte-te să fii liber 


întru adevăr! 


a 


Ca toți bunicii, şi deținutul nostru e ataşat de nepoți şi- 
şi petrece o bună parte din viață spre a le transmite dragostea şi 
înțelepciunea sa. I-a crescut frumos, în contrast cu obrăznicia 
odraslelor de azi. Sunt respectuoşi, ascultători şi nevinovați. Lângă 
ei, el se topeşte şi creşte în acelaşi timp. El le dă din el şi primeşte 
din ei. Le spune poveşti, se joacă cu ei, îi plimbă şi se roagă 
împreună. E uimit de isteţimea vârstei lor preşcolare. 

-  'Tataie, cine a făcut soarele? 

- Dumnezeu. 

- Dar stelele? 

- Tot Dumnezeu! 

- Dar copacii? 

- Dumnezeu! 

- El le-a făcut toate? 

- Toate. 

- Dar pe mine cine m-a făcut? 

- Tu eşti copilul lui tăticu şi al lui mămica, dar tăticu 
e copilul meu şi pe strămoşul meu tot Dumnezeu l-a făcut. 

- Dar casa cine a facut-o? 

- Casa e făcută de oameni, dar pământul, lemnul şi 
fierul din care s-a făcut casa sunt opera lui Dumnezeu. 


- Dar pe Dumnezeu cine L-a făcut? 


- Ele fără început şi fără sfârşit, El singur le-a făcut 
toate. 

- Dar cum este Dumnezeu? E ca un om? 

- Domnul lisus este asemeni cu omul, dar 
Dumnezeu este aşa, cam ca sufletul din om. Pe om îl vezi, dar 


sufletul din om nu se vede. 


Dar satana cine este? 


El este gândul răutăţii din oameni. 
- Atunci Dumnezeu este gândul bunătății din 


oameni... 


Bravo, aşa este! Va trebui să fiți atenţi, ca să nu 
primiţi în mintea voastră nici un gând al răutăţii, ci numai pe cele 
ale bunătăţii, căci ele vin de la Dumnezeu. 

Viaţa interioară se deschidea pentru cei micuţi din 
fragedă copilărie. Ştiau poveşti despre Domnul lisus, despre sfinţi, 
despre eroi şi despre figurile legendare. I-a ferit de lectura 
stereotipă şi seacă şi le-a oferit bogăţia sufletească a celor mai 
verificate valori umane. Era deci încântat de opera sa educativă şi o 
compara cu obrăznicia, pretențiile şi goliciunea sufletească în care 
creşteau generaţiile tinere. 

Când băiatul cel mare a împlinit cinci ani, l-a dat la 
grădiniţă. 

-  Tataie, a venit el îmbufnat acasă, tovarăşa mi-a 
spus că nu există Dumnezeu şi să încetez cu prostiile astea! 

Deţinutul aştepta această confruntare şi i-a zis: 

- Dar tu ce crezi? 

- Eu cred ce mi-ai spus tu. Dumnezeu e bun şi eu îl 
iubesc. 

- Aşa să-i spui şi tovarăşei la grădiniță, iar dacă te va 
întreba cine ţi-a spus toate acestea, atunci să-i spui că eu te-am 
învăţat. 

- Bine, tataie, aşa am să fac! 

Copilul s-a luat cu joaca şi a început să cânte 
Internaționala. 

- Cine te-a învăţat? l-a chestionat bunicul. 


- Tovarăşa! 


Deţinutul avea părul măciucă şi pielea încrețită pe el. 
Îşi amintea de ostaşii sovietici, mărşăluind ca o turmă bezmetică 
spre Berlin, în imnuri bolşevice. Apoi, la scurt timp, îi bubuie şi azi 
în cap melodia Internaționalei, cântată pentru prima dată de copiii 
români pe stadion, într-o mare festivitate. 

Durerea sufletească o simte organic. Geme în sine de 
neputinţă şi disperare. Nu are posibilitatea nici pe nepotul lui să-l 
ferească de otrava revoluţiei! 

Îşi dădu încă o dată seama cât de mult îl ocrotea 
puşcăria de această dramă a omenirii şi văzu cu ochiul minţii cum 
sute de milioane de copii din toate ţările lumii sunt captaţi mental 
şi spiritual de goliciunea materialismului dialectic. Copiii lumii 
moderne ies de sub oblăduirea sacră şi intră în conul energiilor 
satanice, rezultatul fiind dezastruos din toate punctele de vedere. 

Și-a strâns nepoţelul la piept, cu sentimentul că-şi 
pierde propriul său suflet. Copilul i-a mai zis: 

-  Tataie, un copil a spus tovarăşei că tatăl lui îl înjură 
pe Marx cu revoluţia lui. Ce e asta, tataie? 

Copilul cu pricina aparținea unei familii din 
nomenclatură (conducere). Tovarăşa se îngălbenise. 

Deţinutul s-a înviorat într-un fel de bucurie inversă, 
ce-i demonstra că lumea nu este pierdută şi că într-o zi se va 


redresa. 


îe 


Când sosise acasă, acum 20 de ani, deținutul nu mai 
găsise nimic din frumoasa lui bibliotecă: fusese jefuită, distrusă şi 
trimisă la retopirea celulozei. A adunat deci din nou ceva cărţi, 
printre care cele zece volume ale Filocaliei româneşti. Le mângâie 
cu privirea, ia una şi o răsfoieşte, apoi alta, şi alta şi le reaşează în 
raft. 

Când a citit primul volum, era la începuturile vieții 
sale interioare. A avut atunci sentimentul unei revelații şi s-a 


revoltat că până la acea dată nu se pusese la dispoziția sufletului 


românesc această capodoperă a spiritualității creştin-medievale. 
Atunci şi-a însuşit cu nesat fiecare cuvânt al Filocaliei, 
traducându-l imediat în act viu al sufletului său. 

De atunci au trecut însă vreo patruzeci de ani. Între 
timp a suferit mult, a citit mult, a dezbătut mai toate problemele 
existenței omeneşti. Necontenit a rămas credincios şi starea de 
rugăciune nu l-a părăsit niciodată. A dat prioritate studiilor 
teologice. Se străduieşte şi acum ca tot ce gândeşte să aibă temei 
evanghelic, apostolic şi patristic. Vrea să fie un fiu fidel al 
Bisericii. A ajuns la o viziune în duh, de aceea dispune de o 
deosebită subțirime a minţii, cu care sesizează cerinţele lumii şi 
orânduirea lor dumnezeiască. 

El e un eremit (pustnic, sihastru) de modă modernă. 
Contemplă lumea în Hristos şi-L preamăreşte pe Hristos în lume, 
umplând lumea cu Duh Sfânt. Se simte că pluteşte ca un gând 
deasupra lumii, iar lumea e gând şi aşa se întâlneşte cu Gândul 
necreat. 

El nu face sinteze, căci a uitat tot ce a citit, ci vede 
sinteza lumii în simbolurile ei. E atent la toate dimensiunile 
condiției umane, doreşte să le cuprindă, dar ştie că mereu îi va 
scăpa ceva. De aceea nu poate cugeta lumea decât ancorat în 
Hristos. 

În toată singurătatea lui, el nu se simte singur. În toată 
umilitoarea lui înfrângere, el are certitudinea triumfului Hristosului 
din lume. 

Este el un mistic, un filozof, un om politic, un poet, un 
om de ştiinţă, un economist? Nu. El se consideră simplu un om 
creştin. Din perspectiva aceasta cugetă la Filocalie şi la teologie, la 
creştinătate. 

Ştie că datoreşte mult Filocaliei din punct de vedere 
sufletesc, că gândirea i-a fost formată de teologie, şi totuşi ia 
distanţă faţă de ele, le judecă pe toate cu luare aminte şi caută să le 
vadă pe toate în Hristos. Îl interesează mântuirea lumii: ce este, 
cum este şi cum se poate concretiza. 

Filocalia, din acest punct de vedere, îi pare o reducere 


a viziunii hristice asupra lumii la viziunea eremitică asupra 


monahismului. Filocalia este o restrângere a spiritualității creştine 
la spiritualitatea personală, ori, cel mult, monahală. Introspecţia 
monahilor i-a făcut să nu mai privească lumea ca lume. Viziunea 
din Filocalie e război nevăzut cu duhurile, război cu patimile şi 
război cu lumea luată ca păcat, or el vede războiul, păcatul şi lumea 
ca un tot integral. Discursul filocalic nu seamănă cu discursul 
evanghelic, căci acolo lupta se dă în lume, pentru schimbarea lumii 
şi spre înfrângerea forțelor întunericului din lume. Filocalia e scrisă 
în Evul Mediu, când problemele lumii erau transmise statelor, iar 
statele le rezolvau în măsura în care erau ori nu erau expresie a 
creştinătăţii, iar monahii se dedicau vieţii pur spirituale. O parte din 
virtuțile şi valorile evanghelice nici nu apar în Filocalie: cutezanţa, 
afirmarea, lupta, dreptatea, justiția, pedeapsa, etc. [Filocalia se 
ocupă de lucrarea lăuntrică a curățirii de patimi şi a unirii cu 
Dumnezeu, ceea ce justifică problematica textelor pe care le 
conţine. Însă virtuţi ca afirmarea, cutezanţa, lupta, dreptatea nu 
numai că n-au fost ignorate de părinţii filocalici, ci chiar afirmate 
cu tărie prin însăşi viaţa lor: Sfântul Maxim Mărturisitorul 
(580-662), deşi simplu monah, a înfruntat cu cutezanţă pe împărații 
Eraclie şi Constantin al II-lea şi pe Patriarhul Pyrrhus, apărând 
Biserica de erezia  monotelită; Sfântul Grigorie Palama 
(1296-1359) a luptat cu îndrăzneală pentru dreapta credinţă, fiind 
aruncat în temniță de împărăteasa Ana de Savoia şi Patriarhul 
Caleca pentru „abateri dogmatice” şi „motive politice”; Sfântul 
Simeon Noul Teolog (917-1022) nu s-a temut să mărturisească 
despre sfinţenia părintelui său duhovnicesc, înfruntând cu curaj pe 
Patriarhul Serghie al Constantinopolului.] 

El înţelege specializarea pe domenii în creştinătate, 
dar în unitatea ce o dau mădularele în trupul omului. Caută deci 
regăsirea trupului mistic al lui Hristos ca realitate ce integrează 
lumea, o umple şi o sfințește. 

Dacă ar trebui să-şi expună concluziile vieţii într-o 
conferință succintă, ar lua drept exemplu predica de pe munte a 
Mântuitorului. Toţi creştinii, în orice domeniu s-ar afla, trebuie să 


fie solidari, în acelaşi duh şi concepţie creştină. 


în 


În camera deţinutului arde necontenit candela şi-n 
inima lui pulsează rugăciunea isihastă. 

E tot mai departe de lume şi totuşi o poartă în 
întregime în sineşi. El e un tip nou de isihast, cum nu ştiu să fi fost 
altul, căci în liniştea lui se revarsă zbuciumata omenire de azi şi 
dintotdeauna. El e un isihast apostolic, dar de un apostolat specific 
claustrării (izolării, singurătăţii) în care se află. De fapt, el se 
uneşte mereu cu lisus Hristos, Mântuitorul şi Împăratul. În Iisus 
contemplă creaţia, sensul şi finalitatea ei şi se simte responsabil 
pentru tot ce se petrece pe pământ. Realismul lui e crud, căci vede 
atât răul în rădăcinile sale spirituale şi ancestrale, cât şi forțele sale 
istorice. Dar unirea cu lisus îl face să depăşească dramele lumii, să 
le surprindă sensul providenţial şi să fie senin în faţa finalităţii 
creaţiei. 

Zi de zi, an de an s-au tot clarificat în el ideile 
învăţăturii creştine. Spiritul s-a curăţit până ce a ajuns la limpeziri 
luminate de sus. În singurătatea sa, marea problemă pe care şi-o 
pune este următoarea: Care este starea lumii în faţa lui Dumnezeu? 
Care este starea creştinătăţii în faţa lui Hristos? Şi lumea şi 
creştinătatea sunt în criză. Dar de ce a intrat creştinătatea în criză? 

După îndelungă rugăciune, meditaţie şi cercetare, a 
ajuns la concluzia, surprinzătoare pentru mentalitatea creştinilor 
moderni, că îi lipseşte puterea. Creştinătatea nu are putere. 
Creştinătatea a pierdut din vedere că lui lisus I S-a dat toată puterea 
în cer şi pe pământ. 

Criza de putere a creştinătăţii a făcut posibilă 
strălucirea puterii satanice peste omenire. Satanismul apare în 
omenire pe linii de forță succesive, ce şi-au transmis puterea de la 
una la alta: antropocentrism, umanism, raționalism, progresism, 
materialism şi ateismul ultimului secol, devenit pseudo-religie de 
stat. Satanismul încă n-a realizat antihristul, dar i-a creat condiţiile 
apariției şi puterii sale. 


Antihristul este ucigaşul lui Hristos, tiranul oamenilor, 


tatăl minciunii, orgoliul rasial al fiinţei sacre, dumnezeul rasial şi 
viţelul de aur. 

În faţa puterii antihristice, omenirea se uneşte în jurul 
lui Hristos, singura putere ce poate strivi şi nimici fiara 
apocaliptică. De aceea e aşteptat Hristos să apară cu strălucire mare 
în omenire, de aceea creştinătatea trebuie să pregătească omenirea 
spre a-L putea primi. 

Creştinătăţii i s-a dat puterea de a zidi Împărăţia lui 
Dumnezeu şi trebuie să-şi îndeplinească această menire, căci vine 
Domnul şi nu ştim când vine, dar trebuie să fim pregătiți pentru a fi 


cu adevărat Israelul Lui. 


z 


Deţinutul dispune de un detector suprasensibil al 
duhurilor, ideilor şi forțelor ce se declanşează în lume. Simte că 
într-un viitor previzibil puterea comunistă va fi anihilată. Şi totuşi 
el e trist şi îngrijorat. Trist este pentru că vede că aceia care au avut 
puterea comunizării țării se profilează ca stăpâni şi ai lumii care va 
veni. Este îngrijorat pentru că înțelege că se deschid perspectivele 
unei tiranii mondiale, fără oponenți şi fără precedent. 

Din punct de vedere antihristic, comunismul ateu şi-a 
îndeplinit misiunea şi nu mai este necesar, deci poate să dispară, 
spre a transmite puterea sa unei noi forţe apocaliptice. Aşa se 
explică apariția teoriei fiinţei sacre a Israelului, izvorâte din spirit 
caiafic. Cucerirea Ierusalimului e un semn antihristic, şi lumea 
creştină nu 1 se poate opune. 

Creştinismul nu poate admite Israelul caiafic, căci Îl 
neagă pe Hristos. Unii avansează ideea că fiinţa rasială a poporului 
israelit ar fi chiar hristosul prorocit, dar acestei aberaţii i se opune 
lumea întreagă. Dumnezeu nu mai poate fi conceput rasial, 
„Israelitean”, ci universal uman. Israelul nu mai poate fi conceput 
rasial, ci haric şi credincios, deschis tuturor neamurilor. 

Evreii nu pot accepta nici după două mii de ani 


conceptul hristic şi rămân înzidiți în spiritul caiafic, care-L ucide 


pe Hristos Dumnezeu din raţiunea de a salva ființa poporului 
israelit. Teoria fiinţei sacre este produsul caiafismului. 

Deşi sunt impresionante vitalitatea şi mesianismul 
israelitean, ele se dovedesc catastrofale pentru ei şi nefaste pentru 
omenire. Antisionismul este răspunsul proletariatului internațional 
la politica israeliteană de dominare a lumii, în cadrul revoluției 
proletariatului internațional. Conflictul între sionism şi comunism 
este public, dar nu produce incendiu pentru că ambele părți au încă 
interese comune. 

Pe de altă parte, omenirea reacționează la politica 
israeliteană prin antisemitism. Aşa se explică nazismul şi 
islamismul arabilor. Patriotismul şi naționalismul se afirmă tot mai 
puternic în toată lumea. 

Acest popor mic are o misiune mare, care la început a 
fost hristică, apoi a ajuns antihristică. Rolul lor în istorie e negativ, 
de aceea trec din dezastru în dezastru. Nu tot evreul e antihristic, 
căci şi apostolii au fost evrei, dar majoritatea poporului evreu l-a 
urmat pe Caiafa până în zilele noastre, încărcându-se de toată 
răspunderea. Ei sunt vinovaţi în faţa lui Dumnezeu şi sunt duşmani 
ai tuturor neamurilor. Succesele lor produc dezastrele lor. Pacea lor 
va veni prin pocăință în faţa lui Dumnezeu şi prin înfrățire cu toate 


neamurile. 


îe 


Câteodată deţinutul iese din bârlogul lui şi dă ocol 
țării, colindându-i mănăstirile. Cândva dorise şi el rasa monahală, 
acum însă nu regretă calea pe care merge. Se simte mai liber decât 
monahii oficiali. Are o viaţă spirituală a cărei temeinicie a început 
în temniţă, pe care n-o află în monahismul de azi. 

Viziunea lui despre lume şi creştinătate e autentică, se 
păstrează în duhul lui Hristos şi al Sfintei Tradiţii, dar la modul 
neconvențional, neformal şi neritual, de aceea încercările sale de a 
comunica cu cei mai cunoscuţi dintre monahi s-au lovit fie de 


opacitatea acestora, fie de teama din ei. 


Cu vlădicii nu încearcă să ţină un dialog, căci nu are 
încredere în ei. Adesea îi condamnă şi se revoltă în sine împotriva 
slugărniciei lor. 

Marii teologi ai epocii - şi sunt câţiva - nu-i dau 
satisfacție, căci nu gândesc lumea prin Hristos, ci gândesc pe 
Hristos prin Biserică, ori el consideră că rolul creştinătăţii este să 
lucreze mântuirea lumii într-o necurmată actualitate istorică a lui 
Hristos. 

Subtilitatea ideilor sale l-a făcut şi mai credincios, căci 
echilibrul omului nu poate fi realizat decât prin comuniunea omului 
cu Dumnezeu. E lucid şi echilibrat. Regretă că nu poate comunica 
concluziile sale. I se pare că în dezbaterile universale ale 
creştinătăţii el are de spus ceva nou, adică să abordeze problemele 
lumii în mod viguros şi puternic. Pentru o astfel de viziune nu este 
ajutat nici din Răsărit, nici din Apus, dar sunt oameni în lume care 
l-ar înţelege şi cu care ar putea lucra în acelaşi duh. 

Vede că se stinge şi doreşte să lase cel puţin un 
testament. 

Mănăstirile îi dau prilej de îndelungată şi rodnică 
meditaţie. Monahismul îi apare fie ca o dedicare de excepţie în duh 
paulinic ce nu s-a stins în creştinătate, fie ca o resemnare a 
creştinătăţii care, neputând realiza imaginea Împărăției lui 
Dumnezeu în mijlocul lumii, deci ca lume, s-a mulţumit cu 
orânduirea mănăstirească. Monahul e un ostaş ideal al lui Hristos, 
dar mănăstirea nu e o fidelă imagine a Împărăției lui Dumnezeu. 

Deţinutul visează să se zidească o lume creştină. 
Respinge comunismul ateu, care vrea o lume dreaptă prin 
determinismul legităţii istorice, dar respinge şi capitalismul, care 
vrea o societate de consum ca scop al vieţii, prin exacerbarea 
egoismului din oameni. Dacă legea nu poate ordona dreptatea în 
conştiinţa oamenilor, nici oamenii fără conştiinţă dreaptă nu au 
dreptul să interzică vieţuirea dreaptă a lumii. 

Oricât de decăzut este monahismul de azi, el e totuşi 
expresia libertăţii omeneşti întru dreptate, adevăr şi iubire. 

Sunt puţini monahi, căci legile ţării i-au silit să 


părăsească mănăstirile. Asupra celor ce au rămas, s-au exercitat 


presiuni spre a fi anulați ca putere populară. Conducerile 
mănăstireşti, aservite statului, depind de stat. În fiecare mănăstire 
sunt multiple reţele de informatori. 

Viaţa în mănăstire e controlată de Partid, de Securitate 
şi de Miliție, dar cel mai regretabil control se exercită de către stat 
prin ierarhia bisericească. Toţi vlădicii sunt obligaţi să raporteze 
activitatea lor. Vlădicii sunt aleşi de statul ateu şi nu de poporul 
credincios. Vlădicii colaborează cu statul ateu. Grija lor este să 
salveze instituția bisericească, dar nu să-L afirme pe Hristos. Ei 
pretind că se ocupă de sufletele oamenilor, dar au abandonat lumea 
în grija regimurilor politice. 

Credinţa s-a limitat la Liturghii şi ritualuri. în 
mănăstiri s-au redus până şi tipicul şi pravila. Se munceşte mult, 
epuizant, agitat, încât nu mai e loc pentru viaţă duhovnicească. 
Dacă odinioară veneau în mănăstire oameni spre a se mântui, acum 
trebuie să vină oameni mântuiţi, spre a mai salva ceva din forța 
spirituală de odinioară a mănăstirilor. Mai sunt monahi vrednici, 
dar tot mai puţini. 

Mănăstirile şi Biserica sunt ţinute de popor. Poporul 
crede cu intensitate. La etajul superior există o intelectualitate 
credincioasă, urmează majoritatea credincioşilor tradiţionali şi jos 
se află o bază a poporului credincios. 

Hristos are în lume suflete alese şi un popor ales. 
Mântuirea lumii este verosimilă şi imperioasă. Şi nu ştim toate 
rezervele de credință pe care Dumnezeu le-a păstrat pentru 


mântuirea lumii. Aşa credem. 


e 


Deţinutul e bătrân şi bolnav. Tensiunile lui lăuntrice 
cresc în măsura interiorizării şi izolării în care se află, dar cu 
deosebire ca o consecinţă a necesității mărturisiri. Poartă în el pe 
Hristos şi lumea, şi ştie că are datoria să participe la mântuirea 
lumii prin Hristos, deci şi Hristos şi lumea îl cheamă la apostolat. 


E lipsit de orice orgoliu şi de orice slavă deşartă, căci 


îşi controlează cu atenţie simțămintele inimii, încât ştie că numai 
râvna sfântă a vestirii îl face să caute o modalitate de a nu duce cu 
el în mormânt viziunea ce i s-a revelat. Nici n-o consideră a lui şi 
nici nu este a lui, ci este a sfinţilor şi martirilor acestui secol. 

Sufletul lui creştin şi-a pus temelie în temniţă, dar nici 
acum nu e liber. E necontenit urmărit. Îi e interzisă orice 
comunicare cu oamenii, de aceea se limitează la câteva relaţii 
restrânse cu câţiva prieteni. 

Cu oficialitățile comuniste nu poate comunica. Deşi 
nu e adeptul capitalismului, acolo însă ar avea şansa unei relative 
libertăţi. S-a decis deci să plece în străinătate. A apelat la un evreu 
[Este vorba de Richard Wurmbrandt, evreu trecut la protestantism 
şi convertit în închisoarea de la Târgu Ocna la Ortodoxie, după 
cum dă mărturie loan lanolide (vezi loan lanolide, „Întoarcerea la 
Hristos”, Ed. Christiana, 2006)], botezat în temniţă şi care este 
acum în California, dar evreul acela nu l-a ajutat, iar oficialitățile 
americane nu sunt interesate să ajute oameni ca el. Au plecat spre 
America promotorii şi casapii comunismului şi au rămas aici 


victimele lor, iar America se consideră liberă şi dreaptă. 


Partea a doua 


Profeţiile unui deținut 


Trăim apogeul erei tehnologice. Acum toate ţările 
pământului, de la cele mai înapoiate până la cele mai înaintate, 
sunt obsedate de tehnică, ca formulă magică a societăţii de 
consum. Căci visul lumii moderne din toate regimurile politice de 
azi este satisfacția materială nelimitată, ca cheie a fericirii 


oamenilor. 


Civilizaţia modernă şi-a dezvoltat treptat propriul ei 
sfârşit, căci este cea mai dezechilibrată lume ce a existat cândva. 

Statul care va avea monopolul armelor sofisticate, al 
ingineriei genetice şi al tehnicii de determinare a conştiinţelor va fi 
atotputernic şi va nimici omenirea. 

Nimeni nu garantează libertatea oamenilor în această 
civilizaţie, nimeni nu poate guverna forțele tehnologice în această 


civilizaţie. De aceea omenirea trăieşte pe culmile disperării. 


Ioan lanolide, 1985 


Era tehnologică şi vițelul de aur 


Trăim apogeul erei tehnologice. Ea a fost pregătită din 
secolul trecut prin aşa zisul progresism şi materialism. Acum toate 
țările pământului, de la cele mai înapoiate până la cele mai 
înaintate, sunt obsedate de tehnică, ca formulă magică a societăţii 
de consum. Căci visul lumii moderne din toate regimurile politice 
de azi este satisfacția materială nelimitată, ca cheie a fericirii 
oamenilor. Lumea albilor a lansat în omenire această concepție şi 
mentalitate, iar acum este generalizată. 

Sistemul capitalist american a realizat maxima 
prosperitate tehnico-economică a societăţii de consum, deşi ea este 
dezideratul fundamental al materialismului istoric marxist. Însă 
URSS n-a realizat performanţele din SUA. China comunistă 
aleargă cu paşi repezi spre modernizare. Toate popoarele Asiei, 
Africii şi Americii de Sud visează progresul tehnologic. 

Atracția omenirii către societatea de consum este mai 
mare decât ideologiile şi revoluțiile politice, numai că revoluția 
comunistă agită concepția progresistă, în timp ce capitalismul o 
comercializează. Tehnologia pusă în slujba politicii se dovedeşte 
mai viguroasă decât tehnologia comercializată, de aceea în ultimii 


patruzeci de ani omenirea s-a sovietizat în o treime din populaţia 


ei. 

Țările capitaliste au sesizat pericolul revoluției 
internaționale şi au trecut la ofensiva tehnico-militară. Aşa s-a 
ajuns la cei doi coloşi atomici ai anilor 1980, care vizează 
stăpânirea lumii întregi. Conducătorii lumii de azi sunt şi ei tot atât 
de obsedați de progres ca şi teoreticienii progresismului. 

Progresismul e fenomen universal. Niciodată 
omenirea nu a fost atât de unanim angajată într-o concepție ca în 
era tehnologică. Mintea oamenilor este materializată. Căci mintea 
oamenilor s-a concentrat, s-a educat şi a suprasolicitat toate 
energiile spre a realiza maxima dezvoltare tehnică, nelimitată şi 
absolută. 

Viţelul de aur, zeul străvechi, se arată azi ca o uzină 
atotputernică în spiritul omenirii. Lumea se închină maşinii. Este o 
pseudoreligie a dogmelor materiale, a sensului material şi a 
finalității neantice. Căci materia e neant şi spiritul oamenilor s-a 
neantizat prin zeificarea materiei. Materia a devenit scop şi nu 
mijloc al spiritului. Omenirea nu mai are transcendență, şi 
consecința este dezechilibrul psihic, descompunerea morală, tirania 
politică, distrugerea naturii, alienarea şi, în cele din urmă, războiul 
atomic. 

Civilizaţia modernă şi-a dezvoltat treptat propriul ei 
sfârşit, căci este cea mai dezechilibrată lume ce a existat cândva. 
Forţa ei este colosală şi sfârşitul ei este dezastruos. 

Pe căile progresului paşnic, lumea va pieri prin 
senzualism, anarhie, tiranie, ură, poluarea naturii, epuizarea 
resurselor naturii, conflicte, degradarea şi alienarea oamenilor. 

Statul care va avea monopolul armelor sofisticate, al 
ingineriei genetice şi al tehnicii de determinare a conştiinţelor, va fi 
atotputernic şi va nimici omenirea. 

Nimeni nu garantează libertatea oamenilor în această 
civilizaţie, nimeni nu poate guverna forţele tehnologice în această 
civilizaţie. De aceea omenirea trăieşte pe culmile disperării. 

Pentru ca omul să rămână om şi să fie stăpân pe lumea 
în care-i este dat să trăiască şi pe care singur şi-o făureşte, e 


necesar un sfârşit de veac şi începutul unui veac nou. 


Vechiul şi Noul Israel 


În Vechiul Testament există un fir alb al inspiraţiei 
divine şi un fir roşu al concepţiei materialist-umaniste-rasiale. 

Vechiul Testament începe cu deosebirea dintre Abel şi 
Cain şi continuă cu deosebirea dintre neamuri şi Israel. În Israel 
avem Legea Sfântă, dar avem şi viţelul de aur, avem răzvrătiri 
împotriva lui Dumnezeu, proorocii au fost ucişi de evreii idolatrii, 
rasismul iudaic a pătruns în conceptul spiritual al Israelului. 

Paralel cu firul roşu al ateismului şi rasismului iudaic, 
în poporul iudeu s-a remarcat şi firul alb al inspiraţiei şi harului 
divin, căci Israelului 1 s-au dat legăminte, lui i-a dat Dumnezeu 
Legea şi i-a dat Tora Făgăduinţei, i-a dat prooroci, i-a dat pe David, 
i-a dat conştiinţă mesianică, râvnă pentru cele sfinte şi minunate 
comuniuni cu divinitatea, încât a fost posibil să se nască Fecioara 
Maria, din neam iudaic şi să fie templu al Naşterii lui lisus, Fiul lui 
Dumnezeu. 

Pe firul roşu însă, evreii nu L-au recunoscut pe 
Hristos. Ana şi Caiafa au polarizat poporul evreu în jurul lor şi 
L-au ucis pe Fiul lui Dumnezeu. Evreii sunt blestemaţi şi scoşi din 
harul divin. Doar o rămăşiţă din Israelul iudaic intră în noul Israel. 
Oamenii tuturor neamurilor au primit har şi misiune de israeliți. 
Împărăţia lui Dumnezeu este dată oamenilor ce cred şi urmează lui 
Hristos, iar poporul iudeu a rămas ca o negaţie a istoriei, pe o 
poziţie antihristică. 

De două mii de ani ei militează pe firul roşu al istoriei 
lor fară Dumnezeu şi împotriva lui Hristos. Ei sunt duşmani ai 
tuturor oamenilor şi istoria lor trece din dezastru în dezastru, 
consecință a păcatului lor ateu-materialist. Duhul lor negativ se 
găseşte în raționalism, pozitivism, umanitarism, ştiințifism, 


capitalism şi comunism. Ei vor să iudaizeze lumea şi în bună parte 


au reuşit. Ei nu-L au pe Hristos, deci ÎI urăsc pe Hristos şi pe ei 
înşişi se consideră hristos. Ei se luptă cu Dumnezeu, se luptă cu 
toată lumea şi se luptă cu toată creştinătatea. Cutezanţa lor e 
impresionantă, dar şi înspăimântătoare apocalipsă. Opera lor în 
lume este catastrofală şi monstruoasă. 

Tentaţia materialist-ateistă nu este strict iudaică, ea e 
general umană şi adesea ademeneşte şi pe creştini. 

Dacă evreii se constituie în mod conştient şi voluntar 
pe poziţie antihristică, mulți creştini se situează pe poziţia de 
hristoşi mincinoşi. Un fir roşu apare şi în istoria creştinismului, 
alături de unul alb şi împotriva celui alb. 

Lupta dintre credinţă şi ateism se perpetuează până la 
sfârşitul veacurilor. Noul Israel cunoaşte epoci de înflorire şi epoci 
de decădere. În creştinismul primar au apărut Anania şi Safira, în 
creştinismul prigonit au fost mulţi apostaţi, mulţi au făcut din lisus 
un om şi au negat dumnezeirea Lui. 

Creştinismul bizantin a fost splendid, dar a şi capitulat 
în faţa lumii egoiste. 

Creştinismul roman a fost măreț, dar nu a putut evita 
unele amprente imperiale. 

Renaşterea L-a umbrit pe Dumnezeu prin om. 

Reforma a derutat creștinătatea. 

Revoluţia franceză s-a închinat unei femei depravate, 
iar comunismul se subjugă materiei. 

Ateii de azi sunt unii creştini de ieri. 

Omenirea se materializează, se  mecanicizează. 
Creştinii au pierdut dimensiunea mesianică, în timp ce evreii 
pompează ateismul pentru a dizolva toată cultura creştină. 

Nu mai avem Dumnezeu, nu mai avem speranţa vieţii 
eterne, nu mai avem nădejdea vieţii veşnice. 

Lumea e în mâinile lui Dumnezeu, dar ne întrebăm, 
cutremuraţi de răspunderi, ce fac oamenii? Vin ei în întâmpinarea 
lui Hristos? Mântuirea lumii trece prin credinţa oamenilor. 

În această perspectivă credem în misiunea noului 
Israel şi respingem iudaismul ca ateism antihristic. 


Fiara apocaliptică ucide pe cei care spun adevărul. Cu 


toată gravitatea situaţiei, cu toate riscurile vom mărturisi adevărul, 
chiar de vom fi ucişi, căci răstigniți suntem de multă vreme. 

A spune adevărul despre evrei nu este antisemitism, ci 
noi, creştinii, plini de iubirea ce L-a mistuit pe Hristos şi 
repetând-o în aceste vremuri tulburi, noi iubim cu adevărat poporul 
evreu şi ştim că numai prin Hristos este posibilă mântuirea lor. 
Tragedia evreilor este catastrofală prin solidaritatea întregului 
popor evreu cu Ana şi Caiafa. Strigăm deci tuturor evreilor în care 
mijeşte lumina credinţei, să părăsească satanismul, minciuna 
şi materialismul iudaic, să se încreştineze şi să se împace cu 
oamenii. 

Aşa după cum este evident din toată istoria antică şi 
modernă că neamurile nu pot tolera să fie stăpânite de evrei, aşa le 
spunem şi noi: să se integreze în omenire. Dacă râvna şi energiile 
antologice de care dispun vor fi orientate în sensul sacru al 
revelaţiilor divine, atunci poporul evreu ar fi fericit, cerurile se vor 
bucura şi oamenii îi vor iubi. Rasismul lor este absolut, 
materialismul lor le este în fire, minciuna este centrul gândirii lor 
pocite şi cu cât vor insista mai mult pe aceste coordonate, pe atât 
dezastrul lor va fi mai crud. 

Omenirea nu poate accepta nici tirania rasială a 
iudeilor, nici materialismul grosolan şi nici răstălmăcirea mentală a 
iudaismului. Prin decizia divină şi prin voinţa oamenilor, ei sunt 


sortiţi eşecului. Pieirea ta prin tine, Israele! 


Sensul apocaliptic al istoriei 


De ce are istoria sens apocaliptic? 
Se află el în raţiunea divină? 

Se află el în natură? 

Se află el în om? 


Cum a apărut răul în lume? 


Cum lucrează răul în lume? 
În duh, în trup, în natură? 
Cum lucrează răul în lume: 
La modul individual? 

La modul organizat? 

La modul politic? 


La nivelul elitelor şi al maselor populare? 


Se poate nega răul din lume? 
Se poate trăi la întâmplare? 


Se poate trăi legic şi mecanic? 


Răul spiritual nu antrenează Morala lumii, gândirea lumii? 
Cultura lumii, societatea? 


Economia, pacea şi războiul? 


Cine este fiara apocaliptică? 
Și toate forțele apocaliptice? 
Cine este hristosul mincinos? 
Cine este Antihristul? 


E posibil să se nege sensul apocaliptic al istoriei? 
Nu există o apocalipsă personală? 


Cine face parte din oştirile apocaliptice? 
Care este rolul evreilor? 

Care este rolul falşilor creştini? 

Care este rolul ateilor? 


Ce alte forţe apocaliptice mai sunt? 


Care sunt modalităţile luptei apocaliptice: 
Cele politice? Cele economice? 

Cele culturale? Cele artistice? 

Cele ştiinţifice? Cele ideologice? 


Cele militare? 


Care este raportul dintre diversele forţe apocaliptice? 


Nu-şi transmit puteri una celeilalte? 


Care e atitudinea creştinilor faţă de ele? 

Tinde fiara spre stăpânirea universală? 

Va avea fiara stăpânirea eternă? 

Cine şi când va stăpâni fiara? 

Nu şi-a asumat Hristos misiunea să învingă fiara apocaliptică? 


Nu au datoria creştinii să lupte şi să învingă fiara apocaliptică? 


Nu se poate ca înşişi creştinii să fie vrăjmaşii lui Hristos? 
Prin ignoranță, prin lene, prin indiferenţă? 


Prin ipocrizie, prin laşitate? 


Pot deveni creştinii robi ai răului? 
Nu se mânie Dumnezeu împotriva falsului creştin? 


Nu trebuie sfărâmat falsul creştinism? 


Puterea răului în lume este opera forţelor răului? 


Este opera incapacității creştinilor? 


Există agresivitate pe căi paşnice? 
Există tiranie pe căi paşnice? 

Există o apocalipsă instituționalizată? 
Prin false ideologii? 

Prin rele orânduiri? 

Prin nedrepte legiuiri? 

Prin criminale abuzuri? 

Prin tiranii locale şi universale? 
Prin greşite idealuri? 

Printr-un mod degradant de viaţă? 
Prin decăderea morală a oamenilor? 
Prin cult satanic? 


Prin prigonirea şi uciderea creştinilor? 


Originile Apocalipsei nu sunt în păcatul originar? 
Nu e Cain o forță apocaliptică? 

Nu e viţelul de aur un zeu apocaliptic? 

Nu e uciderea profeților un semn apocaliptic? 


N-a venit Hristos să întrerupă Apocalipsa în lume? 


Nu e uciderea lui Hristos noul sens apocaliptic al istoriei? 


Nu e lupta împotriva Duhului Sfânt apocalipsa contra adevărului 


evident? 


De ce se mânie Dumnezeu pe oameni? 
De ce se desfac peceţile în Apocalipsă? 
De ce apar îngerii şi cartea pecetluită? 
Ce e femeia, ce e balaurul? 

De ce apare mielul? 

Ce este fiara care face război sfinților? 
Ce sunt prorocii mincinoşi? 

Ce este Fiara 666? 


Cine a biruit Fiara? 


Nu se pregăteşte poporul credincios să-L primească pe Hristos? 
Care e rolul creştinătăţii în raport cu acţiunile apocaliptice? 

Nu pregăteşte Duhul Sfânt lumea pentru desăvârşirea veşnică? 

Nu se desăvârşeşte lumea în confruntarea cu vrăjmaşul apocaliptic? 


Biruinţele creştinătăţii nu sunt trepte spre desăvârşire? 


Biruinţa din urmă nu va coincide cu desăvârşirea lumii? 


Cu viaţa ei veşnică? 


Este posibilă pacea în condițiile apocaliptice? 
Există o acumulare a forţelor apocaliptice? 


Există o creştere a puterilor creştine? 


Dacă Hristos e cu noi, de cine ne vom teme? 


Nimic nu e mai real decât sensul apocaliptic al 
istoriei. Mântuitorul Însuşi a vorbit despre Apocalipsă, iar Duhul 
Sfânt a inspirat pe Sfântul loan să scrie acea tainică şi minunată 
carte a Apocalipsei. N-ar fi de înţeles lumea fără Apocalipsă, oricât 


de puternice ar fi dovezile credinţei ori argumentele raţiunii. 


Lupta este inevitabilă şi necruțătoare între puterile 
binelui şi ale răului. Puterile binelui ÎL invocă pe Dumnezeu, iar 


puterile răului lucrează cu Satana. Duhul Sfânt acționează prin 


puterile binelui, iar duhul necurat acţionează prin puterile răului. În 
arena istoriei stau faţă în față două oştiri antrenate de două duhuri. 
Oamenii împătimiţi au devenit ei înşişi duh necurat şi nu mai au 
nevoie de invocarea satanei. Oamenii orgoliului, oamenii 
ateismului fac, prin voia lor, voia Satanei. Aşa se explică apariţia 
apocalipsei în istorie. 

Sunt nesfârşite mijloace cu care se organizează răul în 
lume, el tinzând să cucerească sufletele, viețile şi veşnicia 
oamenilor. Răul are o mare putere de seducţie şi multe argumente, 
încât este greu să i se reziste de către oameni slabi la minte, slabi 
de inimă şi slabi în credinţă. 

Răul în lume vine din inima oamenilor, trece prin 
mintea lor şi ajunge să stăpânească voia lor. Robiţi răului, oamenii 
gustă satisfacția răului. Robind conştiințele, răul devine 
spiritualitate neagră a lumii, care-i conduce destinele pe calea 
pierzării. Răul devine principiu, criteriu şi mod de viaţă şi de 
ordine istorică. Răul se organizează şi devine putere, putere peste 
conştiinţe, putere peste lume. 

Răul nu se declară ca rău, ci se justifică drept bine, dar 
după rezultatele lui nefaste el se demască. Răul nu spune că vine de 
la diavol, dar refuză să se închine lui Dumnezeu şi prin asta îşi 
dezvăluie reaua credinţă. 

Răul minte vorbind adevăr (răstălmăcește), răul face 
rău justificându-l ca bine, răul urâţeşte lumea, deşi se prezintă ca 
un estet. 

Răul este ipocrit cu risipă de inteligenţă, dar vine o 
vreme când el se vădeşte gol-goluţ, respingător şi înspăimântător. 

Lumea nu poate fi minţită la infinit. Seducția răului 
poate fi dejucată de dorul după sfinţenie, de mintea clarvăzătoare şi 
de nostalgia veşniciei. 

Oamenii pot transforma lumea fie în rai, fie în iad. 
Aceste două forţe tind să guverneze lumea şi bătălia este totală. În 
mod nevăzut, la bătălia istorică participă Hristos, dar şi satana, iar 
în chip văzut oamenii, folosind toată capacitatea lor, se organizează 
în forţe ale lui Hristos şi ale lui antihrist. Tot binele şi tot răul din 


lume se categorisesc fie în forțe creştine, fie în forţe anticreştine. 


Confruntarea apocaliptică nu trebuie văzută ca un 
război propriu zis, deşi are acest aspect, ci ca tentativă de a stăpâni 
lumea din toate punctele de vedere: spiritual, politic, economic, 
cultural, social, ştiinţific şi militar. Fiara vrea integral omul şi 
omenirea, cu toate cele spirituale ale ei, cât şi cu cele materiale, 
pentru toată viaţa şi pentru eternitate. 

Există deci o încleştare apocaliptică pe plan politic, pe 
plan economic, pe plan artistic, în gândirea filozofică, în formele 
ştiinţifice, în orânduirile sociale, cât şi în conflictele militare. 

Biruinţa lui Hristos şi deci a creştinătăţii trebuie să fie 
deplină în toate laturile şi domeniile vieţii omeneşti. 

Dintre forțele antihristice se distinge atitudinea 
evreilor, care poartă pe conştiinţă vărsarea sângelui nevinovat şi 
care în mod evident, printr-o îndrăcită patimă, luptă împotriva lui 
Hristos. Istoria ultimilor două mii de ani ai poporului evreu este o 
concentrare antihristică. 

Poporul evreu trăieşte în Hristos printr-o rămăşiţă. 
Apostolul Pavel crede că se va mântui întreg poporul evreu. Acesta 
e un eveniment pe care omenirea îl aşteaptă, dar care nu se poate 
produce decât prin sinceră pocăință şi prin smerită slujire. 

Dacă atitudinea antihristică a evreilor este atât de 
gravă prin lupta ei contra evidenţei, tot atât de gravă, tot atât de 
împotriva evidenţei este şi creştinătatea care-L minte şi-L 
maimuţăreşte pe Hristos. De la Nunta Fiului de Împărat sunt 
alungaţi şi evreii, dar şi creştinii nevrednici. Există deci o stranie 
oştire apocaliptică din rândurile creştinătăţii, care, după cum 
remarcam, nu foloseşte întotdeauna sabia, ci adesea aurul, ideile, 
cuvintele, legile, artele, ştiinţele şi falsele idealuri ale omenirii. 

O altă forță apocaliptică antihristică ar fi ateismul, 
care are multiple tentacule: materialism, pozitivism, evoluţionism, 
raționalism, umanism, antropocentrism, ideologism. Oamenii se 
închină din nou la alţi zei făuriţi de ei înşişi, chiar dacă-i numesc 
ideologie, ştiinţă, artă ori politică. 

Forţele apocaliptice antrenează omenirea în totalitatea 
existenţei ei. 


Cele mai de temut forţe apocaliptice se află în sânul 


creştinătăţii şi s-au născut în conflict cu Hristos, conştiente de 
anticreştinismul lor. 

Sunt forţe apocaliptice şi din afara creştinătăţii, adică 
toate forțele ce prigonesc creştinismul. Creştinismul nu se 
răspândeşte prin sabie, dar multe forţe din lume, de n-am aminti 
decât islamismul, au aplicat sabia împotriva creştinismului. 
Modalitatea specific apocaliptică e războiul, nimicirea, moartea. 

Cu cât omenirea s-a civilizat, cu atât au crescut şi 
formele ei apocaliptice. Răul e tot mai adânc în omenire, omenirea 
e tot mai numeroasă, civilizația e tot mai impunătoare, dar şi 
dezastrul apocaliptic e mai categoric. O iconomie supremă, 
neprevăzută şi nedorită de oameni, se manifestă în istorie. 

Pentru creştini, sensul suferințelor şi al dezastrelor 
este acela al curăţirii şi mântuirii. Pentru anticreştini, sensul 
suferințelor şi al dezastrelor este o împătimire şi mai mare, un efort 
superior de revoltă şi orgoliu. 

Adesea asistăm la un conflict între diverse forțe 
apocaliptice  (desfrânata, şarpele, fiara), pornite toate spre 
dominarea lumii, şi în acest mod cele învinse măresc puterea celor 
triumfătoare. Creştinii să nu se amăgească însă cu lupta dintre 
fiare, căci fiara care se va sătura va fi mai puternică şi va fi un 
duşman mai de temut. 

Creştinii să se sprijine pe Hristos şi pe ei înşişi. 
Creştinii să mobilizeze toate resursele lor sufleteşti şi materiale 
pentru a realiza o forţă care să distrugă fiara apocaliptică. 

Hristos este Cel ce biruie prin creştini. Hristos este 
Biruitorul, Mielul. 

Să luăm aminte la vrednicia noastră în Hristos, căci 
Hristos vine şi trebuie să-L întâmpinăm în marea bătălie cu fiara 


apocaliptică. 


Hristos Judecătorul 


Când a fost fixată Judecata cea dreaptă? 


De ce a fost fixată la sfârşit? 


Era raţional să existe Judecata din urmă? 

Nu e necesar un moment al adevărului? 

Nu e necesar un moment al răspunderilor? 
Pentru cei cu conştiinţele adormite? 

Pentru cei cu conştiinţele încărcate de păcate? 


Sfinţii şi Drepţii vor veni la Judecată? 


Lumea a fost creată spre a rămâne imperfectă? 
Ori pentru a fi desăvârşită? 
Nu e sensul vieții şi al istoriei lumii întregi viaţa veşnică? 


Veşnicia nu se împlineşte prin moarte? 


La Judecată nu vine lumea în complexitatea ei de viaţă istorică: 
spirit şi materie? 

La Judecată nu vine întreaga umanitate, ca manifestare istorică a 
tuturor oamenilor? 

La Judecată nu vine omenirea cu lucrarea făcută de ea în cadrul 


cosmic? 


Care sunt semnele sfârşitului lumii? 
Încreştinarea tuturor neamurilor? 
Încreştinarea evreilor? 

Înmulțirea fărădelegilor? 

Împuţinarea dragostei? 

Răstălmăcirea credinţei, războaie şi revoluţii? 
Catastrofele naturale, venirea lui Antihrist? 
Prigonirea şi uciderea creştinilor? 

Apariţia Fiului Omului? 


Biruinţa Mielului? 


Împărăţia lui Dumnezeu nu este pregătită de Duhul Sfânt? 


Nu va desăvârși Hristos firea? 
Nu va desăvârși Hristos societatea? 


Pregătindu-le să intre în Impărăţia lui Dumnezeu? 


Care e deosebirea între pocăință (ca judecată) şi între Judecata cea 
dreaptă? 
Judecata oamenilor este dreaptă? 


Sunt ei desăvârşiți? 


În istorie nu lucrează Duhul, binele în lume? Nu lucrează Duhul în 
luptă cu răul apocaliptic, în multiple şi succesive forme, ce vor 
culmina cu biruinţa Mielului? 

După care va veni Judecata lumii? 

Cine va judeca? 

Nu va judeca Hristos? 

Și Sfinţii şi Drepţii? 

Conştiinţele luminate de Hristos? 

Nu va fi o judecată reciprocă universală? 

Prin transparenţa lumii? 

În faţa evidenţei adevărului dumnezeiesc? 

Cum se va judeca? 

Se va judeca persoana, prin conştiinţa sa liberă, în contextul 
ontologic al fiinţei, în contextul ontologic al mediului, în contextul 


istoric creat de oameni? 


Se va judeca comunitatea universală? 
Există o responsabilitate universală? 
Există o responsabilitate faţă de viitorul lumii? 


Există o responsabilitate faţă de trecutul lumii? 


Pe ce criterii se va judeca? 

Se va judeca după fapte? 

Ori şi după starea lăuntrică? 

Se va judeca după participarea la voia lui Dumnezeu? 

Se va judeca după structurarea legilor şi orânduirilor sociale? 


Se va judeca după toată cultura creată? 


Care vor fi consecinţele judecății? 

Nu vor fi fericiţi toţi cei ce au făcut voia lui Dumnezeu? 

Nu vor fi nefericiți cei ce au păcătuit? 

Nu va fi evident tot trecutul? 

Fie el bun, fie el rău? 

Nu vor deveni oamenii transparenţi, încât să fie vădit sufletul 


fiecăruia în faţa tuturor? 
Mai este posibilă mântuirea după Judecată? 


Ce e judecata particulară? 

Care va fi  osânda cea veşnică?  Veşnica existenţă 
nefericită? Absența lui Dumnezeu ca iubire şi har? 

Răul ca un vid de conţinut, ca absenţă a bucuriei? Răul ca disperare 
a tuturor înfrângerilor din viață? 

Căderea totală din Hristos? 

Cădere totală din orice sens al existenţei? Rămânând suferinţa 
veşnică, nemiloasă? 

Perspectiva neantului este chinul nemărginit din iad? 


Conştiinţa e un chin veşnic? 


Cum va fi 

Bucuria cea veşnică? Libertatea chipului dumnezeiesc în om? 
Nemurirea, un etern prezent, ieşire din timp? 

Libertatea duhului, a minţii şi a cunoaşterii? 

Cum va fi deschiderea omului spre infinitatea divină? 
Nepătimirea, prin spiritualizarea trupului? Transparenţa fizică? 
Unitatea tuturor contrariilor? 

Participarea infinită la infinitatea divină? 

Ca o mişcare în adâncime a fericirii nesfârşite? 

Fără plictiseală? 

Plenitudine ce nu se satură niciodată? 

Statornicie în Dumnezeul mereu comunicat? Mişcare stabilă în 
infinitatea divină? 

Revărsare de har şi iubire dumnezeiască? 


Iluminare? 


Hristos a venit în lume şi a fost răstignit. Lumea s-a 
revoltat împotriva lui Hristos şi El a biruit-o. Apoi Hristos S-a 
aşezat pe Scaunul de Judecată, plin de putere şi de slavă. 

Judecata Lui trezeşte conştiinţele celor fărădelege şi 
nedrepţi. Nimic nu va mai putea fi tăinuit, nici un rău nu va mai fi 
justificat, nimic nu va putea fi falsificat. Crudul adevăr va despica 
fiinţa până în adâncimile ei. 

În faţa Judecăţii au să dispară cele două cauze ce 
întunecă aici conştiinţa: starea de păcat şi ignoranţa. Oamenii vor fi 
puşi în faţa evidenţei pe care au ignorat-o, deşi o avuseseră în faţă, 
încât nu se vor mai putea apăra. Omenirea va deveni transparentă şi 


tot păcatul va fi privit deschis. 


NI se va spune: 


„V-am dat un rai şi l-aţi părăsit, v-am făcut fraţi şi 
v-aţi ucis între voi. V-am dat o Lege şi v-aţi închinat viţelului de 
aur, am venit la voi şi nu M-aţi primit. M-aţi răstignit şi v-am iertat 
neştiinţa şi v-am dat Duhul Sfânt, dar voi continuaţi să Mă ucideţi, 
împotriva evidenţei. 

Aţi dărâmat zeitățile grecilor şi romanilor, dar aţi creat 
un alt idol. Au fost eliberaţi robii antichităţii, dar aţi creat o robie 
modernă. S-a prăbuşit un imperiu păgân, dar aţi creat altele, mai 
păgâne. S-a năruit o orânduire nedreaptă, dar n-aţi fost capabili de 
una dreaptă. S-a terminat o tiranie, dar s-a înlocuit cu alta. 

M-aţi alungat când din inimile voastre, când din 
orânduirile voastre şi n-aţi împlinit încă voia Mea. Aţi crezut o 
vreme în Mine, dar apoi v-aţi făcut pe voi înşivă dumnezei. 

Eu am umplut lumea cu Duhul Sfânt, dar voi ați 
împins lumea spre hăul umanismului. Eu v-am învăţat să stăpâniţi 
cu Duhul materia, dar voi v-aţi închinat şi v-aţi robit materiei, 
mutilând chipul Meu din voi. 

Eu v-am dat un suflet armonios, în care am pus toate 
darurile de care aveaţi nevoie, dar voi v-aţi închinat zeiţei rațiunii. 
Eu făurisem o conştiinţă sfântă în lume, dar voi aţi preferat 


egoismul capitalismului. Eu ridicam sufletele, viaţa şi ordinea din 


lume la pacea liberă a desăvârşirii, dar voi ați preferat pozitivismul 
ateu, care în numele unor false legi vă mutilează şi vă nefericeşte. 

V-am dat înţelepciune, dar vrăjmaşii s-au dovedit 
adesea mai înţelepţi decât voi. V-am dat puteri sfinte să îndrăzniţi 
cu duhul, dar adesea au cutezat mai mult vrăjmaşii. V-am dat 
lumea să o stăpâniţi, dar aţi lăsat-o pradă vrăjmaşului. V-am dat 
idealul Împărăției Mele, dar n-aţi mai crezut în el şi lumea a fost 
acaparată de falsele împărăţii ale vrăjmaşului. 

V-am certat de nenumărate ori, dar nu v-aţi trezit. Trec 
peste voi încercări apocaliptice, dar încă nu v-aţi umplut de Duh 
Sfânt. 

Eu sunt prezent în lume, Eu lucrez prin voi toţi, dar 
voi Mă răstigniți necontenit cu lenea voastră, cu puţinătatea 
voastră, cu ignoranţa voastră. 

Vă cer socoteală pentru tot răul făcut şi pentru tot 
binele uitat. Vă cer socoteală pentru faptele voastre de acum şi 
pentru înrâurirea (influența) ce aţi avut-o asupra mântuirii lumii 
întregi, căci răspundeţi solidar în timp şi în spaţiu de tot ce e rău în 
cugetele voastre şi în orânduirile voastre. 

Evanghelia Mea e aceeaşi pe pământ şi în ceruri, dar 
voi aţi făcut-o când pământească fără ceruri, când cerească fără 
pământ. Mereu aţi răstălmăcit Duhul Sfânt după ignoranta, 
ipocrizia şi laşitatea din voi. 

Nu vă amăgiţi: Eu sunt aici, Eu lucrez aici, Eu judec 
aici, Eu împărăţesc aici, fără a mă despărți de Ceruri, ci ridicându- 
vă pe voi la Mine. Multe sunt păcatele oamenilor, dar cel mai mare 
este să creadă că se pot mântui, că pot trăi fară Mine. Priviţi lumea, 
priviţi universul, priviţi viaţa, priviţi sufletele voastre! Ele nu sunt 
decât prin Mine şi nu se pot mântui decât prin Mine. 

Am fost lubitorul vostru şi voi fi Judecătorul vostru. 
Voi cerceta legile voastre, voi cerceta orânduirile voastre, voi 
cerceta cultura voastră, voi cerceta modul vostru de viaţă, voi 
cerceta cugetele voastre. 

Veţi da socoteală nu numai de faptele voastre, ci şi de 
năzuinţele voastre, de idealurile voastre, de crezurile lumii voastre. 


Cu cât înrâurirea (influența) voastră a fost mai mare în lume, cu 


atât vă e şi răspunderea mai mare. 

lată că s-a destrămat învelişul de materie al lumii 
voastre, iată că v-am scos din îngustimea timpului, iată că simţurile 
voastre s-au curăţit, iată că acum vedeţi slava tainică a lumii. 

Cei ce aţi înțeles voia Mea şi ați împlinit-o, vă 
bucuraţi de viaţa cea pururi fericită, iar cei ce nu aţi făcut voia 
Mea, ci aţi făcut voia voastră, vă veţi chinui în veci, fără iubire, 
fără har, fără bucurie, într-o disperare ce nu piere, căci veţi plânge 


veşnica voastră înfrângere”. 


Hristos Împăratul 


Se reflectă Hristos în lumea pe care a creat-o? 


Impărăţeşte Hristos în lumea pe care a creat-o? 


Ce rost a avut revelaţia Vechiului Testament? 
Ce rost a avut vechiul Israel? 

Ce este întruparea lui Hristos în istorie? 

Ce este Noul Israel? 

Ce este împărăția Duhului Sfânt? 

Care este rolul creştinătăţii? 

Care este finalitatea mesianismului creştin? 


Cine lucrează prin creştinătate? 


Ce este credinţa? 
Ce este creștinătatea? 
Care e rolul creştinătăţii în spiritualitatea lumii? 


Ce este Biserica în raport cu lumea? 


Spiritualitatea creştină e paleativ (soluție temporară, de moment în 
dificultăţi) pentru lume? 
Spiritualitatea creştină este o adaptare la lume? 


Spiritualitatea creştină este un ferment creator al lumii? 


Este ea creatoare de cultură? 

Este ea epuizată într-o anume cultură? 

Nu urmează ea o dublă desăvârşire, desăvârşire în duh şi în 
orânduirea lumii? 

Se poate mărgini spiritualitatea creştină numai la desăvârşirea în 
duh? 


Sau numai la desăvârşirea societăţii? 


Se poate confunda spiritualitatea creştină cu o anumită stăpânire? 
Poate renunţa spiritualitatea creştină la călăuzirea lumii? 

Creează spiritualitatea creştină o atmosferă nouă, care să 
desăvârşească oamenii? 

Și idei noi care să desăvârşească societatea năzuind spre cereasca 


lume? 


Când creştinii părăsesc autenticitatea spiritualităţii creştine, nu 
lucrează Duhul Sfânt prin pietre, prin păgâni? Nu se explică în 
acest mod puterea vrăjmaşului? (adică prin păcătoşi lucrează 


vrajmaşul, nu Duhul Sfânt) 


Riscă creştinii să facă din spiritualitatea creştină o scuză pentru 
incapacitatea lor? 

O amăgire pentru lume? 

Nu se vor trezi puteri duhovniceşti nebănuite în creştinătate, care să 


redea demnitatea creştinătăţii? 


Care este rolul creştinătăţii în materialitatea lumii? 

Nu aparţine creştinătăţii integral responsabilitatea pentru mântuirea 
lumii? 

Nu aparține creştinătăţii datoria de a veghea la destinele şi 
idealurile lumii? 

Nu aparţine creştinătăţii iniţiativa a tot binele din lume? 

Dar dacă ea absentează din misiunea ei istorică, ce se petrece? 

Mai este ea autentică? 

Mai are lumea izbăvire? 

Are dreptul creştinătatea să părăsească lumea ori vreunul din 


aspectele vieţii ei? 


Există aspect al vieţii care să nu fie angajat în mântuirea lumii? 


Au dreptul creştinii să fie ignoranţi? 
Să fie leneşi cu duhul? 

Să fie leneşi cu fapta? 

Au dreptul creştinii la ipocrizie? 


Au dreptul creştinii la laşitate? 


Există justificări pentru incapacitatea creştinilor? 

Nu-şi merită pedeapsa? 

Şi nu suferă lumea din cauza lor? 

Nu este creştinătatea taina prin care lucrează şi împărăţeşte Duhul 
Sfânt? 

Mântuindu-o de la pierzare? 


Făcându-o biruitoare? 


Care este rolul istoric al creştinătăţii? 

Creştinii sunt robi ai formelor istorice? 

Ori sunt fermenţi ai împărăției Duhului Sfânt? 

În evenimentele istorice, au fost mereu creştinii călăuziţi de Duhul 
Sfânt? 


Poate creştinătatea să depăşească impasul instituţionalizării fie ea 
bisericească, fie ea lumească? 
Poate creştinătatea să fie şi statornicie, cât şi noutate în istoria 


lumii? 


Care este rolul eshatologic al creştinătăţii? 

Nu urmăreşte ea Împărăţia lui Dumnezeu? 

Nu lucrează ea prin puterea Duhului Sfânt? 

Creştinătatea nu zideşte zi de zi Împărăţia lui Dumnezeu? 
Nu preia creștinătatea destinele lumii, spre a o mântui? 
Nu slujeşte creștinătatea lumea, în toate aspectele ei? 


Nu dă creştinătatea sens sfânt istoriei? 


Se pot creştinii mulţumi cu formalismul creştin? Formă fară fond? 
Se pot ei mulţumi cu spiritualitatea creştină? Fond fară formă? 


Are creştinătatea puterea spirituală şi capacitatea de a convinge în 


mod liber oamenii? 


Dacă creştinătatea s-ar confunda cu o guvernare pământească, nu 
ar fi o tiranie materialistă? 
Dacă creştinătatea s-ar confunda cu o nădejde şi o trăire 


cerească, nu ar fi o iluzie ipocrită şi ineficace? 


Greşesc creştinii în misiunea lor? 

Nu e creştinătatea mântuită prin Duhul Sfânt? 
Nu e creştinătatea o taină? 

O certitudine istorică? 


O nădejde de neînlocuit? 


Trebuie să ştim a împărăţi în numele lui Hristos? În inimi, în minte, 
în lume? 

Trebuie să ştim a împărăţi năzuind spre Hristos? În inimi, în minte, 
în lume? 

Trebuie să veghem şi să făurim necontenit spiritualitate şi forme 
istorice creştine necesare fiecărei vremi? 

Fie mergând împreună cu vremea? 


Fie mergând împotriva vremii? 


Când şi cum va veni Împărăţia veşnică a lui Hristos? 

Nu e ea o pregătire a lumii? 

Nu e ea o lucrare sfântă? 

Nu trebuie să fie deopotrivă desăvârşire spirituală şi socială a 
lumii? 


Nu trebuie să fie deopotrivă desăvârşire a fiinţei şi a Universului? 


Au dreptul creştinii să se odihnească până la împlinirea acestui 
ideal? 


Se odihneşte oare Hristos în istoria lumii? 
Nu trebuie învins vrăjmaşul din noi înşine şi vrăjmaşul din afară? 


Nu vor împărăți creştinii împreună cu Hristos? Nu va fi veşnică 


Împărăţia Lui? Nu va fi ferice Împărăţia Lui? 


Poate exista alt ideal şi altă putere care să dea fericire veşnică 


lumii? 


Omul a fost creat liber, asemeni lui Dumnezeu şi atâta 
vreme cât şi-a păstrat libertatea în bine, el a trăit iluminat de 
Dumnezeu, plin de cunoştinţă şi de neprihănire, în Rai. 

Prin păcat, oamenii au intrat în zona libertăților 
dramatice dintre bine şi rău. Starea harică a dispărut din oameni, 
dar le-a rămas credinţa şi nostalgia paradisului pierdut. Răul a luat 
forme tot mai ample şi tot mai puternice, încât oamenii au pierdut 
contactul cu Dumnezeu. În dragostea Lui de oameni, Dumnezeu 
S-a revelat în poporul evreu, alegându-l să primească pe Hristos, 
Cel ce va fi Mântuitorul lumii. 

Hristos a dat creştinătăţii învăţătura Sa, Duhul Sfânt şi 
Însuşi Trupul Său tainic, încât ea este sfântă prin El, este 
desăvârşită prin El şi este veşnică prin El. 

Hristos lucrează în lume prin creştinătate. El vine 
mereu în lume prin creştinătate. El biruie păcatul şi răul din lume 
prin creştinătate. Tot ce este sfânt în lume este lucrarea Duhului 
Sfânt din creştinătate. inta creştinătăţii este Împărăţia lui 
Dumnezeu şi frumuseţea ei trezeşte la viaţă toate generaţiile lumii. 

Spiritualitatea creştină conduce lumea, o înnoieşte şi o 
desăvârşeşte, atât sub aspect spiritual, cât şi material. Creştinătatea 
dispune de harul nesecat al Duhului Sfânt, care îi dă putere 
nebiruită, încât nimeni nu o va putea sfărâma. 

Încercările satanice de a imita creştinătatea sunt sortite 
eşecului prin simplul fapt că nu sunt de ordin divin şi nici nu 
năzuiesc spre Împărăţia lui Dumnezeu. 

Răul în lume nu va veni numai prin forma antihristică, 
ci şi prin forma hristoşilor mincinoşi, adică acei creştini care nu vor 
fi autentici reprezentanţi ai spiritualităţii creştine. 

Creştinătatea are datoria să lupte şi să învingă puterile 
răului, sub toate formele în care o atacă. 

Creştinătatea se va regenera prin Hristos chiar şi din 


cele mai grele erori, căci omeneşte vorbind, misiunea creştinătăţii 


trece prin epoci de criză şi prin dezastre apocaliptice, deoarece aşa 
se dovedeşte măreţia oamenilor care cred în Dumnezeu. 

Biruinţa lui Hristos este certitudine. El nu poate fi 
învins. Nici creştinătatea nu poate fi învinsă. Creştinătatea rămâne 
o taină în mijlocul lumii, prin care lucrează Însuşi Hristos. 
Creştinătatea triumfă fără a aborda un spirit triumfalist, căci în 
acest veac ea rămâne mereu slujitoare, şi nu se poate odihni decât 
când lumea va fi fost pregătită, atât spiritual cât şi material, de a 
avea Împărat pe Hristos, moment care echivalează cu 
transfigurarea lumii. Atunci va fi o lume nouă şi un cer nou, va fi o 
lume care va şti să facă tot binele după voia lui Dumnezeu. 
Creştinătatea trebuie să fie în acest veac o imagine a acestei lumi 
cereşti desăvârşite, căci numai aşa îşi poate juca rolul de 
mântuitoare a lumii. Creştinătatea trebuie să fie asemenea lui 
Hristos, ca prin EI, cu El şi în El să mântuiască lumea. 

În primul rând e nevoie de credinţă, ba încă nebunie în 
credință - şi nu o credință ignorantă, ci o credință lucidă a 
adâncii înţelegeri a misiunii oamenilor pe pământ. 

În al doilea rând e nevoie de dragoste, care să 
mobilizeze deplin şi definitiv pe oameni în elanul sfânt al mântuirii 
lumii. 

În al treilea rând e nevoie de nădejde, care angajează 
creştinătatea în idealul măreț al împărăției cereşti, iar cerurile se 
zidesc acum, în materie, spiritualizând materia, desăvârşind lumea, 
transfigurând firea, restaurând natura. 

Opera de mântuire nu este o problemă unilaterală a 
lumii, ci o problemă integrală. Credinţa creştină antrenează şi 
lucrează prin toți factorii de cultură, creând spiritualitatea ce va 
mântui lumea. Ordinea naturală a lumii va fi spiritualizată şi lumea 
se va orândui pe criterii morale. Materia, omul, familia, neamul, 
omenirea, toate vor fi înduhovnicite şi vor participa la ordinea 
divină a lumii. 

Biserica are rol sfânt în lume, căci prin ea se păstrează 
şi se perpetuează prezenţa tainică a lui Hristos, lucrarea Sfântului 
Duh, cât şi învăţătura autentică. Deci Biserica dispune de harul 


dumnezeiesc care poate curăța, ilumina şi desăvârşi lumea. Fără 


Biserică nu este posibilă mântuirea. 

Creştinătatea ar fi deci Biserica luptătoare, în care 
poporul are cuvântul greu al concretizării istorice a credinţei. În 
acest scop este necesară o elită harică, o elită slujitoare, atât 
clericală cât şi laică, elită care să gândească şi să desfăşoare 
lucrările necesare mântuirii lumii. 

Creştinătatea trebuie să rămână fidelă lui Hristos, 
altfel nu îşi mai îndeplineşte misiunea de mântuire a lumii. Toată 
frumuseţea spiritualităţii creştine este în funcţie de vrednicia 
creştinătăţii. Creştinătatea nu se slujeşte pe sine, ci pe oameni. 
Slujirea nu se rezumă la rituri şi oficieri, ci e trăire, e lucrare, e 
faptă, e viaţă, e istorie, e concretizare. 

Lumea îşi aşteaptă Mântuitorul. 

Lumea îşi aşteaptă Împăratul. 

Creştinătatea face din mântuire un mod de a împărăţi, 
şi din împărăție un mod de a sluji, deci îşi asumă rolul de iconom 
al Împărăției lui Dumnezeu. 

Deşi pare abstractă, credinţa e concretă. 

Deşi pare imposibilă, credinţa e reală. 

Deşi pare grea, credinţa e uşoară. 

Deşi pare oarbă, credinţa e lumină. 

Deşi are origini divine, credinţa se plineşte prin 
oameni. Deşi are o eshatologie transcendentă, credinţa se plineşte 
pe pământ, în prezentul istoric. 

Creştinătatea nu se poate identifica cu împărățule din 
lume decât în măsura în care ele se identifică cu Hristos, atât în 
spiritualitatea lor cât şi în istoricitatea lor. 

Împărăţia lui Dumnezeu îşi arată forma ei desăvârşită 
în viaţa lui lisus, dar ea se continuă prin Duhul Sfânt, care este şi 
împărăția tainică a lui Hristos cel rămas în istorie şi care are 
menirea să umple veacul şi să pregătească lumea pentru cea de-a 
doua Venire. 

Istoria este teatrul în care se joacă mântuirea lumii, 
lucrare universală şi permanentă care angajează toate aspectele 
vieții umane pe calea mântuirii, încât şi sufletele, şi fiinţele şi 


orânduirile sociale să crească în desăvârşire, conform harului şi 


voii lui Dumnezeu, iar aceasta nu la modul gratuit, ci în 
confruntarea cu puterile întunericului, făcând lumea vrednică de 
a-L primi pe Hristos. 

Nu este verosimilă şi nici convingătoare o împărăție a 
lui Dumnezeu care ar lucra numai asupra conştiinţelor, dar ar fi 
indiferentă la orânduirile politico-sociale ori la fenomenele 


cultural-ştiinţifice ale omenirii. 


Antihrist 


Istoria e confruntarea dintre bine şi rău, dintre 
Dumnezeu şi satana, dintre Hristos şi antihrist. 

Păcatul, satana şi antihrist se află în necurmată 
ofensivă de a stăpâni lumea, de a o duce spre iad: iad istoric şi 
veşnic, iad spiritual şi material. Virtutea, harul şi Hristos luptă 
necontenit spre a sfinţi lumea şi a o conduce spre rai: rai pe pământ 
ŞI în ceruri, rai în duh şi în materie. 

În această bătălie nu totdeauna înving creştinii, ci sunt 
şi epoci de triumf antihristic. 

În această bătălie nu întotdeauna sunt bine delimitate 
forţele virtuţii de forțele păcatului, ori slujitorii lui Dumnezeu de 
slujitorii satanei. Antihrist foloseşte şi masca binelui spre a-i înşela 
pe oameni. 

Antihrist nu e un om păcătos, ci e un om demonizat, în 
care răul devine concepție şi acţiune antihristică şi antiumană. 
Antihrist are ură conştientă împotriva lui Hristos, fundcă Hristos 
nu S-a închinat satanei şi n-a vrut să devină împăratul unei lumi 
păcătoase şi mincinoase. 

Sunt mai multe forțe apocaliptice ce se desfăşoară în 
istorie - desfrânata, şarpele, balaurul - dar toate transmit puterea lor 
Fiarei cu numărul 666 - acesta este Antihristul. 


Forţele antihristice se recunosc prin faptul că sunt 


mincinoase, rele, viciate, necredincioase, corupte, tiranice, pline de 
ură, de nelegiuire şi de blasfemie. 

De cealaltă parte, creştinătatea formează forţele 
hristice în luptă cu păcatul, satana şi antihrist. Ele mărturisesc 
adevărul, iubirea, dreptatea, frumuseţea, bucuria veşnică, 
credincioşia şi slava lui Dumnezeu. Biruinţa lor e asigurată de 


puterea lui Hristos Dumnezeu. 


Păcatul a viciat fiinţa duhovnicească şi materială a 
oamenilor, pătrunzând în societatea lor, în istoria lor şi în natura 
lor. Prin păcat, omul a pierdut comuniunea cu Dumnezeu şi a 
rătăcit fie prin propriile erori umane, fie prin ispitirea satanică. 

Păcatul este individual, comunitar şi politic, de aceea 
şi pedepsele sunt personale, comunitare şi politice. Păcatul tinde să 
orienteze, să organizeze şi să stăpânească lumea. 

Păcatul personal este grav în profunzime, dar nu are 
suprafață mare. Păcatul organizat, legalizat şi guvernamental preia 
toată gravitatea păcatului personal şi-i adaugă orizont larg, tinzând 
să corupă şi să piardă lumea toată. Suferințele cele mai cumplite 
ale lumii sunt cele comunitar-politice şi atrag şi cele mai grave 
pedepse. 

Creştinismul opune păcatului virtutea şi sfinţenia, dar 
spre a înfrunta forțele organizate ale păcatului, credinţa trebuie să 
fie mai lucrătoare, mai puternică şi mai convingătoare decât 
tentaţiile păcatului. Lupta se dă la modul individual, comunitar şi 
politic. 

Biserica nu se poate rezuma la păcatul personal, ci 
trebuie să dispună de conceptele şi mijloacele luptei cu păcatul 
comunitar şi politic. Restaurarea lumii e un proces complex şi 
complet prin biruinţa lui Hristos în toate planurile şi dimensiunile 


vieţii. Hristos a biruit lumea - aceasta este nădejdea lumii. 


Satana este prima creatură ce s-a opus lui Dumnezeu. 
Păcatul originar a început prin ispitirea omului de către satana. 
Satana a iscat în om „eul”, tentându-l cu orgoliul şi plăcerea şi 
ispitindu-l să se despartă de Dumnezeu. Aşa a ajuns omul „eu fără 


Dumnezeu”, sau chiar „eu împotriva lui Dumnezeu”. 


Duhul satanic ispiteşte din afară pe om, se strecoară 
într-un gând şi în cele din urmă umple omul în toată ființa lui 
sufletească şi trupească. Oamenii satanizaţi folosesc magia neagră, 
dar de multe ori nu mai au conştiinţa satanizării lor, ba chiar îl 
neagă pe satana, însă sfârşitul lor este nebunia şi sinuciderea. 

Satana ajunge să stăpânească omul, apoi îl face agent 
al său, al răului comunitar şi al răului politic. Omul satanizat este 
un pericol social, cultural, politic şi spiritual. Satanizarea colectivă 
şi organizată politic este un monument de răutate, ce se asemuieşte 
sfatului satanic din iad, oştirilor demonilor şi ordinii demonice din 
iad. 

Satanizarea ajunsă stare de lege, de ordine şi de 
guvernare creează o atmosferă satanică, o pseudo-spiritualitate şi o 
modalitate de vieţuire satanică. Sunt astăzi organizaţii omeneşti 
satanizate ce răspândesc satanismul. Satanizarea e mai rea decât 
păgânismul. 

Când forţele satanice ajung să cucerească puterea în 
lume, ele îşi fac oştiri ca să le apere, legi care să le organizeze, 
ideologii care să le justifice şi chiar religii ca să-i înşele pe oameni. 

Guvernarea puterilor satanice se justifică prin starea 
de păcat şi necredinţă, şi ea are o durată corespunzătoare iconomiei 
lui Dumnezeu, prin care lumea îşi va plăti rătăcirile ei până ce se 
va pocăi şi va reintra în rânduiala dumnezeiască a vieţii. Creştinii 
nu trebuie să lase forţele satanice să cucerească puterea; iar dacă au 
cucerit-o, ei trebuie să-şi organizeze forțele şi să o învingă în 
numele lui Hristos. 

Creştinismul e veghea şi puterea sfântă care răspunde 
de mântuirea lumii. Şi vai de creştinii ce nu corespund sfintei 
misiuni ce le este încredinţată, căci Dumnezeu va ridica şi din 


pietre pe alţi aleşi ai Săi, care să-I zidească Împărăţia! 


Antihrist este un om, şi anume un om politic ce va 
stăpâni lumea descreştinând-o, satanizând-o şi pierzând-o. 

Antihrist e persoană, dar fenomenul antihristic e 
social-politic. 


Antihrist are neamul său, oștirea sa, filozofii săi, 


activiştii săi, legile sale, spiritualitatea sa, cultura sa, civilizaţia sa, 
lumea sa, aliaţii săi, tovarăşii săi de lucru, slugile sale, spionii săi, 
călăn săi, metodele sale şi este plin de înţelepciune, iscusinţă şi 
putere. El ştie să fie şi frumos, şi bun, şi omenos, spre a induce 
lumea în eroare [,„,Cu acest fel de chip va veni, preapângăritul, ca 
un fur, ca să înşele pe toţi: smerit, liniştit, urând cele nedrepte, 
dinspre idoli întorcându-se, evlavia mai cu seamă cinstindu-o, bun, 
iubitor de săraci, peste măsură de frumos, prea cu bună aşezare, 
blând către toţi, cinstind cu cuviință neamul iudeilor, fiindcă ei 
aşteaptă venirea aceluia. Şi după ce multe noroade şi gloate vor 
vedea nişte fapte bune ca acestea şi puteri, toți cu o socoteală se 
vor face şi cu bucurie mare îl vor propovădui pe el împărat, zicând 
unii către alții: Au doară se mai află vreun om bun şi drept ca 
acesta?” (Sf. Efrem Sirul, Cuvânt pentru a doua venire a 
Domnului..., în Apostazia şi Antihristul după învăţăturile Sfinţilor 
Părinţi, Constanţa 2008)]. El convinge şi pe unii creştini, până ce-i 
va pierde, căci el nu suferă pe Hristos. 

Antihrist e ofensiv, cuceritor şi revoluţionar. El 
foloseşte aurul ca zeu şi ca putere, minciuna ca argument şi 
capcană, tirania ca guvernare. El ştie să dizolve prin libertate, să 
anuleze prin egalitate şi să stăpânească prin putere. 

Sabia e argumentul său suprem: ucide pe toţi cei ce nu 
i se supun. Urăşte adevărul, dragostea, dreptatea şi toate valorile ce 
vin de la Dumnezeu. Antihrist este spiritul caiafic perpetuat în 
istorie prin uciderea lui Hristos. Pentru antihrist, Iuda şi Caiafa sunt 
sfinţi, iar Hristos este trădătorul. 

Antihrist se vrea pe sine centrul lumii, prin alungarea 
hristocentrismului. 

Pe mulți sfinţi îi va sili el să i se închine, dar tot nu-şi 
va asigura puterea. 

Puterea lui e tolerată de iconomia dumnezeiască 
pentru a se respecta libertatea omului. Puterea lui se explică prin 
păcatele şi necredinţa oamenilor, prin orgoliul de a stăpâni lumea şi 
prin ispitirea satanică. Oamenii au de ales între a sluji lui Hristos 
sau lui antihrist. 


Puterea lui antihrist are un caracter local şi altul 


universal, un caracter temporar şi altul etern. Bătălia apocaliptică 
este necurmată până la biruinţa finală a Mielului. 

Puterea lui antihrist e tolerată pentru o vreme, iar 
vremea aceea este în funcţie de trezirea creştinilor, căci creştinii 
vor suferi până ce vor deveni vrednici de Hristos, asemenea Lui, 
biruitori prin El. 

Creştinii participă cu Hristos la mântuirea lumii, după 
cum antihrist participă cu fiii întunericului la pierzania lumii. 
Creştinii să nu uite că adesea fiii întunericului sunt mai înţelepţi, 
mai viguroşi şi mai puternici decât fii luminii. Creştinii să înţeleagă 
că neprihănirea lor, energia şi puterea lor trebuie să depăşească şi 
să învingă pe a fiilor întunericului. 

Creştinătatea va triumfa prin Hristos. El vine să 
desăvârşească şi să facă posibilă mântuirea lumii căzută în păcat. 


Antihrist va fi biruit de Hristos. 


Şapte cuvinte către Biserici 
(Gânduri la cartea Apocalipsei) 


Apocalipsa (1, 13-18) 


Am în faţa minţii chipul Fiului Omului, aşa cum este 
descris în primul capitol al Apocalipsei, şi văd atotputernicia Sa şi 
nu mă tem, ci tresalt de bucurie şi de nădejde, căci El este viu, El 


vine, şi El va mântui şi lumea veacului nostru. 


Apocalipsa (2, 1-7) 


Bisericii din Efes Mântuitorul îi reproşează că s-a 
lepădat de dragostea cea dintâi şi-i cere să se pocăiască, revenind la 


faptele de mai înainte, situaţie ce se potriveşte foarte bine şi pentru 


creştinătatea modernă, în care Evanghelia este atât de interpretată, 
încât greu mai poate fi recunoscută în ținuta de azi a creştinilor, în 
predica de azi a preoţilor, ori în instituţiile de azi ale creştinătăţii. 

Aceleiaşi Biserici din Efes, Domnul îi aduce şi laude 
că a suferit necazuri pentru El şi nu s-a lăsat cuprinsă de oboseală. 
Necazuri pentru El suferă şi credincioşii de azi, dar nu din râvna lor 
pentru Hristos, cât mai mult din loviturile ce le primesc de la 
puterile întunericului, spre trezirea lor la credință. Creştinătatea 
modernă a obosit făcând voia lui Dumnezeu şi astfel a dat frâu 
liber puterilor întunericului să preia destinele lumii, iar ea se vede 
eliminată la periferia evenimentelor. 

Lumea creştină e guvernată de antihrist, Biserica e în 
derută, atât de slăbită încât o suflă toate vânturile istoriei. 

Dar Duhul Sfânt ridică martiri şi sfinţi, mărturisitori şi 
apostoli. Îi ridică din anonimat, ori de acolo de unde nu era de 
aşteptat, încât se conturează un nou început în creştinism. Şi celui 


ce va birui 1 se va da să mănânce din pomul vieţii. 


Apocalipsa (2, 8-11) 


De mare actualitate e cuvântul adresat Bisericii din 
Smirna, care este în suferință, săracă şi umilită de cei ce se 
socotesc pe sine israeliți, dar care nu sunt altceva decât „sinagogă a 
satanei” şi care au puterea să prigonească pe creştini, adevăratul 
Israel. Acestora le spune Domnul să fie credincioşi, căci lor li se va 
da cununa vieţii. Ni se cere deci să luptăm, iar cel ce va birui nu va 


fi vătămat de moartea cea de a doua. 


Apocalipsa (2, 12-17) 


Infricoşătoare imagine ni se dezvăluie despre Biserica 
din Pergam, căci acolo sălăşluieşte satana, iar Antipa, cel care a 
crezut Domnului, a fost ucis: este deci vreme de martiraj. 


Cu toată credincioşia Bisericii din Pergam, ce nu s-a 


lăsat copleşită de domnia satanică, totuşi păcate vechi şi păcate noi 
se află acolo şi pentru ele se cere pocăință. 

Lupta deci se duce cu duşmanul din afară, care e 
stăpân pe cetate, şi cu duşmanul dinăuntru, care macină dreapta 
credinţă. 

Impresionantă este aici făgăduinţa care se face celui ce 
va birui: pe de o parte, el va primi „mana cea ascunsă”, căci 
Dumnezeu păstrează mereu o rezervă de hrană pentru credința 
noastră slăbănoagă, pe care o ţine ascunsă spre a ne-o da la timpul 
potrivit; pe de altă parte, va primi „o pietricică albă” pe care e scris 
un nume nou, pe care nimeni nu-l ştie decât primitorul. Aşa se 
pune mereu o nouă piatră de temelie Împărăției lui Dumnezeu, 
printr-o nouă descoperire ce se face unui nou ales să fie 
întemeietorul ei. Ea vine din ceruri. Ea e taina unor aleşi. Ea e 
vrednicia unor atleți ai lui Hristos, a unor vizionari, a celor ce au 


biruit. 


Apocalipsa (2, 18-29) 


Bisericii îi vorbeşte din nou Duhul, adresându-se 
simbolic către creştinii din Tiatira. 

Fiul Omului este prezentat tot mai puternic, mai sever 
şi mai necruţător, cu ochi de foc şi picioare de aramă strălucitoare. 
Imaginea aceasta apocaliptică a Domnului aproape că a dispărut 
din viziunea creştinismului modern, care se amăgeşte cu un lisus 
blând, milos, smerit şi resemnat, căci din păcate aşa arată sufletele 
noastre slăbănoage, iar cumplita nedreptate ce se dezlănţuie în veac 
o lăsăm în afara preocupărilor noastre, socotind că ea îi priveşte pe 
stăpânii lumii de azi, care, e drept, nu sunt călăuziţi de credinţa 
creştină. 

Domnul află lucruri bune în Tiatira şi ne dă curaj 
faptul că lucrurile bune care se pot face la sfârşitul vremurilor pot 
înlocui lipsurile unor perioade de criză istorică. Deci, creştinătatea 
are nevoie de revirimentul credinţei, spre a umple golul pe care l-a 
lăsat în ultimele două secole. 


Sunt şi păcate mari, ca desfrânarea, în Tiatira de azi, 


când libertinajul şi homosexualitatea au ajuns să fie justificate prin 
legile unor state. Fiecare va suferi pedeapsă după faptele sale. 
Biruinţa înseamnă a păzi până la capăt faptele 
Domnului, iar cei ce vor face aceasta vor primi stăpânirea peste 
neamuri şi „steaua de dimineaţă”, ce ni se pare că simbolizează un 
început nou în istoria lumii, căci în noaptea în care se află, în zori 


se va arăta o stea deschizătoare de noi orizonturi şi înălțimi. 


Apocalipsa (3, 1-5) 


Mult prea mult seamănă cuvântul către Biserica din 
Sardes cu starea de lucruri din creştinătatea modernă, căci sunt 
astăzi un miliard de oameni cu nume de creştin, dar creştinătatea 
aceasta e moartă. În mijlocul ei toate faptele credinţei sunt false din 
pricina nenumăratelor vicii, comodităţi şi compromisuri. 

Totuşi mai este ceva bun în ea, şi Domnul ne 
îndeamnă să scoatem din ghearele morţii ceea ce n-a fost încă 
înghițit de moarte şi să ne întoarcem la credinţa cea dreaptă, aşa 
cum El ne-a dat-o. 

Să ne pocăim deci, căci El va veni ca un fur şi nimeni 
nu ştie ceasul Judecăţii Sale. Atunci creştinii, ce nu şi-au întinat 
credinţa, vor fi scrişi în Cartea Vieţii şi vor fi mărturisiți de Hristos 


înaintea lui Dumnezeu şi a îngerilor Lui. 


Apocalipsa (3, 7-12) 


Fiul Omului, adresându-Se Bisericii din Filadelfia, 
pare că la noi, cei de azi, se referă. 

Aici Hristos este prezentat puternic, viu, activ, actual, 
sfânt, adevărat, Cel ce are putere să închidă şi să deschidă fără ca 
nimeni să-l poată stăvili lucrarea. Un astfel de Hristos este dificil 
de descoperit sub noianul de fast, evlavie şi religiozitate al istoriei 
creştine. Răstignirea Domnului nu poate fi înlocuită nici de cea mai 
sinceră evlavie creştină. Ea rămâne faptă şi nu ritual, ori chiar 


spiritualitate. 


Biserica din Filadelfia are putere mică, dar e mare prin 
autenticitatea credinţei, ori tocmai acesteia îi este dat să umilească 
„Sinagoga satanei”, pe evreii otrăviţi care, considerându-se israeliți, 
se află în afara harului dumnezeiesc. Cu toată puterea ce o au, ei se 
vor închina înaintea Adevărului, chiar dacă acesta nu se bucură de 
strălucire şi putere. 

În loc smerit dar puternic în credință, se va cobori din 
ceruri lerusalimul ceresc şi cu el odată vine şi numele înnoit al 


Domnului, schimbând lumea la faţă. 


Apocalipsa (3, 14-21) 


Cel ce este Amin, martorul cel credincios şi adevărat, 
spune Bisericii din Laodiceea cuvântul ce se potriveşte cel mai 
bine miliardului de creştini din secolul 20: „Nu eşti nici rece, nici 
fierbinte. O, de ai fi rece sau fierbinte! Astfel, fiindcă eşti căldicel - 
nici fierbinte, nici rece - am să te vărs din gura Mea!”. 

I se reproşează Bisericii din Laodiceea că este plină de 
bogăţie - şi de putere, zicem noi, o putere ce poate sfărâma planeta, 
o putere ce poate determina lumea întreagă ca pe simpli roboţi, o 
putere concentrată într-un centru unic - centru al satanei - şi, deci, 
cu atât mai înspăimântătoare şi mai nimicitoare. 

Dar Domnul zice acestei fornidabile trufii, cum n-a 
mai fost alta în lume: bogăția ta e sărăcie, puterea ta e ticăloşie, 
vrednicia ta e jale, deci nu te încrede în ele, căci toate acestea se 
vor spulbera. Lumea se află în mâinile lui Dumnezeu şi priceperea 
omenească, oricât de semeaţă ar fi şi la orice performanţe ar 
ajunge, nu are decât şansa neantizării. Dar perspectiva neantizării o 
resping deopotrivă mintea, viaţa şi natura, încât prin însăşi ordinea 
lucrurilor se va reveni la Creatorul a toate. De aceea şi Domnul 
zice Bisericii din Laodiceea să cumpere de la El aur adevărat, care 
este singura bogăție reală; veşminte albe, ca să se îmbrace cu 
neprihănire; şi alifie ce spală mintea, ca să vadă Adevărul şi să 
părăsească înşelăciunea. Acestea însă cer preţ de suferință, căci 


vrednici suntem de mustrare, după cum ne şi spune: „Eu pe câţi îi 


iubesc, îi mustru şi îi pedepsesc”. Această mustrare a iubirii lui 
Dumnezeu urmăreşte curățirea şi mântuirea, căci de n-ar veni ea, 
am pieri în fărădelegile şi rătăcirile noastre. 

„lată stau la uşă şi bat!”, zice El. Noi nu-L vedem şi 
de aceea ne umplem de deznădejde, dar de deschidem la bătaia din 
fundul beznelor, atunci El vine şi cinează cu noi. E momentul 
părtăşiei sfinte, ce schimbă la faţă viaţa păcatului. 

Fenomenele acestea nu sunt fatalități ce trebuie 
aşteptate, ci sunt momente ale încleştării cu răul din lume, încât 
celor ce vor birui de data aceasta, li se va face cel mai măreț dar, 
adică vor sta pe scaunul Domnului, aşa după cum EI Însuşi, ca Fiu 
al Omului, a biruit şi a fost aşezat pe Scaunul Tatălui Său. 

Toate acestea s-au spus, dar nu toţi le aud, de aceea 


puţini se vor învrednici de slava şi bucuria lor. 


Rolul Bisericii în lume 


Obiectul Bisericii este mântuirea lumii. Mântuirea 
lumii e asemănătoare cu creația lumii, adică este un fenomen 
unitar, solidar şi integral. Împărăţia lui Dumnezeu se zideşte 
concomitent în inimi, în lume şi în ceruri. 

Responsabilitatea Bisericii este integrală. Destinele 
lumii sunt încredințate Bisericii de către Creatorul şi Mântuitorul 
lumii. Această misiune excepțională a Bisericii ne umple de har şi 
de frică. După două mii de ani de creştinism, se cuvine a ne face un 
autentic proces de conştiinţă noi, creştinii, spre a vedea dacă am 
slujit lui Hristos şi oamenilor după cuviinţă şi ce avem de făcut de 
aici înainte. 

O primă formă a Bisericii poate fi considerată 
comunitatea credincioşilor din timpul vieții Domnului lisus. Ea 
trăia în frăţietate, dar totuşi ierarhizată în apostoli, învățăcel şi 
popor. 

Nici apostolii nu erau desăvârşiți, căci cu greu 


pătrundea în ei învăţătura dumnezeiască, deşi au avut deschiderea 
spirituală a vederii dumnezeirii lui Hristos. Aşa se explică cererea 
lui lacov şi loan, ori gafele prea bine cunoscute ale lui Petru. Cu 
deosebire însă ne doare căderea lui Iuda Iscarioteanul. Iuda nu a 
început ca trădător, ci a ajuns trădător. Nu e vorba deci numai de 
neputințele omeneşti ale apostolilor, ci de incapacitatea lor 
spirituală de a gândi în Duhul lui Hristos. 

Această observație are consecințe imense pentru 
creştinătate, căci trebuie să înţelegem că învăţătura (educaţia) este 
prima condiţie a credinţei. Dar chiar atunci când învăţătura este 
predată de Hristos şi când cei ce o primesc au în ei stofă de 
apostoli, totuşi procesul de zidire a conştiinţei creştine este 
îndelungat, dificil şi cu surprize, aceasta obligându-ne la o 


pregătire misionară temeinică, autentică şi tenace. 


Biserica apostolică 


Biserica apostolică e cea mai autentic creştină, prin 
calitatea apostolilor ce au statornicit-o. Duhul apostolic a rămas un 
ideal peste mileniile creştine. Ierarhia peroţească ulterioară nu 
corespunde deplin apostolatului. Apostolat însă se va face până la 
sfârşitul veacurilor. 

Apostolii conduceau şi organizau Biserica primară. În 
Faptele Apostolilor ni se spune că erau patru coordonate pe care se 
dezvolta Biserica: învăţătura apostolică, solidaritatea dintre 
creştini, comuniunea dintre creştini şi rugăciunea [şi stăruiau în 
învăţătura apostolilor şi în împărtăşire, în frângerea pâinii şi în 
rugăciuni. (Faptele Apostolilor 2, 42)]. 

Ei credeau într-o lume nouă şi o mărturiseau cu putere 
prin cuvânt, prin exemplu, prin minuni şi prin jertfa. Oamenii 
vedeau sub ochii lor cum se schimbă lumea şi acela era argumentul 
forte al creştinismului apostolic. 

Biserica aceea era chip real al Împărăției lui 
Dumnezeu. Creştinii trăiau în Duhul Sfânt, repetau cuvântul lui 


Hristos, erau fraţi între ei, vieţuiau în obşte, făceau mesianism, 


credeau în misiunea lor de nou-israeliți. Aşa se face că au pornit în 
toate părţile lumii să vestească Împărăţia lui Dumnezeu. 

Era un nou mod de viaţă şi nu un nou ritual religios. 
Credinţa, cutezanţa şi solidaritatea lor aveau darul să atragă adepţi, 
dar să creeze şi adversităţi, în primul rând din partea evreilor şi 
apoi a romanilor, care-şi vedeau atacate şi primejduite propriile lor 
aşezăminte. 

Biserica s-a dezvoltat repede şi o primă necesitate a 
fost crearea organismului specializat în problemele administrative 
ale obştii, adică diaconatul. Ulterior, sensul diaconatului s-a 
schimbat atât de mult, încât nici nu mai este de comparat cu 
diaconatul apostolic. Din înfiinţarea slujirii diaconale primare se 
deduce însă necesitatea organismelor specializate ale creştinătăţii 
din toate vremurile. 

Totuşi, Biserica apostolică n-a fost chiar 1dilică şi 
ideală. Apostolii erau personalităţi atinse de focul dumnezeiesc, şi 
totuşi Petru a intrat în conflict cu Pavel, neînţelegând mesajul 
evanghelic al noului Israel. Comunitatea apostolică era plină de 
râvnă, şi totuşi Anania şi Safira au murit minţind, iar Pavel a ajuns 
la concluzia că cine nu munceşte nu are dreptul nici să mănânce. 
Deci organizarea obştii a rămas o problemă deschisă pentru 
creştinătate. 

Prin urmare, de la Biserica apostolică avem ce învăţa, 
dar avem de înţeles şi ce nu trebuie să facem. Componenta umană a 
Bisericii apostolice a ajuns la adevăr numai prin căutări, prin 
ascultare de Dumnezeu şi prin adâncă smerenie. 


Noi? Ce facem noi? 


Biserica epocii de aur a creştinismului 


Biserica epocii de aur a creştinismului e Biserica de 
până la Sfântul Constantin cel Mare, caracteristica ei fiind 
martiriul. Martiriul a fost arma cea mai puternică a biruinţei 
creştinismului. 


Creştinii de atunci aveau credință arzătoare şi 


intransigentă, fiindu-le imposibil să slujească la doi stăpâni. 
Acceptau mai de grabă martiriul decât să facă cel mai mic 
compromis de conştiinţă cu puterea păgână. La un moment dat se 
crease o fervoare a sacrificiului atât de puternică, încât a trebuit să 
fie temperată, căci risca să decimeze în mod nefructuos 
creştinătatea. Dar să nu uităm că tot atunci au fost şi laşi, trădători 
şi fricoşi care au părăsit pe Hristos. 

Cum creştinii se aflau în Imperiul Roman, a fost firesc 
ca ei să intre în conflict cu zeii romani, cu împăraţii-zei, cu 
imperialismul roman, cu decăderea moravurilor romane, cu 
societatea sclavagistă romană, cu circul roman, cu abuzurile puterii 
romane şi cu lupta cruntă pentru puterea tiranică a Romei. Creştinii 
propuneau o nouă spiritualitate şi o nouă orânduire, bazate pe 
credință, dragoste, dreptate şi libertate. Structurile societăţii 
romane de atunci, incapabile de a se înnoi, au trecut la represalii şi 
la crime împotriva creştinilor. Împărăţia lui Dumnezeu luase 
ofensiva contra împărăției păgâne decadente şi tiranice de atunci a 
Romei. 

Această ofensivă trebuie menţinută peste milenii ori 
de câte ori apar fenomene istorice decadente şi tiranice ca cel din 
Roma de atunci, chiar dacă, în mod regretabil, astfel de fenomene 
s-ar masca sub numele creştinismului. 

Credinţa, impetuozitatea, elocvenţa, solidaritatea şi 
puterea de jertfă a creştinismului primar au dus la victoria din 
timpul Sfântului Constantin cel Mare. 

Deşi spiritul de jertfa dăinuie în creştinism până azi, el 
nu mai este o caracteristică fundamentală a lui. Creştinii au pierdut 
cu timpul viziunea Împărăției lui Dumnezeu şi au părăsit istoria, 
refugiindu-se în eshatologie, ori au părăsit materia, refugiindu-se în 
spiritual, fapt care e un fenomen eronat şi nociv. Falsul creştinism 
se dovedeşte a fi un duşman tot atât de nefast ca şi anticreştinismul, 
căci acesta dintâi loveşte frontal, pe când acela sufocă ipocrit 
creştinătatea. 

Reîncreştinarea creştinătăţii trebuie să ia model de la 
creştinismul primar al credinţei impetuoase, intransigente şi 


martirice. 


Biserica constantiniană 


Împăratul Constantin cel Mare  legalizează 
creştinismul. Prin decretul de la Milan, acesta devine religie de stat. 

Împăratul este numit „episcop pentru treburile din 
afară ale Bisericii”, adică pentru problemele politico-sociale. 
Patriarhul devine primul sfetnic al lui. Împăratul patronează 
sinoadele şi are un cuvânt greu de spus în deciziile sinodale. 
Biserica îl investeşte pe împărat cu putere divină. Biserica, la 
rândul ei, reprezintă poporul şi-i revine sarcina spirituală, morală, 
educativă, culturală, socială şi legiuitoare în stat. 

În aceste condiţii, popoarele Imperiului Roman s-au 
grăbit a se boteza. Dar păgânii încreştinaţi au rămas oameni vechi, 
cu moravuri vechi. Statul încreştinat a rămas şi el cu multe legi şi 
orânduiri vechi. De aceea, Biserica a început bătălia de încreştinare 
reală a oamenilor şi a lumii, însă a primit riposta acestora. 

Modelul societăţii creştine primare s-a difuzat şi s-a 
diluat în societatea încreştinată în masă. Nu masele s-au opus, ci 
conducătorii abuzivi, nedrepţi şi lacomi ai orânduirii păcătoase. 

Conflictul acesta apare clar la Sfântul loan Gură de 
Aur, care cerea schimbarea moravurilor, orânduirilor şi legilor de la 
curtea imperială, pentru a se face dreptate poporului oropsit, pentru 
a se înfrăţi oamenii şi a se impune virtutea. Poporul era de partea 
Sfântului loan, şi totuşi loan Gură de Aur a fost exilat de trei ori şi 
în cele din urmă a murit în exil. Au trebuit apoi treizeci de ani 
pentru ca oficialitățile să recunoască sfinţenia pe care poporul o 
atribuia Sfântului. 

După loan Gură de Aur s-a ajuns la un modus vivendi 
(înţelegere) discutabil între Biserică şi Stat. Aici trebuie căutată 
originea regretabilului papo-cezarism ce s-a impus în Ortodoxie. 
Ortodoxia s-a refugiat în mistică, spiritualitate, eshatologie şi a 
lăsat istoria să se dezvolte liber. Spiritualitatea ortodoxă a 


influenţat istoria, dar nu a făcut istorie. 


Creştinismul medieval, ortodox şi catolic 


Pe ruinele Imperiului Roman s-a construit, în condiţii 
istorice precare, evul mediu creştin. Nu numai popoarele 
Imperiului Roman au fost încreştinate, ci toate popoarele barbare 
europene, sau care au migrat atunci în Europa. Această operă este 
impresionantă şi dovedeşte vigoarea creştinismului medieval. A 
rămas însă deschisă problema trecerii de la încreştinarea formală la 
încreştinarea în conţinut, şi ea a durat secole şi milenii. 

Împotriva tuturor celor ce au discreditat evul mediu, el 
este evul celui mai înalt echilibru spiritual la care a ajuns vreodată 
omenirea. Acest echilibru venea din sacralitatea ce umplea lumea 
de atunci atât în inimi, cât şi în societate. Virtuţile lumii medievale 
depăşesc tot ce a fost virtute în istorie. Armonia socială a atins 
atunci forme de frățietate patriarhală. Viaţa se trăia atunci în Duhul 
Sfânt, de la conducători până la conduşi. Sufletele erau deschise 
sfinţeniei. Cerurile atingeau pământul. Biserica exercita o înrâurire 
(influență) de pace, bucurie şi dreaptă măsură. Niciodată nu s-a 
realizat o justiţie mai corectă ca atunci. În același timp s-au făcut 
cercetări filozofice şi ştiinţifice ce rămân un exemplu de urmat de-a 
pururi, căci priveau lumea ca o unitate armonioasă şi cu sens 
mântuitor. Duhul guverna materia, în scopul desăvârşirii umane. 
Ținta lumii era transcendentală, de aceea oamenii aveau robusteţe 
sufletească şi vigoare trupească, căci până-n clipa morţii ştiau 
pentru ce trăiesc şi trăiau pentru mântuirea lor de acum şi din 
veşnicie. 

Eterogenitatea de atunci a Europei a stat însă 
împotriva unităţii ei: Sfântul Benedict a încreştinat Apusul, iar 
Sfântul Metodiu - Răsăritul, slavii dezvoltând o cultură creştină 
specifică. Şi când evul mediu îşi atingea apogeul, începea şi 
descompunerea lui, care se  aproximează la căderea 
Constantinopolului. 

Nu se epuizase spiritualitatea medievală, ci instituţiile 


ei nu mai aveau oamenii cu forţa interioară ce le crease. Se tocise 


ceva în forme şi moravuri. N-au fost capabili să spargă formele 
vechi, încât oameni noi să creeze forme noi istorice, şi aşa se 
explică apusul evului mediu. Căci secretul perpetuării istorice este 
spiritualitatea creatoare. 

Sunt false acuzaţiile de obscurantism, tiranic, robie, 
iezuitism, crime inchizitoriale - ele au fost accidente, şi nu 
coordonate caracteristice ale evului mediu. E posibil ca unii să fi 
exagerat teocentrismul, dar adevărul este că antropocentrismul care 
a urmat în Renaştere a degradat omul până la omogenizarea lui în 
mecanismul universal. Ori, numai viziunea teocratică desluşeşte 
omului măreţia sa imperială în lume. Omul ca centru al lui însuşi şi 
al lumii este duşman omului şi lumii. Între teocentrism şi 
antropocentrism se află teandria, comuniunea dintre Dumnezeu şi 
om. Concentrarea în Dumnezeu nu desființează personalitatea 
umană, ci o potenţează, pe când omul singur se descompune în 
haos. 

Nici evul mediu nu trebuie idealizat, căci nu a fost o 
lume fără erori, ci a fost o lume a năzuinţelor perfectibile, 


constituindu-se ca stadiu istoric de desăvârşire. 


Creştinismul renascentist şi reformator 


Renaşterea e fenomen artistic, Reforma este fenomen 
religios, dar amândouă au dizolvat spiritualitatea medievală şi au 
desacralizat Europa. 

Deşi Renaşterea părea a se menţine în spiritualitatea 
creştină, totuşi antropocentrismul ei va muta atenţia oamenilor de 
la Dumnezeu la om. Aşa s-a ajuns la umanism - zeificarea omului, 
autozeificarea omului,  însingurarea omului,  subiectivismul 
imperfecțiunii umane devenit lege a omului şi măsură eronată a 
universului. 

Omul umanismului e rupt de Dumnezeu, este haotic în 
sine însuşi. Obiectivitatea umanistă e subiectivism grosolan. 
Oamenii se sfâşie între ei pentru că nu mai au numitorul comun al 


divinității din ei. Oamenii sunt subiectivi, căci obiectivitatea n-o 


poate oferi decât raportarea la valorile transcendentale. Nici omul 
şi nici lumea lui nu sunt perfecte, deci omul zeu este lege 
imperfectă, conflictuală şi nocivă. 

Artiştii Renaşterii părăsesc trupul spiritualizat şi 
reprezintă formele carnale. Trupurile goale ale lui Moise ori David 
vor degenera ulterior în libertinajul corupt şi decadent modern, ce- 
şi consumă azi ultimele sale consecinţe fără a putea fi stăvilit. 

Renaşterea a dat curaj lui Luther şi celorlalți 
reformatori să înfrunte autoritatea Bisericii. Setea reformatoare a 
lui Luther s-a întâlnit cu orgoliul unor prinți germani ce se doreau 
independenţi şi deci voiau să se smulgă de sub autoritatea Bisericii. 
Unele descoperiri ştiinţifice ale vremii au fost folosite drept arme 
politice ale independenţei şi Reformei. Indulgenţele au fost mult 
exploatate de duhul rebel al reformiştilor. Autoritatea Bisericii a 
fost spulberată. Creştinismul s-a pulverizat în nesfârşite secte, 
fiecare om având libertatea interpretării personale şi a harului 
personal. Individul şi-a croit o divinitate după dimensiunile sale, 
încât nu omul a mai tins spre Dumnezeu, ci Dumnezeu a fost 
coborât la om. 

Nici artiştii Renaşterii, nici Luther şi nici principii 
(prinții) independenţi n-au prevăzut atunci dezastrul anarhic ce-i va 
ajunge din urmă. 

Drept ripostă, ia naştere Contrareforma, care are însă 
succese parţiale. 

Credinţa continuă să existe în popor, dar nu se mai 
constituie ca forță istorică, nu mai dispune de oameni care să-i dea 
expresie socială şi politică. Biserica, din autoritate recunoscută, 
devine o autoritate marginală, consultativă. 

Europa se destramă religios prin destrămarea politică. 
Imperiile create de europeni nu mai duc cu ele un concept creştin, 
ci unul ambiguu, în care creştinismul este tolerat şi respectat. 

Totuşi, aşa rele cum au fost ele, imperiile europene au 
răspândit Biblia pe cele cinci continente. Numai că imaginea pe 
care coloniştii şi-au făcut-o despre creştinism trebuie reabilitată, 
căci ei l-au confundat cu imperiile europenilor. 


Europa Renaşterii este deci un amalgam de orgolii, 


patimi, lăcomie, dominație şi virtuţi creştine. 

Dacă o anume diversitate e firească în unitatea lumii, 
totuşi anarhia renascentist-reformatoare a destrămat creştinătatea şi 
a golit-o de forţa ei istorică. I-a rămas însă harul dumnezeiesc şi de 


la el se aşteaptă izbăvirea viitoare. 


Creştinismul modern 


Dacă Hristos desfăşoară în istorie puterile Sale 
mântuitoare, satana are şi el fii săi, care dezvoltă forţele 
antihristice. 

Dacă în evul mediu antihrist era dominat, în epoca 
renascentistă el a profitat de toate fisurile lumii creştine şi le-a 
încurajat, pregătindu-şi forţele pentru ofensiva spre putere din 
epoca modernă. Totul era conceput ocult şi oamenii erau pregătiți, 
gata să iasă la suprafaţă. 

Prima mare ofensivă apocaliptică a fost în Revoluţia 
franceză, antihristică, criminală şi tiranică, dar prezentată ipocrit 
sub ideile de libertate, egalitate şi fraternitate. Fa a reuşit pentru 
că nobilimea franceză n-a avut puterea necesară să apere valorile 
pe care se ridicaseră străbunii. Fa a reuşit pentru că a ştiut să 
speculeze idei mari în scopuri oculte. Mulţi intelectuali de clasă au 
fost atraşi de idei, iar masele au fost antrenate de anarhism şi 
nihilism. 

Odată Revoluţia declanşată, sunt ucişi nu numai regi 
şi nobili, dar şi creştini, preoţi şi călugări. Puterea îşi face singură 
dreptate şi proclamă dreaptă propria ei nelegiuire, calomniind 
creştinismul. Intoleranţa de care este acuzată creştinătatea e de fapt 
reacția destul de timidă şi ineficace a formelor tradiţionale la 
formele revoluţiei. 

Ideile revoluționare se proliferează prin nucleele 
oculte pregătite din timp în toată Europa. Rând pe rând, prin 
revoluţii sau războaie, cad statele ce mai păstrau oarecare orânduire 
creştină. 


Revoluţionarii francezi se măcelăresc între ei. După 


acțiuni şi reacţiuni, profitorii revoluţiei franceze se dovedesc 
burghezii. 

Societatea burgheză proaspăt impusă practică un tip 
nou de sclavaj şi imperialism. Puterea revine aurului, fără scrupule 
şi fară limite. Căci în spatele unei false democraţii, burghezia 
guvernează lumea modernă prin interesele ei economice. 

Politica europeană trece de sub influenţa Bisericii sub 
influența ocultei antihristice. Biserica e prigonită, batjocorită, 
calomniată şi discreditată. E împinsă la marginea vieţii sociale, 
interzisă uneori, dominată cel mai adesea de centrele de putere 
cucerite de forțele antihristice. În mod artificial, credinţa e înlocuită 
cu ştiinţa. 

Statele se secularizează.  Materialismul cucereşte 
spiritualitatea lumii. Libertinajul trece de la imoralitate (contra 
moralității) la amoralitate (care nu cunoaște noțiunea moralității). 
Liberalismul legiferează specula. Se ajunge la robia de tip modern, 
economică. Burghezia nu mai are onoare şi nici credinţă, ci numai 
interese. Ipocrizia este sistematizată. Şi toate acestea în deruta tot 
mai mare a creştinătăţii. Incapabilă de a recuceri puterea, 
creştinătatea se mulţumeşte cu un rol corectiv, inofensiv şi neutru, 
care convenea puterii burgheze. 

Şi totuşi, burghezia este silită să lase loc concentrării 
puterii într-un unic centru antihristic. Fenomenul materialist- 
individualist trebuia înlocuit cu puterea centralizată a 
materialismului colectivist. 

Ca urmare, o nouă Revoluţie apare în Europa. 
Burghezia este incapabilă să sesizeze pericolul, căci noua revoluţie 
se exprima chiar în conceptele ei materialiste. Libertatea burgheziei 
era mediul ideal pentru Revoluţia ce avea să decapiteze burghezia. 

Deşi burghezia n-a fost un fenomen creştin, totuşi 
Revoluţia bolşevică nimiceşte creştinismul, acuzându-l de a fi opiul 
popoarelor. 

Revoluţia ateistă ia puterea cu sila, o absolutizează şi 
siluieşte poporul. Omul este golit de orice conţinut religios şi liber, 
şi e supus determinării logice a conştiinţei. Sistemul se dovedeşte 


nefast uman, dar fornidabil politic. E condus cu satanică 


genialitate, răstălmăcindu-se toate valorile. 

Revoluţia internaţională se desfăşoară în faţa lumii. 
Reacţia de dreapta este învinsă prin nefasta alianţă burghezo- 
comunistă. Omenirea primeşte o  orânduire de concepţie 
materialist-antihristică, ce se impune după al doilea război 
mondial. 

În şaptezeci de ani, Revoluţia cucereşte o treime din 
omenire, fără ca ea să se poată apăra. Toate religiile sunt 
periclitate, toate societăţile sunt amenințate. Omenirea întreagă este 
sub imperiul Revoluţiei. 

Monştri atomici stau faţă-n faţă, gata să nimicească 
lumea, ciocnindu-se între ei. În perspectivă, iniţiativa apărării 
strategice profilează omenirii o putere de neînvins, care poate 
tiraniza, discreţionar şi fără limită previzibilă în timp, lumea 
întreagă. 

Omenirea trăieşte cea mai cumplită criză: politică, 
militară, morală, socială şi spirituală. Suntem între supravieţuire şi 
dezastru. Suntem între moartea militară şi moartea paşnică. Ne 
ucide alienarea. Sunt discreditate toate valorile şi sunt dizolvate 
toate instituţiile tradiţionale. Explozia tehnică pune viaţa lumii în 
pericol. Omul e alienat. Nesiguranţa domneşte pretutindeni. 

În mijlocul acestui dezastru se manifestă puterea 
poporului evreu, care a cucerit Ierusalimul. 

Pacea de după primul război mondial a fost pacea 
masonică, pacea de după al doilea război mondial este pacea 
iudaică, fiindcă s-a produs conflictul dintre capitalism şi 
comunism. Numai evreii dețin centrele de gândire şi de putere, atât 
din lumea capitalistă, cât şi din cea comunistă. Deşi puterea lor este 
mare şi în capitalism şi în comunism, ei nu sunt tolerați ca stăpâni 
de către nimeni. Aşa au ajuns evreii să fie duşmanii lui Dumnezeu, 
ai creştinătăţii, ai islamului, ai comunismului şi ai capitalismului. 
Folosind aurul, minciuna şi teroarea, ei umilesc omenirea întreagă. 
Despre ei nu se poate spune adevărul decât cu riscul crucificării. Ei 


Îl ucid din nou pe Hristos. Ce va fi? 


In concluzie, constatăm că omenirea se află în cea mai 


acută şi generală criză a istoriei, criză în care creştinătatea îşi are 
partea ei de culpă prin absenţă istorică. Numai slăbiciunile interne 
ale creştinătăţii au făcut posibilă victoria forțelor satanice ale 
acestui grav declin apocaliptic. El era prevăzut de Mântuitorul, şi 
deci nu ne surprinde; el putea fi evitat, deci ne ridică probleme de 
conştiinţă; el trebuie învins, deci impune o revitalizare a 
creştinismului. Este necesar un început nou în creştinătate. 

Ajungând la această concluzie, ne cutremurăm de 
responsabilitatea pe care ne-o asumăm pronunţându-ne pentru un 
nou început de creştinătate. 

Ce este el? Cum trebuie să fie? 

Mărturisim că suntem cu cugetul în Duhul 
Adevărului, cât şi în Tradiţia Bisericii. Nu vom confunda însă 
Sfânta Tradiţie cu ideile şi formele inerției istorice, ci vom alege cu 
grijă tot ce este aur curat în istoria creştinismului şi care se poate 
aplica cu folos în viitor. De asemeni, considerăm că noul este o 
poruncă a Duhului Sfânt ce ne călăuzeşte, astfel că vom articula 
tradiţia cu noul, spre mântuirea lumii. 

Nu avem nici aerul de a epuiza problema şi nici pe 
acela de a fi infailibili (perfecţi), ci facem o mărturisire de credinţă 
izvorâtă din martiriul secolului 20, care a cunoscut atât uciderea 
trupului, cât şi uciderea sufletului. Nebuniile lui Caiafa, ale lui 
Nero, ale Revoluţiei franceze sunt depăşite în secolul nostru de 
determinarea logică a conştiinţei, prin care omul este anulat şi 
neantizat. Mai bine zis, neputându-se realiza materializarea 
duhului, omul determinat psihic este de fapt satanizat, bestializat şi 
alienat. 

Dintr-o astfel de realitate au apărut sfinți şi martiri. 
Viziunea cuprinsă în aceste rânduri este expresia dureroasă şi 
imperioasă a mesajului acestui secol 20. Suntem slujitorii lui 


Hristos şi ai oamenilor. 


Partea a treia 


Spovedania unui deținut 


Eu am supraviețuit temniţelor. 

Prietenii mei, mii în Stânga şi zeci de mii în dreapta, 
au căzut apărându-şi fiinţa eternă, căci atât ne-a mai rămas, să nu 
murim Spiritual. 

Acum sunt bolnav copt şi sunt semne că nu mai am 
mult de trăit. 

Vremea stă sub semnul lui antihrist. Mi-a rămas 
datoria unei mărturisiri testamentare. De aceea îți scriu, părinte 
duhovnic. 

În fața a tot ce a fost şi a tot ce este, cât şi în fața a tot 
ce va urma, mă întreb cu toată gravitatea: Care este atitudinea 
autentic creştină? Ce ar face Hristos în locul nostru? Oare noi am 


procedat bine? Am împlinit noi voia lui Dumnezeu în acest secol? 


Ioan lanolide 


Scrisoare către duhovnicul meu - 1985 


Aseară am avut senzația că mă sting. Nu ştiu de unde 
exact provenea răul acela, căci mai toate organele îmi sunt afectate. 
Viaţa mi se stinge încet în viaţa veşnică. 

Am avut o noapte odihnitoare şi m-am trezit oarecum 


refăcut, deşi se simte o undă a morţii în trupul meu. Duhul însă e 


viu şi treaz. Mai am încă de dat ceva lumii acesteia. Dăruirea de 
sine este bucuria mea. 

Gândul mi-e concentrat în mine însumi. Am senzaţia 
că lumea e vis, descoperire şi miracol. E splendidă întruchiparea 
asta firavă şi trecătoare a lumii! Mi-e dragă lumea, mi-e tare dragă. 
Merită să te jertfeşti pentru mântuirea unei astfel de minunate 
alcătuiri! Spre a o înţelege pe ea şi a-mi descifra propriul meu rost, 
am clar în minte realitatea satanică şi păcătoasă, cu sensul 
apocaliptic al istoriei. Aşa se face că nu sunt tulburat de cumplita 
dramă a vieţii personale şi nici de adâncul abis al lumii moderne. 
Văd bine cum o iconomie providenţială veghează şi dă sens lumii 
de oameni, lumii de îngeri şi lumii de materie. 

Un dat armonios şi robust se desfăşoară în univers şi 
se oglindeşte în conştiinţa mea. Mă simt frate cu toți oamenii şi 
legat de tot ce se petrece în creație, căci în toate, totul este 
Dumnezeu. Îi simt prezenţa în adâncul nemărginit din duh, cât şi în 
adâncul nemărginit din materie. Prin nemărginirea duhului se 
deschide poarta spre lisus Hristos, Logosul care a creat lumea şi 
apoi a coborât şi în sufletul omenesc, îndumnezeindu-l. La acest 
gând mă cutremur, căci nu sunt vrednic să-l înţeleg, dar cunosc 
prin credinţă taina lui. Taina mântuirii lumii mă preocupă. 

După ce m-am trezit, am privit cum răsare soarele şi 
păsărelele încep să ciripească. Primăvara asta este secetoasă şi mă 
umple de griji. Apoi am cercetat, puţin melancolic, chilia camerei 
mele. Am pipăit masa de lucru, hârtia şi stiloul. M-am aşezat pe 
scaun şi am stat o vreme dus pe aripi de gând. Chemând Numele de 
foc mistuitor, mă aşez în Duh Sfânt, supus, cuminte şi mulțumit. 
Aştept veghind, gata de slujire. Aşa am început aceste pagini. 

Sunt câţiva ani de când doresc să am o lămurire cu 
duhovnicul meu; se pare că azi s-a plinit acest soroc. Pun faţă-n 
față viaţa mea voită de Dumnezeu cu viaţa lumii voită de 
Dumnezeu, căci numai aşa pot să-i spun iscusitului meu duhovnic 
ceea ce mă frământă şi am datoria a-i mărturisi. 

Citind adâncurile fiinţei mele, găsesc că trăsătura 
definitorie a personalității mele a fost comuniunea cu Dumnezeu, 


prin necesitatea credinţei, printr-o mare capacitate de dăruire şi 


prin puterea de mărturisire a Adevărului. Pe aceste trei valori s-a 
realizat în mine bruma de om ce sunt azi, la bătrâneţea anilor şi la 
maturitatea duhului. Tot în adâncurile sufletului sunt şi multe 
trăsături negative, cum ar fi umplerea de sine, nestăpânirea 
simţurilor şi puţinătatea memoriei. Însă cu ajutorul lui Dumnezeu, 
pe cele negative le-am supus celor sfinte din mine. 

Pronia cerească mi-a împărțit viaţa în jumătate pe la 
mijlocul secolului 20. Cum această epocă a fost excepțional de 
tensionată, iar eu am intrat în focarul ei cel mai intens, suferindu-i 
toate contorsionările şi abisurile, am avut ce învăţa. Căci nu e 
simplu să iei parte activă la tensiunea dintre Stalin, Hitler şi 
Reagan, ori să treci din burghezie în fascism şi din fascism în 
comunism, sau - lucru uluitor de grav - să vezi cum Ierusalimul lui 
Hristos trece de sub stăpânirea islamică sub stăpânirea talmudică 
(talmud = carte religioasă la evrei, care conţine un comentariu și o 
dezvoltare dogmatică a Vechiului Testament, sub raport religios, 
legislativ, literar şi istoric). Aşa se explică tumultul vieţii mele, 
deşi sunt un biet anonim pe care nu-l cunoaşte decât temnita. 

Eram tânăr elev când viaţa mi-a fost drastic orientată 
de o întâmplare străină mie. Atunci în capul meu erau idei 
democrato-liberalo-cosmopolite, aşa cum le prinsesem de la tatăl 
meu. Într-o zi, pe o bancă, într-un parc, un tânăr, cu un aer de 
arhanghel ce vesteşte o minune, mi-a zis: „lu crezi în 
Dumnezeu?”. Surprins, i-am răspuns cu sinceritate: „Cred!”. 
„Răspunzi aşa de uşor pentru că nu ştii ce e credinţa. Credinţa 
trebuie mărturisită cu putere şi de este nevoie, trebuie să-ţi dai viaţa 
fericit pentru Hristos!”, mi-a zis el. Am rămas uimit. S-a făcut o 
mare deschidere în mintea mea şi i-am spus: „Nu m-am gândit 
niciodată la aceste lucruri”. „Iu eşti străin de sfinții şi martirii 
acestui veac”, m-a avertizat el pe un ton profetic. „Ce trebuie să 
ştiu?”, l-am întrebat. „Cum, tu nu citeşti ziarele, nu ştii ce s-a 
petrecut?!”... 

Acel tânăr nu era un arhanghel, ci un flutură-vânt, un 
mic aventurier peste care bătuse Duhul Sfânt pentru câtva timp. 
A dispărut pentru totdeauna din viaţa mea şi n-am mai auzit de el. 


Eu însă am făcut din credinţă un concept sincer de viaţă nouă, 


propunându-mi înnoirea mea personală, cât şi înnoirea lumii în 
care trăiam. Formarea mea pe această cale n-a avut un îndrumător 
încercat, ci s-a făcut din prisosul de dar şi har ce mi l-a dat Duhul 
Sfânt. Aşa m-am trezit angajat în lupta cu păcatul din mine şi din 
lume. 

La început erau nişte generalităţi conform cărora mă 
orientam. Şi aşa am intrat în conflict cu egoismul lumii burgheze, 
cu ateismul ideologiei comuniste şi cu orgoliul rasismului fascist. 
Tuturor acestora L-am opus pe Hristos, deşi la vârsta aceea nu 
eram prea clar în ideile mele. Cu părere de rău mărturisesc că 
preoții de atunci şi literatura ce mi-o serveau ei nu au fost 
suficiente pentru setea ce ardea inima mea. Totuşi, bruma de 
educaţie creştină ce s-a făcut în şcoli, cât şi atmosfera evlavioasei 
noastre naţiuni au dat primii germeni ai credinţei din mine. 

Un rol important în formarea conştiinţei mele l-a avut 
bunica mea, care era analfabetă şi mama, care ştia puţină carte; 
amândouă erau personalităţi puternice, echilibrate şi impresionante. 

Societatea de dinainte de al doilea război mondial era 
în descompunere prin abuzuri, crime, dezmăţ şi lăcomie. Tineretul 
era dezorientat şi frământat. Aşa se face că şi tinereţea mea a fost 
pigmentată cu unele vicii ale epocii şi vârstei. 

Eram nemulţumit de mine şi de lumea în care trăiam. 
Fiind condus mai mult de sentiment decât de rațiune, mi-am 
exprimat, aşa cum puteam să o fac la vârsta aceea, refuzul meu faţă 
de o astfel de lume. Consecința a fost că m-au întemnițat burghezii, 
apoi fasciştii şi la urmă comuniştii, în ordinea în care ei s-au 
perindat la putere. 

Dar nici în temniţă nu am fost prea înţelept şi m-am 
luptat cu morile de vânt. Un criminal odios şi libertin pătimaş m-a 
chinuit până ce m-a înfrânt, silindu-mă să recunosc public că el 
este un om de onoare, iar eu un calomniator şi un bandit. Atunci 
am căzut cu faţa la pământ şi pentru prima oară în viaţă mi-am spus 


|? 


cu putere: „Sunt un ticălos!”. Acesta a fost momentul crucial al 
vieții mele lăuntrice: conştiinţa păcatului, mai precis, umilinţa. 
Deşi credeam şi mă rugam ore întregi pe zi, făceam 


rugăciuni şi de noapte, citeam zilnic Sfânta Scriptură şi studiasem 


teologia şi literatura creştină, totuşi nu ajunsesem la o viaţă 
lăuntrică. Continuam să studiez dreptul, filozofia, politica, 
sociologia şi pedagogia, informându-mă din toate domeniile care 
analizau sufletul omenesc. Aveam impresii bune despre mine 
însumi şi nu reuşeam să-mi înfrâng orgoliul. Cu toate acestea 
aveam conştiinţa unor păcate general omeneşti, dar nici pe acelea 
nu puteam să le spovedesc din cauza aceluiaşi amor propriu 
amestecat cu ruşine. Mai târziu aveam să aflu că satana îi dă 
omului ruşinea pentru virtute şi neruşinarea pentru păcat. 

Deci eu ascundeam de mai înainte în mine o intimitate 
pe care singur o reprobam. Acum însă, prin înfrângerea suferită, 
îmi fusese distrus nu numai orgoliul, ci mă desființasem pe mine 
însumi în ochii mei, încât îmi devenisem insuportabil. Şi fiindcă nu 
ştiam cum să ies dintr-o astfel de situație, am deznădăjduit. S-a 
făcut o beznă cumplită într-un fel de degringoladă interioară. În 
hăul acela se manifesta un orgoliu rănit şi o minte dezorientată. 
Satana mă împingea spre cel mai cumplit dezastru. Moartea îmi 
apărea ca unica alternativă. Şi ştiam că mor ca un neom. Mai ştiam 
că nu sunt vinovat şi că moartea este o prăbuşire ultimă a 
sufletului meu. În împrejurarea aceea eram singur şi chiar de aş fi 
fost cu cineva, aş fi fost incapabil să-i cer ajutor, poate chiar aş fi 
refuzat intervenţia unei persoane ce ar fi sesizat drama mea, căci în 
mod pervers încă era mai tare în mine orgoliul decât smerenia. Au 
fost zile de beznă orientată spre neant. 

În împrejurarea aceea, izbăvirea mi-a venit de la 
milostivirea dumnezeiască, ce mi-a fost vestită de un preot. Preotul 
respectiv ţinuse în temniță o conferinţă în care vorbise despre 
muntele Athos ca exponent al spiritualităţii ortodoxe, spiritualitate 
în centrul căreia se află isihia, adică rugăciunea liniştirii. Vorbise 
de închiderea duhului în materie, a minţii în inimă, prin repetarea 
unei rugăciuni foarte scurte, cu ajutorul căreia se ajunge la o 
deplină pace interioară, până ce mintea îşi vede propria ei lumină şi 
în ultimul stadiu, iluminarea, ajunge să fie inundată de lumina 
taborică. Împărtăşirea de lumina taborică înnoieşte lumina duhului 
omenesc, în aşa fel încât şi cel mai păcătos om, omul tuturor 


dezastrelor, se poate naşte din nou, curățit şi înnoit în demnitatea 


cea dintâi a firii. 

Cam atât îmi aminteam, dar esenţial pentru mine, în 
starea în care mă aflam, a fost faptul că am crezut că Dumnezeu 
poate curăța şi înnoi sufletul meu. Atunci s-a deschis un licăr de 
lumină în întunecatul meu suflet. Am hotărât să mă încredinţez 
deplin lui Dumnezeu pentru toată viaţa. Cum însă nu ştiam nici 
măcar formula acelei rugăciuni, am luat drept model cuvintele cu 
care se încheie rugăciunile tipicului ortodox şi am început să le 
repet pe acelea. 

O făceam cu disperată speranţă şi duhul meu era plin 
de râvnă, dar nu aveam experienţă. În curând aveam să descopăr că 
nu merge chiar aşa de simplu şi am combinat cu acatiste şi alte 
rugăciuni. Nici o altă preocupare nu-mi doream, deşi gândurile 
năvăleau în cugetul meu. Trupul îşi cerea şi el unele drepturi. 
Lumea mă urmărea cu imaginile din amintire şi cu idealurile pe 
care le nutrisem. Concentrarea în duh se dovedea dificilă şi nu 
reuşeam să pun ordine în mine însumi. A rămas însă nestrămutată 
credinţa în Dumnezeu şi în puterea rugăciunii. 

Celula se dovedeşte a fi, pentru oamenii atraşi de 
Dumnezeu, un mediu mai dur şi mai prielnic chiar decât chilia, 
numai că solicitarea credinţei e cu mult mai severă. Câteva luni am 
trăit în izolarea aceea deplină, orientat numai de inima mea 
credincioasă, dar fără o orientare a minţii. Aveam mare nevoie de 
un duhovnic căruia să-i încredinţez toată intimitatea simţămintelor 
mele şi să-i cer să-mi fie călăuză. Ştiam că preotul are har şi 
credeam că el poate să-mi transmită puterea şi lumina 
dumnezeiască de care aveam nevoie şi după care râvneam cu atâta 
nesaţ. 

Și a venit şi ziua în care s-a terminat izolarea. Eram 
tot în temniţă, dar printre deţinuţi erau şi preoţi. Cu toate deciziile 
şi dorinţele mele, când a fost să trec la fapte, am simţit din nou 
opreliştea amorului propriu de a mă spovedi, numai că de data asta 
am înfrânt-o. Căci nu m-am jucat nici cu cuvântul, nici cu viaţa şi 
nici cu cele sfinte. Tot ce am făcut a fost sincer, chiar atunci când, 
dezorientat fiind, am greşit. De aceea înţeleg prea bine de ce 


apostolii puneau pe primul plan învăţătura Domnului; căci omul 


auzind, ştie, şi va veni şi momentul prielnic ca să rodească sămânţa 
aruncată cu generozitate. Aşa s-a întâmplat cu mine şi e bine aşa. 

Am ales pe cel mai cuvios dintre preoții de acolo şi 
i-am cerut să mă spovedească. El m-a întrebat: 

- Eşti pregătit de spovedanie? 

Contrariat, i-am răspuns: 

- Da! 

- De când nu te-ai spovedit? 

- De mult. 

- Ai făcut vreodată o spovedanie adevărată, sinceră, 
care să-ţi schimbe viaţa? 

Preotul pusese degetul pe rana sufletului meu. l-am 
răspuns: 

- Acum doresc să fac acest lucru, pentru asta am 
venit aici. 

El m-a scrutat şi mi-a zis: 

- Pentru că te cred sincer, consider că datoria mea de 
preot este să-ţi spun că nu eşti pregătit de spovedanie. 

- Ce trebuie să fac pentru asta? 

- Poţi face ce-ţi spun eu? 

- Pot! am răspuns categoric. 

Preotul s-a recules puţin şi apoi mi-a făcut o 
destăinuire care m-a impresionat. 

- Ştii, a zis el, eu sunt iconomul Tainelor lui 
Dumnezeu, dar nu am ajuns să fiu un bun duhovnic. Nu cunosc 
bine sufletul omenesc, fiindcă nici eu nu am o experienţă 
sufletească pe măsura misiunii sfinte ce o împlinesc. Altădată nici 
nu se dădea voie oricărui preot să fie duhovnic, ci numai celor cu 
har şi cu experienţă în duhovnicie. E o răspundere imensă să umbli 
în sufletul omului, răspundere cum nu există nici una, nici 
în domeniul tehnic, nici în cel biologic, social, medical şi nici în 
filozofie. Aici lucrezi cu sufletul omului, îndrumându-l să se 
orienteze între Dumnezeu şi satana, între duh şi materie, între 
veşnicie şi vremelnicie. De aceea mă socotesc nepriceput pentru o 
astfel de lucrare, iar o simplă formalitate îndeplinită evlavios nu mă 


mulţumeşte. 


- Atunci ce-i de făcut? 

- Sunt două căi: ori să-ţi dau o anumită lectură să o 
faci şi singur să te lămureşti, ori să te trimit la un mare mântuitor 
de suflete omeneşti, care ştie să vindece toate rănile. Şi eu tot lui îi 
datorez puţintica viaţă duhovnicească de care m-am învrednicit. Ce 
alegi? 

Am stat şi am reflectat, apoi am zis: 

- Cred că cea mai înaltă cale e îmbinarea acestor 
două căi. Prin urmare, primesc să fiu îndrumat de acel doctor de 
suflete, fiindcă strădaniile mele de a mă orienta de unul singur prin 
lecturi nu m-au mulţumit. 

-  Gândeşte-te încă o dată ce hotărâre capitală este 
aceasta! Poţi să asculți de altul, să te supui altuia cum te-ai supune 
lui Dumnezeu? E o smerenie de care puţini oameni sunt capabili!... 

Simţeam şi eu că se deschide o cale foarte îngustă şi 
severă, dar fierbintea dorință de a mă afla în harul dumnezeiesc 
m-a îndemnat să răspund afirmativ. Preotul a continuat: 

- Asta e propunerea mea, rămâne să văd ce zice şi 
Arsenie, fiindcă el nu se angajează decât cu oamenii care iau în 
serios mântuirea şi cele sfinte. El nu e omul jumătăților de măsură, 
ci merge numai pe calea împărătească. Dacă va socoti că nu eşti 
pregătit pentru un astfel de drum înalt, s-ar putea să trebuiască să-ţi 
găseşti alt îndrumător. 

Arsenie era cu câţiva ani mai mare decât mine. Eram 
prieteni, dar nu exista o afinitate între noi tocmai din cauza unei 
intransigenţe pe care o sesizam la el, după cum şi el era nemulțumit 
de o anume superficialitate a mea. Având în vedere aceste relații, 
mi-a fost greu să înving împotrivirile ce au apărut imediat în inima 
mea: Tocmai lui? De ce nu la altul, de care sunt apropiat sufleteşte? 
Să recunosc deci că el are dreptate? Să dovedesc că sunt inferior 
lui? Ba chiar să mă supun lui?... Astfel de porniri năvăleau din 
adâncimile sufletului meu, dar au fost zăgăzuite de hotărârea mea 
de a mă smeri cu orice preţ, găsindu-mă vrednic de tot disprețul. 

Preotul mi-a cerut să trec a doua zi pe la el spre a-mi 
da răspunsul lui Arsenie. Şi Arsenie m-a primit. În mine însă s-au 


produs reacțiile negative şi dureroase ale eului care se simţea jignit. 


Pornisem însă pe această cale şi eram hotărât s-o continui până la 
capăt, de aceea m-am dus la Arsenie. 

Colac peste pupăză, la Arsenie îl găsesc pe Virgil, un 
alt prieten, mai tânăr decât mine, cu care nu eram apropiat 
sufleteşte, fiindcă era ucenic al lui Arsenie. Surpriza de a-l găsi 
acolo mi-a căzut rău la inimă. El a vrut să se retragă, dar Arsenie 
l-a reţinut, spunându-mi: 

- Cred că nu ai nimic împotrivă ca Virgil să fie de 
faţă. Dar dacă vrei să plece, va pleca. 

- Nu, am zis eu, îl rog să rămână! 

Și în mine s-a născut dorinţa de a birui asupra mea 
însumi. Era o umilinţă în plus pe care mi-o impuneam şi care mi-a 
prins foarte bine. l-am spus lui Arsenie că am venit să intru în 
ascultarea lui, ca să mă spovedesc. 

Arsenie e un om mai mult mărunt, roşcat, ager, 
energic, autoritar şi direct. El reduce repede lucrurile la esenţa lor 
dintre bine şi rău, afirmă binele şi nu face nici o concesie răului, 
din care cauză pare rigid şi necruţător, poate prea simplist. Înainte 
de a-mi da un răspuns, m-a invitat la o discuţie generală care s-a 
concretizat în întrebarea: 

- Ce te leagă pe tine de Dumnezeu? 

- Credința, am răspuns eu. 

- Credința cu fapte ori fară fapte? 

- Credința cu fapte. Şi nu numai cu fapte, ci cu toată 
viaţa, m-am descărcat cu. 

- Frumos ce spui, dar nu-i suficient să crezi. Altceva 
ce te uneşte de Dumnezeu? 

- Dragostea. Îl iubesc. Îl iubesc mai mult decât pe 
mine însumi. Sunt gata să-mi dau viaţa pentru EI. 

- Din câte te cunosc eu, eşti capabil de jertfă, dar nu 
ai înţelepciunea jertfei, însă asta e o problemă prea profundă ca să 
o abordăm acum. Să continuăm deci să vedem ce te uneşte cu 
Dumnezeu. 

- Nădejdea, am răspuns eu, nădejdea mântuirii, 
nădejdea curățirii şi nădejdea vieţii veşnice. Ştiu că El le poate 


toate, deci mă încredinţez Lui. 


- Şi altceva? m-a întrebat. 

Am stat un pic pe gânduri şi i-am înşirat toate virtuțile 
de care îmi aduceam aminte: milă, iertare, bunătate, dreptate, 
cinste, smerenie, ascultare, râvnă, răbdare, îngăduinţă faţă de alții, 
putere de jertfa, sfinţenie... El mă asculta, dar nu se dădea convins. 

- Îţi lipseşte ceva, ceva esenţial! 

Simţeam un nod în stomac şi un val de mânie era gata 
să mă facă să ţâşnesc în nemulţumire şi revoltă. Îmi spuneam în 
sine: „Ce vor oamenii ăştia de la mine? Se cred prea deştepţi! Vor 
să mă umilească? Ori poate chiar îmi lipseşte ceva şi eu nu ştiu 
ce?! Dar ce să-mi lipsească, doar sunt tobă de teologie!”. 

În timp ce cugetam astfel, uitam că în urmă cu câţiva 
ani un prieten mi-a pus în mână Patericul, îndemnându-mă 
călduros să-l citesc. Citisem o pagină şi închisesem cartea, 
găsind-o minoră pentru un intelectual ca mine. Îmi părea slinoasă, 
învechită, medievală, deşi teoretic aveam o părere bună despre evul 
mediu. Dacă aş fi citit-o, poate că ar fi deschis în mine încă o punte 
de legătură cu Dumnezeu, dar n-o făcusem şi acum sufeream 
această umilitoare situaţie. În cele din urmă a învins totuşi gândul 
bun din mine şi am spus: 

- Acesta sunt. Nu ştiu ce-mi mai lipseşte. Spuneţi-mi 
voi! 

Arsenie s-a uitat la Virgil semnificativ, ceea ce m-a 
durut şi mai mult, dar mi-a sporit şi interesul, apoi mi-a zis: 

- Îţi lipseşte frica de Dumnezeu! 

Atunci s-a deschis un ochi în mintea mea şi am văzut 
o strălucire nemăsurată. 

- Aveţi dreptate! am zis, dându-mă învins. Nu există 
în mine frica de Dumnezeu, ci doar nişte modalităţi minore de frică 
omenească, aproape superstiţioasă. 

A urmat un moment de reculegere reciprocă. Arsenie 
se dovedea un excepţional vier al sufletului omenesc. În timp ce eu 
mă gândeam ce trebuie să fac pentru a dobândi frica de Dumnezeu, 
el înțelegea că merită să se ostenească totuşi cu mlădierea 
sufletului meu. În încheiere mi-a zis: 


- Bine, voi da ascultare dorinţei tale. Dar să fiu sigur 


pe fermitatea acestei hotărâri! 

- Te rog să mă crezi că este definitivă şi integrală, 
l-am asigurat eu. 

Zarurile erau aruncate şi deci porneam împreună să 
intrăm în Ierusalimul ceresc, dar bătălia a fost de mare amploare şi 
profunzime. Era greu să renunţ la a mă conduce după propria-mi 
voinţă chiar şi-n gândurile cele mai intime. Aveam senzaţia că mă 
autodizolv, dar ştiam că de fapt îmi căutam identitatea. De cele mai 
multe ori nu vedeam finalitatea acestui experiment, dar continuam 
să cred în ea. 

Ne întâlneam zilnic şi discutam. Am citit cărţi care 
m-au ajutat enorm: „Patericul”, „Urmarea lui Hristos”, „Filocalia”, 
„Carte foarte folositoare pentru suflet”. De asemeni i-am recitit pe 
Dostoievski şi Papini. 

Eliminam preocupările lumii, fie ele bune sau rele şi 
mă concentram numai la buna rânduială lăuntrică. Am început să 
disting tot mai bine raportul dintre suflet şi trup, dintre minte şi 
inimă, dintre conştient şi inconştient. Începeam să înţeleg lumea 
materială, lumea oamenilor şi lumea îngerilor ca pe o minunată 
plăsmuire a Duhului. În Duhul Sfânt mă adunam cu tot duhul din 
mine. Efortul de voinţă era ajutat de râvna mântuirii. În duh am 
descoperit că se află lumea întreagă, dar nu m-am oprit la ea, ci 
m-am orientat spre partea cea mai dinăuntru a duhului, acel loc 
sfânt în care omul se întâlneşte cu scânteia dumnezeiască din el. 

Aceasta era esenţa lucrării: cunoaşterea lumii prin 
îndepărtarea de ea, căci trăirea în Hristos umple sufletul omenesc 
de adevărata cunoaştere. Lumea mi se descoperea într-un orizont 
curat şi armonios. Eu muream zi de zi şi se năştea în mine Hristos. 
Puținele clipe în care am avut această iluminare mi-au fost de ajuns 
spre a mă atrage tot mai profund în schimbarea ce se producea în 
sufletul meu. 

În vremea aceea n-am lucrat, n-am întreţinut alte 
relaţii, nu m-a interesat ce este în jurul meu. În vremea aceea nu 
simţeam foamea, nici temnița şi nici teroarea apocaliptică. Aveam 
senzaţia unei eliberări necontenite. 


Procesul de ruptură faţă de conceptele vechi, de vechii 


prieteni şi de preocupările vechi era dureros, dar redescoperirea 
noilor perspective mă umplea de atâta bucurie, încât drumul era 
ireversibil. 

Tot ce citeam mergea direct în inimă şi devenea act 
viu de viață interioară. Cât despre discernământ, pe acela îl 
încredinţasem lui Arsenie, căci mereu îi destăinuiam ce se petrece 
în mine, cum gândesc şi cum înţeleg, iar el facea operația fină de 
estetică sufletească. Se întâmpla ca uneori să nu fiu prea încântat 
de spusele lui, dar mi le însuşeam cu smerenie şi cu încrederea 
copilului faţă de părinţi. 

Aveam mare pace lăuntrică, încât şi somnul îmi era 
plin de vise frumoase. În ființa mea pătrunsese un simţământ de 
uşurare curăţitoare. 

Majoritatea zilei o petreceam în celulă, căci numai 
două-trei ore pe zi uşile erau deschise, or viaţa de celulă are 
proprietatea de a comprima timpul, de a da consistență materială 
evenimentelor spirituale şi de a tensiona omul din te miri ce lucruri 
mărunte. Comportamentul obişnuit al oamenilor din societate 
beneficiază de spaţiu şi de timp larg, care absoarbe o parte din 
conflictele sufleteşti dintre oameni, încât ei pot, cu oarecare 
uşurinţă, să convieţuiască. Temniţa însă înghesuie suflet în suflet şi 
fiecare „eu” intră în conflict cu celelalte pentru un cuvânt oarecare, 
pentru o dorinţă, un gest, o părere, pentru o tăcere şi pentru micile 
probleme ale convieţuirii, încât aici, dacă oamenii nu au o bună 
armătură spirituală, cu multă greutate îşi găsesc pacea dintre ei. 
Conflicte dure apar din banale întâmplări, iar explicația constă în 
faptul că fiecare om simte material duhul celuilalt. Aşa am observat 
că nu aspectul material al existenţei e conflictual, ci încărcătura 
spirituală ce i-o dau oamenii. Pentru investiţia intenţională a 
oamenilor pusă în cuvinte, idei, fapte şi obiecte, se intră în conflict. 

Eu însumi făcusem această experienţă şi abia acum îi 
desluşeam mecanismul, ba, mai mult, descopeream cheia păcii 
dintre oameni, adică pacea interioară. Numai ajungând la o 
cunoaştere şi stăpânire a sinelui, vei cunoaşte şi stăpâni în bine 
raporturile cu semenii. 


Dar eu nu conlocuiam atunci cu oameni spiritualizaţi, 


încât lupta era grea, căci era unilaterală. Zi de zi se iscau fel de fel 
de situaţii la care trebuia să aplic disciplina interioară pe care o 
experimentam. Contrar aşteptărilor, am observat că cele mai multe 
conflicte nu decurgeau din interese egoiste, materiale şi lacome, ori 
dacă ele apăreau, erau foarte uşor de îndepărtat. Dacă de exemplu, 
cineva se lăcomea la bucata cea mai mare de mămăligă, era 
suficient să mă fac că nu observ şi să-l las să-şi satisfacă această 
mică slăbiciune. Şi mi-a fost dat să văd oameni lacomi care cu 
timpul au plâns, căindu-se pentru gestul lor şi au încercat să se 
îndrepte. 

Aspectul acesta material beneficia şi de raţiunea 
evidenţei lucrurilor, care ne obliga la un comportament corect. 
Dacă dormeam, de pildă, trei oameni într-un pat îngust de o 
persoană, se puneau probleme dificile de împărțire a spaţiului, care 
se dovedea mai dur decât spaţiul vital pretins de unele politici. Noi 
însă găsisem rezolvări care erau atât de corecte, încât nu puteau fi 
negate. Totuşi, mi-a fost dat să stau cu careva care se lăbărța în pat 
peste limitele lui de drept, iar dacă era corectat devenea violent şi o 
dată chiar a ridicat bocancul cu cuie pe tălpi, ameninţându-mă că- 
mi sparge capul. Mi-a trebuit multă răbdare, umilinţă şi putere de 
jertfă pentru a putea convieţui cu un astfel de om. 

Şi totuşi, nu aceste conflicte erau mai grave, ci acelea 
iscate din orgoliu. Îmi amintesc de un alt om, cult, inteligent şi 
talentat, ba chiar un om cu un caracter frumos, care însă refuza 
categoric viaţa spirituală, nu pentru că ar fi fost ateu, ci pentru că 
era plin de sine însuşi şi foarte orgolios. Nu putea suporta la mine 
tocmai smerenia, lepădarea de sine şi umilința. De aceea mă 
batjocorea pentru orice cuvânt şi gest. Nu-i plăcea interiorizarea 
mea adâncă şi strădania mea de trăire creştină. Îmi spunea că sunt 
ipocrit, fals şi orgolios. Un orgoliu pervers socotea el că se află în 
mine. Mai târziu am cunoscut tentaţia şi formele acestea de orgoliu 
travestit în smerenie, dar atunci inima nu-mi sângera când mă 
acuza de astfel de necinste. 

Încercările mele de a-l lămuri l-au îndârjit şi mai mult, 
căci nu puteam să-i dovedesc bunele mele intenţii decât arătându-i 


indirect că el greşeşte, ori asta l-a întărâtat atât de mult, încât mă 


ura de moarte şi-mi facea viaţa iad. Am încercat să mă umilesc şi 
să-mi cer iertare de la el, chiar atunci când aveam dreptate, dar 
zadarnic. În împrejurarea aceea am înţeles importanţa îndelungii- 
răbdări. Trecuse la invective, pe care le pronunţa cu fineţe 
inteligentă şi sarcasm. Nu mai era nici o cale de ostoire (încetare) a 
acelui orgoliu, decât timpul. Căutam să dispar din ochii lui, dar în 
spaţiul acela îngust el se concentrase numai asupra patimii 
împotriva mea, încât nu mai putea fi nici rațional şi nici obiectiv. 
Dacă tăceam era rău, dacă vorbeam era rău. Reţin câteva vorbe 
grele cu care îmi ţintuia sufletul: „Eşti un diavol!”, „Eşti un 
fariseu!”, „Laş incompetent şi incapabil!”, „Secătură perversă!”, 
„Te dispreţuiesc, eşti orgoliul întruchipat în minciună!”. Ajunsese 
să se înfurie pe mine şi când era tăcere în celulă şi nu ne uitam unul 
la altul, căci era tensionat mental de persoana mea în aşa măsură 
încât devenise obsesie şi nu-şi mai putea stăpâni reacţiile. Probabil 
că descoperise în mintea lui alte fațete, considerate de el perverse, 
ale mele şi nu se stăpânea să nu mi le toarne cu nemiluita şi fără 
cruţare. Răbdam eu, dar mă costa mult neputinţa de a stabili pacea 
cu acest om. Este cel mai neostoit orgoliu pe care l-am întâlnit şi 
care nu a cedat niciodată. Acel om a murit fără a putea să mă împac 
cu el, deşi am dorit-o. Am întâlnit în viaţă orgolii mai mari, în 
sensul unor aspirații uriaşe şi al unor orizonturi foarte largi; pe 
lângă ele, orgoliul acestui om era minor, însă atât de înrăit, încât 
n-a putut să se ostoiască (oprească) niciodată. 

Cel mai cumplit orgoliu pe care l-am întâlnit în 
temniţă a fost al unei personalităţi puternice, cu mare capacitate de 
afirmare, un om cu priză la oameni, cu o viziune universală despre 
lume şi care, nici mai mult nici mai puţin, din aproape în aproape, a 
ajuns să se autodivinizeze, ba să convingă şi pe alţii de harul ce i-a 
fost încredinţat. Era orgoliul omului politic care vedea în Hristos 
un mare inițiat şi în credinţă o concepţie politică prin care El îşi 
propune să supună lumea. Consecința acestei analize luciferice a 
fost concluzia că şi el poate să se declare sfânt şi să-şi asume 
dreptul de a stăpâni lumea. Crease deci o concepţie eclectică, în 
centrul căreia se situa pe el. Îşi supunea adepţii unei discipline 


ezoterice, care-i făcea să vadă în el pe Hristos la a doua Lui venire 


pe pământ. Cu acest om m-am întâlnit mai târziu şi am încercat să-l 
readucem la bunul simţ omenesc, dar a fost imposibil. Cu el se 
putea discuta şi discuţia era scânteietoare, dar se simţea alunecarea 
tenebroasă dinăuntrul lui. Acest om a produs mari frământări între 
deținuți, căci ştia să-şi prezinte teoriile atrăgător şi convingător. 
Trebuia însă să discerni duhul din care ele purcedeau. Cum dar să 
procedezi cu necinstea, decât aşa cum a procedat Mântuitorul cu 


p? 


evreii, cărora le-o spune tăios: „Sunteţi fii ai satanei!”. După câțiva 
ani, acel om a făcut foarte mult rău, încât devenise odios, se 
demascase în hidoşenia sa sufletească şi în cele din urmă s-a 
sinucis. Este un caz ce-l depăşeşte pe  Stavroghin 
(http://en.wikipedia.org/wiki/Demons_(novel)) ori pe Ivan Karamazov 
(http://en.wikipedia.org/wiki/The_Brothers_Karamazov). 

În această ordine de idei trebuie să mai amintesc încă 
o dramă petrecută în temniţă, tot din orgoliu. Un tânăr cercetase, cu 
incompetenţă şi cu oarbă încredere în sine, creştinismul, budismul 
şi mahomedanismul şi ajunsese la concluzia că şi el poate fi 
asemenea lui Hristos. De aceea a început să conceapă reformarea 
omenirii întregi, iar la modul concret a pornit să ţină un post de 
patruzeci de zile, asemănându-se pe sine cu Hristos. Intenţiile 
noastre de a-l lămuri s-au dovedit inutile. El împărțise globul 
pământesc în figuri geometrice şi concepuse un mod de a le 
guverna. Mai credea că de starea lui de spirit depinde destinul 
omenirii şi că intervenţiile duhului său pot stabili pacea ori războiul 
în lume. Făcea mare publicitate în jurul său. A postit cele patruzeci 
de zile, dar n-a ştiut cum să iasă din post, căci la urmă a fost 
cuprins de o lăcomie ce l-a prihănit. Cu timpul, mintea lui s-a 
rătăcit şi în cele din urmă a ajuns nebun cu adevărat. 

Dacă într-o celulă nu s-a putut face pace între doi 
oameni, dacă într-o puşcărie s-au dezlănţuit furtuni atât de 
dezastroase, atunci e uşor de înţeles ce este omul, ce este satana şi 
ce este destinul apocaliptic al istoriei. 

Viaţa în Hristos mi-a dat subtilitatea de a pricepe toate 
aceste aspecte ale existenţei, cât şi priceperea de a proceda în mod 
fericit în fiecare dintre ele. 


Dacă am amintit până acum câteva trăsături definitorii 


ale naturii umane, nu trebuie totuşi să uit şi amănuntele ei. Fiindcă 
problemele mari de comportament uman se aseamănă canioanelor 
prin care apa trece vijelios, formând vârtejuri, dar fiecare picur de 
apă al tuturor mărilor e format din cotidienele şi banalele 
întâmplări ale vieţii. La drept vorbind, apa canioanelor este 
puţintică în raport cu apa tuturor mărilor. 

Se cuvine deci să amintesc aici cum m-a învăţat 
Arsenie să depistez gândul pus în fiecare amănunt al vieții. Nu e 
vorba numai de intenţie, ci chiar de substanţa pe care o 
înmagazinăm în tot ce facem: un cuvânt, de pildă, poartă în el 
duhul din noi, chiar dincolo de intenţia noastră conştientă. A trebuit 
deci să învăţ să disting între cuget şi duh. Chiar gândul omului 
poartă în el un anume duh. Aici este marea taină. lar bieţii oameni 
nici n-au habar de raportul dintre manifestările lor sufleteşti şi 
faptele lor, pe de o parte şi duhul în care ei se află, pe de altă parte. 
Cui slujeşti? Cine te insuflă? Iată întrebări pe care nu bănuiam că 
voi ajunge să mi le pun, dar care deveneau esenţa realităţii din 
oameni şi din lumea lor. 

Duhul umple omul şi viaţa lui, pe când gândul, 
intenția, sentimentul, ideea, cuvântul şi fapta sunt purtătoare ale 
acelui duh cu care eşti încărcat în cele mai dinăuntru ale tale. 
Duhul se arată rar în lumina sa. Mai mult se deduce din lucrările 
sale, deci din tot ce se întâmplă cu oamenii. Totuşi, aşa-zisa 
spiritualitate ori atmosferă în care trăieşte omul este opera duhului 
şi numai indirect a lucrărilor. Ea e subtilă, insesizabilă, misterioasă, 
este oricum vreţi să-i ziceţi, dar este adevărul adevărat despre om şi 
despre lumea lui, aşa cum l-am experimentat personal într-o 
amarnică viaţă de om, sub îndrumarea inițială a lui Arsenie, pe 
care-l voi considera toată viaţa drept ctitor al sufletului meu. 

Aşa am învăţat să disting, de exemplu, într-o discuţie 
a mea cu o persoană despre o a treia persoană, dacă acea discuţie 
este purtătoare de dragoste, de grijă şi de bune intenţii, ori dacă 
este neobiectivă, eronată şi deformată, dacă e intrigantă şi 
calomniatoare, dacă e o banală bârfă ori dacă e o iscodire (iar 
iscodirea poate fi şi ea a bunei credinţe şi a relei credinţe), dacă e o 


cabală (uneltire) sau dacă pur şi simplu sugerează o crimă. 


Nuanţele şi subtilitățile sufleteşti sunt nenumărate şi 
mereu noi. Probleme simple ca punctualitatea, cinstea, cuvântul 
dat, promisiunea făcută, ironia, gluma, râsul, mustrarea, o privire, 
un gest, chiar o intenţie nedeclarată, ci pur şi simplu numai 
întreținută lăuntric, a mânca, a bea, a respira, a munci, a dori, a 
cerceta, a refuza şi tot ce constituie viaţa îl angajează pe om faţă de 
Dumnezeu şi faţă de semenii săi; şi nu poate să fie drept cu ei, dacă 
nu e drept în sine însuşi, dacă nu a ajuns să trăiască în Duhul Sfânt. 

Cel mai greu şi mai important este să deosebeşti 
duhurile. Un gest oarecare poate fi pornit din generozitate dar şi 
din laşitate, din ignoranță dar şi din rea intenţie. Dacă oamenii nu 
sunt cinstiți sufleteşte, nu e posibilă pacea între ei, ci se vor tiraniza 
reciproc. lar cinstea sufletească nu e naivitate, ci o conştiinţă trează 
şi lucrătoare care controlează şi conduce adâncul sufletului 
omenesc. Astfel de descoperiri, ce se dezvăluiau conştiinţei mele, 
m-au absorbit şi m-au ataşat lor fară margini şi fară oprire. 

Cum duhovnicul este arhitectul subțirimii 
duhovniceşti din om şi ştie să facă vizibil şi real nevăzutul şi duhul, 
sub îndrumarea lui Arsenie intram, încetul cu încetul, în 
materialitatea spirituală a existenţei şi priveam materia propriu-zisă 
ca pe o aparență miraculoasă, în care eu deveneam stăpân. De 
sufletul meu depindea lumea mea. Din mine izvora pacea cu 
semenii mei. Căci eu muream mereu şi via în mine Hristos. El este 
totul în toate şi în mod necesar trebuia să fie totul în mine. Aşa am 
ajuns să înţeleg condiția de libertate a omului, pe de o parte cu 
dreptul lui de opţiune şi pe de altă parte cu pacea adevărului ca 
stare a libertăţii interioare şi universale. 

Cu lisus mă desfătam pretutindeni. 

Zi de zi eram tot mai plin de bucurie şi Arsenie a 
remarcat creşterea mea duhovnicească. Deşi ascultarea o suportam 
mai uşor, totuşi încă se manifestau în mine oprelişti şi praguri greu 
de depăşit, dar mergeam înainte, căci lucrarea duhovnicească 
trebuie să aibă continuitate: ea nu e un moment, ci o viaţă. 

Într-o bună zi Arsenie mi-a spus că pot merge la 
spovedanie, atrăgându-mi atenția asupra continuității vieţii 


duhovniceşti. 


- Eşti numai la început, a zis el, de aici înainte te vei 
descurca singur, dar de ascultarea Bisericii vei avea nevoie toată 
viaţa. 

M-am pregătit pentru spovedanie consultând câteva 
îndreptare, unul pe criteriul grupelor de păcate şi altul pe criteriul 
Crezului, Decalogului şi Fericirilor, ambele punând cele mai 
nuanţate întrebări pentru o analiză cât mai corectă a sufletului şi a 
vieţii. Am citit şi canoanele care se dau şi m-am speriat foarte. 

Păcatele le-am scris pe o hârtie. Uitasem că mă aflu în 
faţa unui om, ci mă simţeam în faţa lui Dumnezeu, primind 
cuvântul preotului ca pe însuşi glasul Domnului. Mă temeam de un 
canon sever, dar el s-a limitat la un an de oprire de la Sfânta 
Împărtăşanie, răstimp în care aveam câteva îndatoriri ce-mi păreau 
uşoare în raport cu râvna şi strădaniile mele. 

M-am bucurat la sfârşit şi am făcut încă un gest care 
avea să influenţeze tot viitorul meu. Am ales doi prieteni cu 
preocupări duhovniceşti şi cu care aveam vădite afinități sufleteşti 
[Este vorba de Valeriu Gafencu şi Marin Naidim, cu care loan 
lanolide a străbătut la Aiud şi apoi la Galda drumul anevoios al 
desăvârşirii lăuntrice]. M-am dus la ei în celulă, le-am dat hârtia cu 
păcatele spovedite şi le-am zis: 

- Vreau ca voi să mă cunoaşteţi pe dinăuntru, gol în 
goliciunea din mine şi de puteţi, să mă ajutaţi! 

Cei doi prieteni au fost impresionați şi drept răspuns 
s-au mărturisit şi ei mie. Ne-am mutat în aceeaşi celulă. Era o 
atmosferă de trăire intensă. Ne rugam zi şi noapte împreună. 
Citeam şi comentam împreună lecturi sfinte şi ne ţineam în deplină 
încredere sufletească unul faţă de altul. 

În curând însă era să ne tulburăm între noi din pricina 
unor gânduri care ne treceau prin minte şi pe care, mărturisindu-ni- 
le, cream inerente tensiuni. Atunci am înţeles care sunt treptele pe 
care le străbate gândul: gândul ca momeală, urmat de imaginea din 
gând, apoi de plăcerea din gând, de acceptarea gândului, apoi 
planul făurit în jurul gândului, ataşarea afectivă faţă de el şi, 
în ultimă instanţă, decizia de a trece la fapte. Gândul vine ca 


momeală fară voinţa omului, şi deci omul nu este responsabil de el. 


Gândul rău trebuie înlocuit cu un gând bun, dar cea mai bună 
metodă este de a fixa în minte Numele Domnului lisus, ca în 
flacăra Sa arzătoare să fie mistuit tot ce este rău. 

Am înţeles deci că nu procedam bine mărturisind 
orice trăsnaie care ne bubuia prin cap. Am învăţat atunci că omul 
este un weltanschauung (un ansamblu de cunoștințe) a cărui 
personalitate are nevoie de un mediu propriu, strict personal, care 
trebuie respectat reciproc chiar şi în cea mai mare intimitate. 

lubindu-ne cu sinceritate, am început să ne înţelepțim 
şi să învăţăm cum să ne comportăm spre mântuire. Dragostea 
dintre noi a rămas sfântă şi ne-a unit pentru toată viaţa, angajându- 
ne ca slujitori ai lui Dumnezeu şi ai oamenilor. În această mică 
comunitate ne-am aflat sprijinul necesar în lupta năpraznică a 
veacului. Dar modul nostru de vieţuire se distanţa tot mai mult de 


lume şi de realităţile ei. 


a 


De două veacuri omenirea fusese acaparată de 
materialismul burghez. Putreziseră de mult în pământ martirii 
Revoluţiei franceze şi nimeni nu le făcuse dreptate, căci istoria s-a 
scris după conceptele burgheziei triumfătoare. 

Preluând puterea, burghezia păstrase ce-i convenea 
din creştinism şi iluminism, spre a servi ideilor ei plutocratice. 

Libertatea devenise sinonimă cu exploatarea săracilor 
de către bogaţi. Amoralitatea (indiferent faţă de morală) pătrunsese 
în economie, în politică, în Justiţie, în familie, măcinând societatea. 
Dispăruseră elita morală şi valorile tradiționale. Sub masca 
democraţiei se introducea o nouă tiranie, a plutocraţiei (puterea 
statului era deținută de cei mai bogați). 

Bisericile se descompuseseră în confesiuni tot mai 
MICI şi mai neînsemnate. Creştinismul era calomniat şi tolerat 
numai ca un corectiv popular pentru bunele moravuri, căci 
burghezii se închinau viţelului de aur şi adesea lui satana. 


Creştinătatea nu se distanțase de burghezie şi 


capitalism, ci ajunsese la un modus vivendi (compromis). Biserica 
fusese secularizată (trecută sub conducerea statului). Societatea 
fusese desacralizată. 

În cultură sufla descompunerea. De la romantism nu 
mai apăruse nici un curent cultural vrednic de lăudat. Ştiinţa era 
văzută ca lege absolută ce înlocuia dogma creştină. 

Explozia tehnicii cucerise omenirea până la posedare, 
fără ca cineva să mai poată controla fenomenul. Societatea era 
sfâşiată de conflicte. Se dezlănţuiau cele mai cumplite şi inumane 
războaie. Tirania înspăimânta omenirea. 

În aceste condiţii a apărut Revoluţia comunistă. După 
mai multe convulsii nereuşite, Revoluţia bolşevică a fondat statul 
sovietic şi a organizat politic şi militar revoluția internaţională. 
Europa era străbătută de strigoii revoluţiei, activişti care criticau 
toate racilele (boli, defecte) capitaliste şi le identificau cu 
creştinismul. 

Între capitalism şi comunism s-a ridicat fascismul lui 
Mussolini şi Hitler, care nu avea însă o fundamentare spirituală şi 
nu cunoştea decât violenţa ca metodă de lucru. Totuşi, popoarele au 
avut intuiţia că acesta poate fi o salvare între capitalism şi 
comunism. Dar capitalismul s-a aliat cu comunismul şi au biruit 
fascismul. 

La sfârşitul războiului s-a făcut un tribunal care a 
discreditat ideea de justiţie, căci n-au fost chemate în faţa instanţei 
oarbe toţi inculpaţii, spre a fi judecaţi, ci au fost condamnaţi, în faţa 
unei instanţe cu ochelari capitalişti-comunişti, numai cei învinşi. În 
lumina tribunalului de la Nurenberg, crimă a fost numai cea făcută 
de învins, iar crima triumfătorilor a devenit lege a omenirii. Nu 
justiţia, ci puterea a judecat la Nurenberg, iar lumii i s-a prezentat 
un adevăr fals, o dreptate nelegiuită şi o concepție 
amorală, inumană. 

Conceptele noii epoci instaurate după război au 
devenit antropocentrismul, umanismul, evoluționismul, 
iluminismul, raționalismul,  scolasticismul, materialismul, 
liberalismul,  ateismul, drepturile omului,  democratismul, 


pacifismul şi O.N.U, cu Charta sa semnată de Stalin, Churchil şi 


Roosevelt. 
Omenirea declarase astfel libertate  ateismului 


internațional. 

Eu am supraviețuit temniţelor. 

Prietenii mei, mii în stânga şi zeci de mii în dreapta, 
au căzut apărându-şi ființa eternă, căci atât ne-a mai rămas, să nu 
murim spiritual. 

Din experiența noastră trebuie făcută cunoscută 
apocalipsa piteşteană, fenomen de chintesenţă a satanismului 
acestui secol, un fel de acumulare a tuturor energiilor satanice din 
istorie, devenite sistem de ucidere a sufletului creştin. 

Hristos a stat faţă-n faţă cu antihrist. Deşi acolo au 
avut de suferit şi alte religii ori neamuri, cele două duhuri, Hristos 
şi antihrist, au dominat. 

Un evreu, colonelul Zeller, a condus aşa-zisa 
reeducare marxist-leninistă din temnița Piteşti, prin jurul anului 
1950, când revoluţia mondială era în plină ofensivă. 

În Piteşti erau tineri studenţi anticomuniști. Erau 
credincioşi şi oameni de înaltă ţinută umană şi etică. Experienţa 
reeducării trebuia făcută pe sufletele lor tinere, generoase şi 
entuziaste. 

Zeller a găsit repede între deţinuţi cozile de topor şi 
casapii care să-i execute ordinele. El era un inițiat. Venise cu un 
plan dinainte stabilit şi deja experimentat, care se constituia ca o 
metodă ştiinţifică fără greş. Şi cu adevărat, nici nu se poate rezista, 
omeneşte vorbind, mijloacelor ce s-au folosit acolo. Nimeni, în 
condiţiile de acolo, nu poate să-şi salveze sufletul. 

Se cerea sufletul acelor tineri, iar de nu, vor fi torturați 
fără drept la moarte, până ce vor ceda şi se vor întina. Căci omul 
nou, reeducatul, era conceput ca un animal dresat. 

În reeducare erau două faze: faza „sincerităţii”, care în 


limbajul lor se numea autodemascare, prin care omul era obligat să 


divulge şi să batjocorească absolut tot trecutul său, familie, 
credință, neam, concepție, prieteni, ideal; faza a doua era a 
„restructurării”, în care omul „autodemascat” se restructura prin 
însuşirea concepției ateismului istoric, devenind el însuşi „activist 
revoluţionar” şi dovedindu-şi „restructurarea” prin „reeducarea” ce 
trebuia să o aplice prietenilor săi. 

Cele ce se petreceau în Piteşti erau considerate „mica 
revoluţie”, care urma să dezlănțuie apoi „marea revoluţie 
internațională”. Deci experimentul piteştean trebuia să devină 
universal, în scopul „restructurării” omenirii întregi conform 
legilor materialismului istoric. 

Aceasta este schema generală a fenomenului 
„reeducării” piteştene. El s-a mai produs şi în alte părți, dar nicăieri 
nu a dat rezultatele din Piteşti, ori cel puţin nu avem informaţii în 
acest sens. 

Practic, s-a procedat în modul următor. S-a izolat 
penitenciarul de lume. S-a izolat celulă de celulă. S-au înfometat, 
torturat şi îngrozit deţinuţii de către administraţie. După un an de 
astfel de regim, numai câţiva deţinuţi periferici au acceptat 
„reeducarea”. 

Zeller a inițiat „tura”, pe care a încredinţat-o unui 
deținut ce s-a declarat gata să treacă peste cadavre pentru a-şi 
revedea familia. Sub supravegherea indirectă a administraţiei au 
fost formaţi cei câțiva bătăuşi, care au început să-i tortureze pe 
colegii lor. Rezistenţa acestora a fost înfrântă de ciomegele 
administraţiei. Tortura s-a aplicat sub pavăza administraţiei, care 
supraveghea totul din spatele uşilor. 

Deţinutul era chinuit cu cele mai îngrozitoare sisteme 
pe care le-a cunoscut istoria, plus unele forme noi, proprii nebuniei 
piteştene. Torturile fizice sunt cunoscute lumii şi nu merită să 
întârziem asupra lor: ciomag, rangă, linşaj, răstignire, smuls unghii 
şi păr, sare, picătură chinezească, etc. Ele se aplicau neîntrerupt zi 
şi noapte. Le aplicau deţinuţii între ei, fără drept de apel, fară 
responsabilitate, fară riposte, fără lege. Când s-a reclamat, s-a 
trecut la linşaj. Unii au murit. Zeller a spus medicului care 


completa certificatele de deces: „Scrie, doctore, sifilis terțiar!”. 


Autodemascările erau scrise şi trimise la Bucureşti. Zi 
de zi se îngroşa rândul torționarilor, căci „restructuraţii” trebuiau 
să-şi dovedească „sinceritatea” prin torturarea prietenilor şi fraţilor 
lor. Fraţii s-au torturat între ei. 

Demenţa creştea zi de zi. Fantezia criminală şi sadică 
a zămislit sisteme de o hidoşenie inimaginabilă: perversiuni 

sexuale publice, „botez” în tineta cu fecale, „cuminecătură” din 
gamela cu fecale, batjocorirea celor mai sfinte momente din viaţa 
lui Hristos. 

Se făcea haz demonic pentru scârboşenia iadului 
devenit realitate. Oamenii aceia înnebuniseră, le era teamă să mai 
fie ei înşişi, să mai gândească la ce au fost şi se antrenau în noi şi 
noi fantasme ale materializării răului pe pământ. 

Ura cea mai cumplită era împotriva celor credincioşi, 
a eroilor şi a personalităților puternice. Pentru aceştia se refuza 
până şi dreptul la „restructurare” şi se prevedea „tortura 
permanentă”. 

Eu am trecut prin Piteşti, dar microbii trimişi de 
Providenţă [la Piteşti, loan lanolide s-a îmbolnăvit de tuberculoză 
şi a fost transferat la penitenciarul-sanatoriu Târgu-Ocna] m-au 
ferit de „tură” şi am fost transferat într-un spital. Cunosc deci 
fenomenul piteştean şi pot vorbi ca din mijlocul lui, şi totuşi cu 
distanţa pe care mi-o dă faptul de a fi fost şi în afara lui, încât am o 
vedere obiectivă. 

Am fost confidentul multora dintre cei ce au trecut pe 
acolo şi mărturisirile lor m-au copleşit. Le simt ca pe o povară ce 
trebuie să o mărturisesc. Am văzut sfinţi şi am văzut demoni. Am 
fost în rai şi am fost în iad. 

Armătura duhovnicească mi-a fost scut în acele 
împrejurări. În aşteptarea „turei”, mă rugam zece, şaisprezece sau 
chiar douăzeci de ore pe zi, iar noaptea rugăciunea se spunea 
singură prin somn. N-am avut o prăbuşire în acele împrejurări 
fiindcă m-a ocrotit Dumnezeu, dar mărturisesc că aş fi ales să mor 
decât să fiu ucis sufleteşte şi mi-aş fi căutat moartea dacă aş fi 
văzut că nu pot rezista. Însă am fost salvat şi aşa am ajuns până la 


bătrâneţe. 


Experienţa piteşteană a eşuat, dar dacă omenirea nu va 
înţelege la timp ce o aşteaptă, va fi o beznă piteşteană 
internaţională. 

Experiența piteşteană s-a terminat printr-un proces 
înscenat unor tapi ispăşitori. Conducătorul ei, Zeller, s-a sinucis, 
fiind unica pedeapsă bine meritată. Dar nu s-a dezvăluit adevărul 
ideologic, politic şi organizatoric al „reeducării” piteştene. 

Victimele Piteştiului se împart în trei: unii care au fost 
ucişi, alţii care au rămas mutilaţi psihic pentru toată viaţa, iar alţii 
- cei mai mulți şi mai buni - care au descoperit cerurile când erau în 
adâncul iadului şi astfel au ajuns creştini conştienţi şi râvnitori. 

Chiar şi aceste rânduri se datorează, în mare parte, 
experienţei piteştene. 

„Reeducarea” de la Piteşti a creat monştri şi nu 
oameni. N-am crezut nici eu că este posibil ceea ce am văzut în 
Piteşti. Opacitatea mentală a omenirii mă umple de grijă pentru 
viitorul ei, căci de nu va înţelege ce o aşteaptă, nici nu va fi 
capabilă să se deschidă unei viziuni sfinte. 

Omenirea zace în minciună. Minciuna macină 
omenirea mai mult decât teroarea, o perverteşte şi o alienează. 
Minciuna în simbioză cu teroarea sunt chintesenţa satanismului 


modern. 


a 


Istoria nu poate fi explicată ca o înşiruire de idei, ca 
un fenomen de sine stătător. Aşa ceva nu e conform cu realitatea. 
Ideile sunt vehiculate de oameni, iar oamenii sunt insuflați de un 
duh. 

Istoria modernă a încăput deci pe mâna unui duh 
satanic, antihristic, ateu, materialist, mincinos şi tiranic, căci 
anumiți oameni au aderat la el cu scopul de a stăpâni lumea. 

Oamenii moderni au cedat la ispita cu care fusese 
ademenit Hristos, încât satana a ajuns dumnezeul lor, unii dintre ei 


declarându-se antihrişti, iar alţii numindu-se încă creştini, deci 


fiind hristoşi mincinoşi. 

Omenirea s-a lăsat obsedată de progresul tehnic ca 
metodă a fericirii omeneşti. Progresismul şi-a propus să 
stăpânească natura şi chiar să o schimbe, cu mijloacele tehnicii. 

Omenirea e dominată de tehnică. Tehnica oferă o falsă 
şi tiranică omnipotenţă politico-tehnicizată în lume. Tehnica a 
schimbat radical modul de a gândi al oamenilor, aspiraţiile lor, 
comportamentul lor şi structura societăţii, dându-le falsa senzaţie a 
fericirii eterne pe pământ, rupându-i de cer şi golindu-i de duh. 

Mijloacele de comunicaţie, de construcție şi de 
fabricaţie sunt uluitoare, dar sunt puse în slujba descompunerii şi a 
nimicirii. 

Ingineria genetică poate modifica speciile şi deci 
oamenii pot deveni fenomene de laborator, în acest mod dispărând 
valoarea lor umană de conştiinţe libere. 

Se poate determina tehnic subconştientul. Psihicul este 
testat şi determinat cu mijloace tehnice, prin aceasta oamenii fiind 
anulaţi ca responsabilitate şi independenţă. 

Atomii îşi declanşează energiile şi se pot transforma în 
armă a tiraniei universale. 

Cosmosul este cercetat, iar sistemul solar se vrea a fi 
populat, prin mijloace tehnice, de oameni, care vor duce cu ei toate 
viciile unei lumi alienate. 

Un evreu m-a întrebat odată de ce nu ne-a revelat lisus 
toate minunile tehnicii. El nu înţelesese că tehnica n-ar fi fost 
posibilă fără a fi fost înscrisă ontologic în noi de către Hristos. Dar 
tehnica scoasă din ordinea firească a ei nu numai că nu ne este 
folositoare, ci este nimicitoare. 

De aceea civilizația modernă comportă următoarele 
riscuri: dispariția vieţii prin dezagregarea atomică militară, ori, pe 
cale paşnică, prin poluare şi epuizarea resurselor naturale; 
dispariția vieţii prin manipularea stavroghiană a ingineriei genetice; 
dispariția vieţii prin alienarea oamenilor; tirania absolută prin 
monopolul tehnicii; transformarea societăţii în temniţă, fermă ori 
uzină, prin tehnicizare; determinarea conştiinţei prin mijloace 


tehnice; o lume teleghidată tehnic; anularea omului ca fiinţă liberă, 


conştientă şi stăpână; dezechilibru ecologic; răzbunarea naturii 
împotriva tehnicii; un dezastru general, pe care-l îndreptăţeşte 
căderea omului din harul dumnezeiesc; golirea omului de harul 
Duhului Sfânt şi dispariţia finalităţii transcendentale. 

Armele nucleare dovedesc realitatea acestei 
perspective. Armele spațiale defensive amenință cu tirania 
universală. Tehnica, dacă se dezvoltă în ritmul actual, în curând va 
ucide lumea pe cale paşnică. Lumea e deja alienată. Natura se 
răzbună. 

Dumnezeu nu bate cu ciomagul, ci noi ne nefericim cu 
propriile noastre nesăbuinţe, în cazul de faţă tehnica. Tehnica nu 
poate fi folositoare decât în lumina şi perspectiva libertăţii şi a 
desăvârşirii omeneşti. Nu există mântuire în afara lui Hristos. 

Istoria modernă a acumulat ideile şi forțele 
materialiste, culminând cu materialismul ateu-revoluționar. Nu se 
crează numai o ideologie, ci şi instrumentul de putere care să o 
aplice, dovedind existenţa unei acţiuni conştiente care urmăreşte 
dominarea omenirii. 

Evreii vor să iudaizeze lumea, proletarii vor să 
proletarizeze lumea, capitaliştii vor să aservească lumea. În faţa 
acestor tendinţe mijeşte speranţa renaşterii creştine, care să pună un 
început nou istoriei şi să încreştineze lumea, redându-i comuniunea 
cu Dumnezeu. De aceea S-a întrupat Hristos, de aceea ne-a dat Duh 
Sfânt şi de aceea va veni a doua oară. Triumfal Mielului asupra 


fiarei apocaliptice va veni prin oştirea creştinească. 


Cândva am făcut acest tur de orizont împreună cu 
prietenii mei, acum îl fac însoţit de rugăciunile lor. Temniţa a 
rămas în urmă. Cugetul meu e ancorat în viitorul omenirii. 

Mântuirea lumii este problema apostolatului - şi noi 
facem apostolat. Această vocaţie s-a cristalizat în calvarul secolului 
20. Creştinătatea a dat sfinţi şi martiri. Odată cu ei, omenirea 
întreagă a dat zeci de milioane de victime. Acesta este tragicul 
holocaust al acestui veac şi e regretabil că nu este cunoscut, 


recunoscut şi cinstit. 


în 


Acum sunt bolnav copt şi sunt semne că nu mai am 
mult de trăit. Am dorit să merg în Occident, dar nici aceia nu m-au 
vrut şi nici aceştia nu mi-au permis. 

Vremea stă sub semnul lui antihrist. Mi-a rămas 
datoria unei mărturisiri testamentare. De aceea îţi scriu, părinte 
duhovnic. 

În faţa spectacolului istoriei contemporane şi în urma 
experienţei personale de viaţă, am ceva nou de comunicat lumii, 
cât şi ţie, duhovnice, ori ţie, creştinule, ori ţie, omule, oricare vei fi 
tu şi de oriunde vei fi. Problema mea este problema creştinismului 
ŞI a omenirii. 

În faţa a tot ce a fost şi a tot ce este, cât şi în faţa a tot 
ce va urma, mă întreb cu toată gravitatea: Care este atitudinea 
autentic creştină? Ce ar face Hristos în locul nostru? Oare noi am 
procedat bine? Am împlinit noi voia lui Dumnezeu în acest secol? 

lată întrebări profund tulburătoare. Pentru a le 
răspunde, trebuie să ştim foarte bine ce este Hristos şi ce este 
omenirea. Nu putem articula corect lucrarea mântuitoare a lui 
Hristos cu mântuirea lumii, dacă nu cunoaştem corect raportul 
dintre Hristos şi istorie. 

Mă voi strădui să fac acum un portret al lui Hristos, 
reieşit din Noul Testament şi insuflat de Duhul Sfânt, aşa cum a 
lucrat în istorie şi lucrează până la sfârşitul veacurilor. 

Pornesc de la cunoscuta formulă din teologie că 
Hristos este Dumnezeu desăvârşit şi Om desăvârşit şi mă opresc 
asupra aspectului omenesc, căci pe cel dumnezeiesc îl consider 
încheiat. 

Despre lisus ca om am a spune lucruri noi, nu 
descoperite de mine, ci uitate de oameni. Oamenii L-au redus pe 
Hristos la anumite caractere: teologii tinzând spre dogme şi 
abstracțiuni; misticii lansându-se în experienţe duhovniceşti de 
îndumnezeire; moraliştii făcând din morală centrul preocupării lor; 


filozofii, sociologii, artiştii, muzicienii, politicienii şi chiar 


economiştii descoperind în lisus partea ce corespundea obiectivelor 
ce şi le propuseseră. 

Spre deosebire de toţi aceştia, eu voi face creştinism. 
Eu caut un Hristos integral. Lumea are nevoie de un Arhetip 
universal valabil, care să fie viu şi evident pentru toate categoriile 
de oameni şi îndeosebi pentru spiritele de elită şi cu forță creatoare. 

Deci şi teologul şi laicul, şi artistul şi omul de ştiinţă, 
şi politicianul şi economistul trebuie să aibă imaginea integrală a 
Celui ce este Hristos, Logosul întrupat în istorie, chiar dacă fiecare 
dintre ei, conform darului ce-l are, adânceşte şi se dedică unei 
anume înţelegeri a lui Hristos. 

Căci Hristos, fiind Creatorul a toate, este şi 
Mântuitorul a toate, deci El este prezent şi lucrător în toate. Hristos 
este Stăpânul vieţii, fară a se confunda cu viaţa, dar dând sens 
vieţii; este Stăpânul Universului, fără a se confunda cu Universul, 
dar dându-i un sens; El este Domnul oamenilor, fără a fi redus la 
om, dar mântuind oamenii. 

El este atât interioritatea oamenilor, cât şi lucrarea lor 
din afară. El este deopotrivă în cer şi pe pământ, în om şi în 
transcendent. Numai prezenţa Lui ne face să nu ne simţim singuri 
şi ne defineşte rostul nostru de oameni. lisus în oameni potenţează 
personalitatea umană până la desăvârşire. Omul fară Dumnezeu 
este haos, neant şi alienare. 

El a venit în lume ca trimis al Tatălui, ca Mesia şi ca 
Hristos. El a descoperit oamenilor o lume nouă, pentru care ne-a 
dat o învăţătură, dar şi Duh Sfânt spre a o putea realiza. Lumea 
nouă este Împărăţia lui Dumnezeu. Această împărăție este o lucrare 
integrală, căci are trei locuri în care se construieşte concomitent şi 
solidar: în inimi, în lume şi în ceruri. Viaţa şi natura umană trebuie 
înnoite în Hristos. 

Unii Îl văd numai Dumnezeu, iar alţii numai Om, dar 
El este deopotrivă Dumnezeu şi Om. El este şi Luminătorul, şi 
Păstorul, şi Mântuitorul şi Împăratul lumii, căci El e Hristosul. 

El a apărut în lume în chip minunat şi a făcut minuni, 
dar s-a comportat şi a trăit asemeni tuturor oamenilor. El a fost şi în 


pustie şi la ospeţe, a şi postit dar a şi mâncat şi băut, s-a rugat dar a 


şi muncit, a făcut minuni dar a şi suferit ca om, a fost şi pe Tabor 
dar a pus mâna şi pe bici, a şi iertat dar a şi anunţat Judecata 
necruțătoare, a fost neprihănit dar şi înţelepciunea întruchipată, a 
intrat în Ierusalim ca Împărat dar a şi fost răstignit în acelaşi 
Ierusalim. El a purtat pe Crucea Sa toate problemele omenirii, căci 
El, fiind Făcătorul omului, a rezolvat fericit toate aspectele 
omeneşti. 

Aşezat în faţa lui lisus, simt cum mă topesc în El şi 
din El purced în fiinţa mea firavă şi tainică. lisus e punctul din care 
totul pleacă şi în care totul se concentrează, încât ştiu bine că 
numai prin El exist, împreună cu lumea mea. 

EI e plin de cutezanţă dar şi de prudenţă, ştiind cum să 
lucreze cu oamenii. Înţelepciunea Lui, inteligenţa Lui, iscusinţa Lui 
s-a dovedit superioară tuturor celor pe care i-a înfruntat, fie că a 
fost satana, fie că au fost fariseii, cărturarii, poporul, Iuda, Caiafa, 
Irod ori Pilat. Pe toţi i-a biruit. Niciodată nu a fost biruit în cuvânt 
de oameni. 

Adevărul nu numai că a fost enunțat categoric de către 
EI, ci şi demonstrat fără putinţă de tăgadă. Adevărul Lui nu este 
impus silnic, ci e demonstrat logic. Iar argumentul suprem cu care- 
Şi justifică adevărul este neprihănirea Sa şi, în cele din urmă, jertfa 
Sa pentru adevăr. Iisus fiind Iubirea, Însuşi cu iubire cheamă pe 
oameni la adevăr. Demonstrează adevarul cu cuvântul, cu minuni, 
cu virtuţi şi cu jertfa, merge atât de departe încât înţelege pe cei ce 
au fost incapabili să recunoască adevărul propovăduit în propria lor 
cetate. 

Dar Dumnezeu fiind, El stabileşte şi un sfârşit al 
răbdării divine, ziua Judecăţii din urmă, când cei de rea-credinţă, 
care neagă şi batjocoresc adevărul împotriva evidenţei, care pe ei 
înşişi nu se mântuiesc şi nici pe alţii nu-i lasă să se mântuiască, îşi 
vor lua pedeapsa cuvenită în întunericul cel mai din afară şi veşnic. 

Răspunderile omenirii sunt globale. Mântuirea e un 
fenomen general omenesc, dar răspunderile elitelor conducătoare 
sunt cu mult mai mari. De aceea nu există o răspundere strict 
individuală, dar nici una exclusiv colectivă. 


In măsura în care un om are responsabilităţi mai mari 


în omenire, i se va cere mai mult şi în faţa Judecăţii. Este 
considerabilă răspunderea conducătorului ce orientează un popor, 
care îi face o anumită educaţie, îi proclamă o anumită învăţătură, îl 
angajează în anumite bătălii, îi dă anumite legi şi orânduiri, îi dă o 
justiţie dreaptă ori nedreaptă, îi păzeşte sănătatea sufletească şi 
trupească, creează o societate dreaptă ori abuzivă, respectă 
libertatea şi demnitatea oamenilor ori îi tiranizează, încurajează 
valorile majore ori recurge la ce e negativ în lume şi, în cele din 
urmă, conduce lumea spre mântuire ori spre neant. 

Orice om politic, orice preot, orice filozof, artist, 
economist, om de ştiinţă, pedagog trebuie să se întrebe, cutremurat, 
în ce duh se află, ce duh exprimă, ce operă săvârşeşte: mântuitoare 
ori nimicitoare? 

lisus s-a afirmat pe Sine Însuşi a fi expresia Tatălui. 
Creştinul trebuie să fie expresia lui Hristos, şi asta acum, imediat, 
concret, direct, cu suflet şi cu trup şi în deplină responsabilitate. De 
aceea trebuie ca omul creştin să fie clar conştientizat de sensul 
fiecărei clipe a vieţii sale sufleteşti şi materiale. Fiindcă ne 
mântuim şi cu sufletul şi cu trupul. Mântuirea se lucrează în orice 
clipă. Aşa intrăm în veşnicie: prin fiecare clipă. Aşa intrăm în 
universalitate: prin fiecare locşor de pe pământ. 

Deci, umplându-se omul de Hristos, devine ales al lui 
Dumnezeu, Israel. Lucrarea mesianică şi lucrarea de mântuire 
apasă pe umerii Israelului. Căci din poporul chemat la cereasca 
Împărăţie, Iisus a ales doisprezece apostoli şi i-a umplut cu Duhul 
Sfânt şi cu responsabilitate. Noi deci ajungem la conştiinţa 
apostoliei noastre, care înseamnă şi încărcătură sfântă, dar şi 
lucrare de sfințire a lumii. În centrul creştinătăţii se află Israelul, 
apostolatul, mesianicul - elită lucrătoare a Duhului Sfânt, cu totale 


responsabilităţi pentru mântuirea lumii. 


a 


Acestea fiind zise, revin acum la începutul scrisorii 


mele. Pun faţă în față lucrarea lăuntrică a curățirii de patimi căreia 


m-am dedicat un sfert de veac, cu realitatea omenirii pe care o 
observ de un alt sfert de veac. Concluzia ce o trag este că 
spiritualitatea pe care am practicat-o m-a rupt de realitatea 
veacului, dar în acelaşi timp, capacitatea de a înfrunta veacul, de a 
gândi veacul şi de a-i vedea destinele o datorez tocmai acelei 
spiritualități. Nu justific întru totul spiritualitatea dintâi, dar nici nu 
o scutesc de critica necesară. 

Critica mea se îndreaptă împotriva spiritualității 
creştine moderne, care şi-a propus să placă lui Dumnezeu, dar de 
fapt place puterii oamenilor. 

În primul rând, spiritualitatea modernă creştină este 
reducţionistă. Învățătura ei s-a distanțat de viaţă şi de lume, 
ocupându-se mai mult de abstracţiuni şi cel mai mult de aspectele 
morale, dar neglijând socialul şi istoricul. Funcţia socială a fost 
lăsată la voia întâmplării, conform puterii ce a dominat lumea. În 
aceste condiţii, oamenii s-au simțit părăsiți de Biserică, iar 
Dumnezeu le-a părut tot mai îndepărtat. Alinarea sufletească şi 
corectivele morale nu au umplut golul imens creat în suflete şi în 
societate. Împărăţia lui Dumnezeu a rămas în inimă şi-n 
perspectivă eshatologică, dar a pierdut lucrarea istorică. Or, 
învăţătura creştină trebuie să acopere întreaga viaţă şi existență 
umană, căci totul a fost creat de Hristos şi totul este mântuit prin 
Hristos. Nu o credinţă bigotă şi îngustă, ci una luminată şi deschisă 
va putea triumfa în ochii oamenilor şi va fi recunoscută ca 
autoritate a lor tutelară. Deci e necesară o viziune unitară, solidară 
şi integrală despre lume, viaţă şi natură. Prin urmare, formând un 
suflet creştin, nu e suficient să-i dai virtuţi şi Duh Sfânt, ci şi 
orizont şi sens. 

În al doilea rând, în creştinism s-a cuibărit 
formalismul. Riposta severă a Mântuitorului împotriva împietririi 
iudaice în formalism trebuie dată acum şi creștinătății formaliste. 
Ne-am închistat în dogme, idei, rânduieli, ritualuri şi instituţii. Dar 
trăirea vieţii în Duh Sfânt nu trebuie să rămână limitată la unele 
forme tradiționale. Nu se poate a accepta nici anarhia (dezordinea) 
formelor, dar nici claustrarea (închiderea, retragerea) în forme. 


În al treilea rând, Mântuitorul a rupt-o cu convențiile 


iudaice şi a vestit o lume nouă, dar după două mii de ani, 
creştinătatea se trezeşte şi ea convenţională. Convenţiile sunt o 
plagă subtilă ce se strecoară în comportamentul creştin spre a se 
adapta conjuncturilor. Ele sunt nesincere faţă de adevărul creştin, 
fie din ignoranță, fie din ipocrizie şi laşitate. Convenţiile sunt o 
cedare a autenticităţii creştine în faţa convențiilor necreştine. 
Convenţionalismul secularizează creştinismul, îl face oportunist, 
dubios şi nesincer. Convenţionalismul abdică de la lupta 
mântuitoare şi se complace în viața prihănită. Prin 
convenţionalism, harul este iconomisit fară discernământ şi fără 
acoperire în aurul credinţei, facându-ne neguţători necinstiți ai lui. 

E necesară o păstrare, fără abatere, a purității 
învăţăturii creştine spre a nu fi nevrednici iconomi ai harului 
dumnezeiesc şi spre a nu discredita creştinismul în faţa oamenilor. 
E mai lucrătoare o Biserică prigonită dar pură, decât una 
strălucitoare dar convenţională. Această poziţie e a lui Hristos 
şi a lui Pavel. Ea a îmbinat în mod fericit puritatea adevărului cu 
înţelepciunea metodelor de mântuire ale lumii, pe când 
convenţionalismul practicat uneori de creştinătate e dubios moral şi 
discreditat social. 

În al patrulea rând, în spiritualitatea creştină modernă 
domină neutralismul, o plagă mascată sub înţelepciune, dar care în 
realitate e un rău ce macină puterile dinamice, cutezătoare, eroice 
şi martirice ale creştinismului. Neutralitatea față de natură 
abandonează lumea în primitivitate. Neutralitatea faţă de viaţă 
părăseşte lumea în păcat. Neutralitatea faţă de satana adânceşte 
lumea în ambiguitatea morală. Neutralitatea faţă de materie duce 
lumea la mizerie. Neutralitatea socială lasă lumea în robie. 
Neutralitatea politică oferă puterea forțelor  antihristice. 
Neutralitatea intelectuală imbecilizează. Neutralitatea culturală e 
mormânt spiritual. Neutralitatea faţă de lume este incapacitatea de 
a schimba lumea. Neutralitatea faţă de istorie e istoria bunului plac. 
Neutralitatea e moarte spirituală. 

Hristos este dovada puterii supreme ce a intervenit 
spre mântuirea lumii, deci neutralitatea creştinilor e părăsirea lui 


Hristos şi indirect a lumii. Dacă azi creştinismul a ajuns neutralist 


în loc de a fi eroic, Duhul Sfânt îl va regenera în creştinătate, 


pentru lumea întreagă şi pentru toate timpurile. Ne-au fost necesare 
severele experienţe ale ateismului modern pentru a ne retrezi la 
lucrarea sfântă ce reaşează lumea în ordinea ei firească. Suferințele 
epocii moderne sunt o metodă de retrezire a conştiinţei creştine. 

În al cincilea rând, creştinismul are deschisă istoria în 
perspectiva vieţii veşnice de după moarte, dar prin acest caracter 
eshatologic el nu trebuie să părăsească istoria cu toate problemele 
ei, ci să o antreneze în sacru. În Bizanţ, Patriarhul era primul 
sfetnic al împăratului, dar s-a ajuns repede la conflict între puterea 
clericală a Bisericii, care se dorea autentic creştină şi puterea 
politică a statului, care se complăcea în viaţa prihănită. Atunci, 
statul şi-a asumat răspunderile istorice şi a redus clerul la 
perspectiva eshatologică. Creştinătatea, neputând schimba statul, a 
reuşit să creeze, prin mijloacele credinţei, societăți cu orânduiri 
morale, cum au fost mănăstirile, obştile, operele de caritate, 
instituţiile de învăţământ. Acestea au dat putere Bisericii în lupta ei 
cu statele potrivnice lui Dumnezeu. De aceea duşmanii credinţei 
creştine au secularizat averile mănăstirești, au desființat obştile şi 
corporaţiile şi au restrâns opera caritativă şi didactică a Bisericii, 
căutând o laicizare deplină a statului. 

În epoca modernă, statul ignoră Biserica, o 
discreditează, o slăbeşte, o domină şi vrea să o distrugă. În epoca 
modernă credinţa este restrânsă exclusiv la perspectiva 
eshatologică, îngrijindu-se numai de nemurirea sufletului şi fără 
drepturi socio-istorice. În acest fel, Biserica pare a fi învinsă şi 
împinsă la marginea vieţii şi a istoriei. Totuşi, lucrurile se dovedesc 
a nu rămâne aşa. În timp ce cursul societăţii umanist-materialiste a 
ajuns la abis şi moarte, omenirea redescoperă perspectiva istorică a 
spiritualităţii creştine. 

În al şaselea rând, creştinismul a fost întemeiat de 
Hristos ca o concepţie comunitară, dar în secolul nostru constatăm 
două fenomene: un fenomen colectivist-materialist de masă, care 
consideră că poate determina ştiinţific conştiinţa lumii, şi un 
fenomen spiritual individualist care, deşi atinge mari profunzimi 


sufleteşti, este lipsit de forța şi orânduirea comunitară în care să se 


poată dezvolta liber. 

Fenomenul materialist domină politic lumea modernă, 
încât spiritualitatea creştină se dezvoltă la tensiuni maxime, care 
sunt împinse până la martiriu. Afirmarea condiţiei creştine e astăzi 
un act de eroism al gândirii, cuvântului şi vieţii. Cine nu e gata de 
jertfa supremă, nu poate rezista în credinţă în acest secol. Dar pe de 
altă parte, spiritualismul creştin se concentrează atât de intens în 
individ, încât pierde din vedere colectivitatea. Or, lumea nu se 
poate mântui prin extreme. Spiritualitatea individuală este parte a 
spiritualității comunitare, căci dacă oamenii nu intră în comuniune 
unii cu alţii, nu sunt nici vrednici hristofori şi nu se iubesc între ei, 
ba, mai mult, fac îndoielnică mântuirea. 

Nici un trăirist, chiar în asceza lui cea mai severă, nu 
trebuie să se smulgă din comuniunea universală a creştinătăţii. În 
fiecare individ trebuie concentrată lumea întreagă, iar colectivitatea 
trebuie să fie Ierusalimul ceresc în care individul se înalță spre 
ceruri. Această minunată armonie a lumii ne-o arată natura, dar mai 
ales ne-o descoperă Duhul Sfânt. Aşezaţi deplin în Hristos, să 
privim lumea prin ochii Lui, să o iubim ca El şi să facem pentru ea 
tot ce ar face El dacă ar fi în locul nostru. 

La acest nivel de conştiinţă nu se ajunge de unul 
singur şi nici uşor, ci e o sarcină măreaţă dată oamenilor care se 
ocupă de sufletul omenesc, şi cu deosebire duhovnicilor. Deci 
duhovnicul umple pe om de Dumnezeu, dar îi dă şi perspectiva 
divină asupra lumii şi a vieţii, adică formează comuniunea şi 
comunitatea creştină. E minunată şi măreață această misiune, şi 
dacă creştinii nu şi-o înţeleg şi nu o împlinesc, lasă oamenii să 
meargă pe calea cea largă a bunului plac, care duce la iad. 

În ultimul rând, a venit vremea să critic şi 
spiritualitatea. Uimitor, nu? După ce am pledat pentru ea, încât 
părea un panaceu universal şi infailibil, deodată să constat că şi ea 
are limitele ei, iconomia ei, sensul ei. Dar este necesar să primim şi 
acest duş rece peste sufletele noastre, pentru a înţelege că Adevărul 
nu e în om, ci în Dumnezeu, spiritualitatea fiind doar o parte a 
omului creştin.  Spiritualitatea pură, absolută, nelimitată, 


necondiționată este doar în Dumnezeu. Numai adâncul tainic al 


duhului omenesc comunică cu taina nepătrunsă a dumnezeirii. 

În rai, omul a trăit în comuniune cu Dumnezeu, având 
conştiinţa curată şi deci o spiritualitate neîntinată. A urmat păcatul 
cu tot cortegiul său de consecinţe şi omul s-a întinat, conştiinţa i 
s-a întunecat, iar spiritualitatea a devenit confuză, dezorientată. 
Prin Hristos, omul a fost restaurat, spiritualitatea a redevenit sacră 
şi omul se poate reaşeza în harul dumnezeiesc spre o viaţă 
neprihănită. 

Deci spiritualitatea nu este un scop în sine, ci este 
modalitatea de sfințire, desăvârşire şi mântuire a firii omenești. 
Duhul Sfânt e puterea dumnezeiască nesecată ce lucrează în 
oameni opera mântuitoare, iar toate lucrările oamenilor, umplute de 
Duh Sfânt, formează spiritualitatea creştină. Spiritualitatea ar fi 
deci vieţuire în duh şi în adevăr. 

În teorie totul este frumos, însă practica umană 
degradează şi face nedesăvârşită spiritualitatea creştină. De aceea, 
doar un efort susținut şi permanent de-a lungul veacurilor va reuşi 
să transfigureze lumea. Creştinătatea trebuie să lucreze cu 
înțelepciune, nu numai cu neprihănire, cu putere, nu numai cu 
smerenie. 

În concluzie, creştinii au răspunderi depline pentru 
destinele omenirii. Ei trebuie să gândească problemele omenirii, să 
le orienteze şi să le orânduiască. Ei trebuie să cunoască lumea, 
viaţa şi cu deosebire duşmanii. Creştinii trebuie să dea răspuns 
burgheziei, comunismului, fascismului, iudaismului, islamismului, 
etc. lar ei şi-au pierdut chemarea istorică, nu înţeleg cele ce se 
petrec şi nu au putut crea o forță reprezentativă. 

Trebuie să ştim ce este o idee şi cui slujeşte ea. În faţa 
unei lumi construită pe concepte materialiste, ateiste şi anticreştine, 
creştinii trebuie să aibă forţa necesară spre a lansa în istorie 
conceptele care conduc lumea spre mântuire. 

Criza lumii moderne nu aparține spiritualității 
creştine, dar s-a produs în mijlocul lumii creştine, şi de aceea avem 
răspunderi pentru cele ce se petrec. 

Nu ne putem solidariza cu dezastrul civilizației 


moderne, dar nici nu putem lăsa lumea să piară. Nu putem evita 


suferinţa lumii moderne, dar trebuie să-i salvăm viitorul. 

Dacă Însuşi Dumnezeu S-a făcut om spre a mântui 
lumea şi ca om a proorocit, a învăţat, a luptat, a înfruntat pe 
duşmani, a pătimit şi S-a îngropat, spre a întemeia Împărăţia lui 
Dumnezeu, atunci cu atât mai mult noi, oamenii, avem datoria să 
ne angajăm în mod integral şi integru spre mântuirea lumii. 

Biserica socotită ca simţitoare trebuie să se dăruiască 
deplin şi cu putere administrării harului şi să mărturisească deschis, 
cu îndrăzneală şi luciditate, cuvântul lui Dumnezeu în acest secol. 
Acesta este rolul clerului. Pentru a-şi îndeplini acest rol, e necesară 
o schimbare de optică în cler. 

Dar Biserica e socotită şi eclesia în cadrul căreia un 
rol mare revine ierarhiei laice (conducerea statului). Creştinătatea 
trebuie să meargă pe sinergismul dintre ierarhia clericală şi cea 
laică. Numai aceste două ierarhii bine formate şi organizate vor 
putea da expresie creştină şi statului, fără a cădea nici în eroarea 
papo-cezarismului, nici în cea a cezaro-papismului. 

Problemele veacului nu sunt numai politice, ci şi 
morale, culturale, sociale, economice, ştiinţifice. 

Ce duh inspiră acest veac? Ce idei ne stăpânesc? Ce 
cultură avem şi încotro ne orientează ea? Ce şcoli şi curente literare 
se conturează? Ce e modernismul? Realismul? Naturalismul? 
Avangardismul? A dat secolul genii filozofice? Artistice? Ce 
personalități au marcat secolul? Personalitățile sau masele 
marchează epoca modernă? 

Poate fi cantitatea o formă de cultură? Este ştiinţa 
parte a culturii? Ce este ştiinţa? Ce ştim despre taina materiei, vieții 
şi omului? Nu este şi teologia o ştiinţă? Nu este şi mistica o ştiinţă? 
Nu este ştiinţa un fel de mistică? Care sunt limitele între religie, 
artă şi ştiinţă? Trebuie ca ştiinţa să fie neapărat materialist-ateistă? 
Putem crede în adevărul ştiinţific la modul absolut? Ştiinţa a creat 
civilizația tehnică de azi? Cum s-a ajuns la explozia tehnică? Poate 
fi ea controlată? Va duce ea la dezastru? 

Ce sunt omul şi omenirea în faţa civilizației moderne? 
Ce s-a petrecut înăuntrul omului prin civilizația materialist-ateistă? 


Dar societatea, unde a ajuns? Către ce merge? Ce legi ne conduc? 


Ce valori avem? Ce criterii ne-au rămas spre a ne salva? 

Mai vrea lumea modernă adevărul? Ce este dreptatea? 
Ce este libertatea? Mai există iubire? Ce este omul fără iubire? Ce 
este omul fără Dumnezeu? Ce este pacea? Cine minte în acest 
veac, de răstălmăceşte totul? Pacea e a robului răzvrătit, ori a 
satrapului (dictator) tiran? Libertatea este pentru adevăr, ori pentru 
minciună? 

Unde este răul în acest veac? În lucruri şi lucrări, ori 
în duhul rău şi mincinos pe care oamenii l-au înmagazinat în ele? 

Ne putem mântui fără a răspunde puzderiei de 
probleme ce frământă omenirea? Nu ţin de mântuire toate aceste 
aspecte: a mânca, a bea, a se înmulţi, a munci, a stăpâni, a conduce, 
a face legi, a pune ordine, a lupta, a veghea, a răspunde, a face 
dreptate, a triumfa asupra răului, a şti, a învăţa, a crea, a desăvârși, 
a dinamiza, a orienta, a călăuzi, a salva, a te bucura, a muri, a învia, 
a te înălța, a mântui lumea? 

Un bun duhovnic trebuie să dea un suflet şi o minte 


care să răspundă tuturor problemelor mântuirii lumii. 


Părinte duhovnic, această viziune este autentic 
creştină, dar nu le place oamenilor. Zidirea sufletească pe care mi- 
ai dat-o şi pentru care-ţi mulţumesc, mi-a dat forţa necesară să 
înfrunt vremurile, dar nu m-a orientat în ele, şi aceasta este 
greşeala. Ea a avut profunzime, dar nu a avut orizont şi nici mesaj 
istoric. 

Am simțit nevoia acestei lămuriri spre a ne face 
amândoi slujitori vrednici ai lui Hristos şi ai oamenilor. 

Eu sunt bătrân şi bolnav, poate voi pleca dincolo, dar 
mărturisesc dragostea şi grija ce o am pentru Biserică şi pentru 
lume. 

Port în mine o experiență duhovnicească şi de viaţă 
excepțională şi am datoria s-o mărturisesc la persoana întâi, nu 
pentru vreun orgoliu, ci pentru autenticitatea acestor vremuri, căci 
sunt produsul unei epoci de înaltă tensiune. 

Aş vrea să scriu o carte despre duhovnic şi 


duhovnicie, dar nu ştiu dacă-mi vor mai ajuta puterile. 


Preaslăvit să fie Hristos, Mântuitorul şi Împăratul 


lumii! 


Epilogul autorului 


În acest secol, eroismul a fost învins de laşitate, 
calitatea copleşită de cantitate, omul dominat de tehnică; duhul a 
fost subordonat materiei, adevărul răstălmăcit dialectic, binele uitat 
de atâta răutate, iar creştinii prigoniţi de anticreştini. 

Lumea actuală este în plină învălmăşeală, căci 
coordonatele ei principale fac viaţa insuportabilă. Bogaţii nu se mai 
satură de bogății şi vor să stăpânească pământul, iar puternicii nu 
mai au limită în putere şi retează orice opoziţie din lume. Tehnica 
ne copleşeşte şi pe noi şi natura, devenind un coşmar. Nu vrem să 
mai murim, din care cauză ucidem pruncii ce-şi anunţă apariţia la 
porțile vieţii. Ne urâm între noi, încât am devenit insensibili la 
suferinţa reciprocă ce ne-o cauzăm. Simţurile declanşate, epuizate, 
denaturate, au pus stăpânire pe mintea oamenilor. Valorile acestei 
lumi izvorăsc din egoism, materialism şi ateism. 


O lume fără Dumnezeu şi fără suflet. 


îe 


Creştinătatea îşi împarte istoria în două epoci, 
caracterizate prin două căi: apostolatul şi rugăciunea. Biserica 
noastră se cheamă apostolică, şi totuşi ea a înlocuit calea apostolică 
prin calea rugăciunii. 

Când, unde şi de ce s-a produs această schimbare? 


Fără îndoială că apostolii au reprezentat cel mai 


autentic creştinism istoric. În capitolul al doilea din Faptele 
Apostolilor se sintetizează coordonatele creştinismului apostolic: în 
primul rând era învăţătura apostolică, semănată în comunitatea 
dragostei dintre fraţi, integrată în obştea creştină şi sprijinită pe 
rugăciune. În acest chip ne găsim în miezul Evangheliei. Ar mai 
trebui poate adăugat spiritul mesianic al creştinilor primari, care se 
simțeau investiţi de Dumnezeu să lumineze lumea şi acționau cu 
înţelepciune şi putere de jertfă în acest sens. 

Pe aceste coordonate de acţiune a ajuns creştinismul la 
victoria din vremea Sfântului Constantin cel Mare. 

Dar lumea atunci s-a încreştinat şi totuşi nu s-a 
încreştinat. Semn al neîncreştinării lumii încreştinate de atunci stau 
viaţa, învăţătura şi moaştele Sfântului loan Gură de Aur. El nu s-a 
despărțit de linia trăirii integrale şi organizate în duh creştin şi a 
cerut puternicilor şi bogaţilor acelei vremi să treacă la o reală viaţă 
creştinească, iar aceia l-au ucis. 

Aici este nodul gordian (dificultate extrem de mare, 
imposibil de rezolvat) al istoriei creştinătăţii. 

De aici s-a renunţat la calea apostolică şi s-a intrat pe 
calea rugăciunii. Departe de noi gândul de a prezenta rugăciunea ca 
pe o abatere de la calea apostolică, ci sesizăm numai că rugăciunea 
nu e o alternativă a căii apostolice şi nici un pas înainte faţă de 
calea apostolică. 

Creştinii, în loc să lupte cu cuvântul şi cu organizarea 
lor obştească pentru a da o structură creştină orânduirilor lumii, au 
redus intervenţia lor la rugăciune. 

Astfel a apărut în creştinătate un alt tip de samarinean, 
în timp ce alți preoţi şi alți leviţi sunt prea ocupați în sacristia lor şi 
nu mai coboară să-l îngrijească pe omul sărac, bolnav, prigonit, 
întemnițat, nedreptăţit şi batjocorit. 

Lumea e lăsată să-şi depene viaţa în patimi şi ambiţii, 
umplând istoria de nedreptate, de robie şi de sânge, creştinii 
neputând să facă pentru ea decât rugăciuni. 

Un vlădică sincer a concretizat această realitate, 
zicând: „Nu am stofă de martir în mine!”. Dacă este de înţeles un 


om laş, fie el şi vlădică, nu se poate însă să se admită o conduită de 


compromis a Bisericii. Această conduită a dizolvat însăşi forţa 
spirituală a creştinătăţii, încât ea a părăsit lumea, lăsând-o în 
mâinile vrăjmaşului. 

Discuţii aprige se poartă privind folosirea unor 
prepoziţii - „pe”, „din” sau „la” - în diverse definiţii teologice, în 
timp ce oamenii nu mai au un ideal, nu mai au nădejde în lumea 
asta şi o pierd şi pe cea veşnică, fiindcă lumea e cotropită de 
egoism, tiranie, exploatare, robie, sărăcie şi mizerie. Facem 
rugăciune pentru săraci, bolnavi, întemnițați, slabi, dar practic nu 
întreprindem nimic pentru ei. 

Oare aşa a procedat Mântuitorul? Oare asta e 
învăţătura creştină? Oare aşa se ajunge în Împărăţia lui Dumnezeu? 
Nu cumva ni se poate spune şi nouă cum li s-a spus iudeilor: Pe 
acestea să le faceţi, iar pe celelalte să nu le lăsaţi nefăcute? 

Rugăciunea are locul ei în cadrul vieţii, dar nu e calea 
exclusivă a acestei vieţi. Treburile lumii nu se împlinesc numai 
prin rugăciune, deşi ele toate o necesită. 

Clerul ar putea da explicația cum că le-a revenit 
împăraţilor creştini datoria faptei creştine. Argumentul este doar 
parţial valabil. Biserica trebuie să se asigure că, într-o formă sau 
alta, în lume se zideşte Împărăţia lui Dumnezeu. Ea nu poate 
binecuvânta la întâmplare orice formulă socială, orice lege, orice 
instituţie, orice doctrină, orice ideal, orice oameni, ci numai pe 
acelea care aparțin mesajului evanghelic, prin care se slujesc 
oamenii acelei vremi. 

Biserica a lăsat împăraţilor grija guvernărilor, dar nu 
se poate identifica şi nici nu poate colabora cu orice formă socio- 
politico-culturală. Biserica a lăsat guvernarea în seama împăraților 
din motivul înţelept al distribuirii atribuţiilor, care i-a îndemnat şi 
pe apostoli să lase în seama diaconilor problemele economice ale 
obştii; dar lor le-a rămas cuvântul în toată aria lui de acţiune şi 
influenţă şi cu toate răspunderile. 

În mod regretabil însă, în Biserică clerul s-a rezumat 
la rugăciuni, iar laicii au intrat într-un formalism lipsit de conţinut. 
A dispărut ierarhizarea valorilor laice în Biserică, şi deci s-a 


pierdut misiunea laicilor în lume, cât şi în Biserică. 


Poporul trebuie organizat şi dinamizat de Biserică. 
Poporul trebuie iubit, trebuie slujit, trebuie condus, aceasta fiind 
obligația Bisericii. 

E necesar ca Biserica să rămână liberă, independentă 
şi autonomă faţă de stat, tocmai pentru a putea încreştina statele. 

Pentru a putea sluji lumea, Biserica trebuie să fie 
puternică, fiindcă altfel va fi obligată să se adapteze ea la nişte 
realităţi necreştine, în loc să încreştineze ea lumea. 

Istoria ultimelor două milenii este impregnată de 
spiritualitatea creştină, dar nu putem să nu constatăm semnele 
negative ale vremurilor, unele apărute în interiorul creştinătăţii, iar 
altele din afara ei. Capacitatea de afirmare a neo-protestantismului 
a proliferat prin spiritul ei dinamic, dar a dezbinat creştinătatea. 
Sunt forţe fals mesianice, necreştine şi anticreştine, care în ultimele 
secole au ajuns să domine lumea, şi asta datorită golului creat de 
creştini în istorie. 

Biserica restrânsă la rugăciuni, rituri, ceremonii şi 
tradiţii este inaptă să ducă lumea mai departe. Creştinismul formal, 
oricât este el justificat tradiţional, până la urmă cedează prin 
incapacitatea lui spirituală şi dinamică. Fiindcă darurile Sfântului 
Duh sunt dinamice. Darul proorociei vesteşte lumii zările noi, 
formulând idealurile şi modalităţile de realizare. Proorocia nu e 
numai eshatologică, ci vizează şi viitorul istoric, nu e numai 
morală, ci şi socială, nu e numai religioasă, ci e şi politică. La fel, 
darul facerii de minuni, care este o practică uitată în creştinism. 
Rugăciunile ajută la minune, dar elementul activ, lucrător este 
Duhul Sfânt (adică se pune accentul pe lucrare, acțiune. Nu lene, 
nelucrare, neutralitate.). Prin urmare, toate darurile duhovniceşti 
formează un tot unitar şi înnoitor. 

Toate problemele lumii se află în Crucea lui Hristos şi 
a creştinilor. De câte ori vom rătăci drumul, ori vom lenevi pe cale, 
să ne înapoiem la Evanghelie şi la Duhul Sfânt. 

Suferințele ce ni se pricinuiesc au menirea să 
biciuiască lenea noastră şi să ne lumineze minţile. 

Aceste gânduri ne vin ca buni creştini ortodocşi, 


iubindu-ne Biserica, dar în condițiile calvarului şi Golgotei. De 


zeci de ani agonizează Hristos în lume, şi am fost atât de jecmăniţi 
de orice drept şi libertate, încât numai rugăciunea tainică din 
adâncul inimilor ne-a rămas. Cunoaştem puterea rugăciunii din 
lucrarea ei în adâncile suferinţe ale celei mai aprige şi inteligente 
prigoniri. Ne-am dăruit cu totul lui Hristos. Nici o clipă nu ne 
situăm în afara Bisericii. 

Viziunea creştină asupra lumii, elaborată de martiri şi 
sfinţi, merită să fie luată în considerare de forurile cele mai înalte 
ale Bisericii şi ale lumii, căci oamenii aceia au trăit şi s-au jertfit 


pentru mântuirea în Hristos. 


loan lanolide, 1985 


Palatul fermecat 


Ioan lanolide 


Chinuit, sfâşiat de-ntrebări şi cu jar pe 

Rănile vii, sângeram în nelinişte, greu. 

La dreapta mea era o bufniţă, iar la stânga un şarpe. 

Şi-am auzit pe şarpe grăind: „Nu există Dumnezeu”. 

Am pornit prin pustiu. Eram singur şi-mi era frică. 

În urechi îmi sunau cuvintele şarpelui, de tăgadă. 

Într-un târziu am aflat oazele singurătăţii, neumblate, 

Și ochiul meu, ca al bufniței, prin noapte a-nceput să vadă. 
M-adulmecau de departe, flămânzi, în târcoale, 

Şacalii deşertului, chelălăind. 


Dunele nopţii pândeau, muindu-şi spinările goale 


Și tot mai rar l-am auzit pe şarpe şoptind. 
Desluşeam acum beteala unei cărări prin pustie, 

Ca firul subțire al stelei ce călăuzise pe magi. 

De izbeam cu toiagul în stâncă, izvora apă vie. 
Drumuiam fară preget, cu mana cerului în desagi. 
În zori am ajuns în faţa palatului cu poartă de vis, 
Străjuită de un vultur, un înger, un leu şi un taur. 
Am bătut de trei ori şi poarta singură s-a deschis. 
Înşiră-te, mărgărite, pe firul de aur... 

Am trecut pe aleea smereniei, printre sânziene udate 
Cu apa în care lisus a spălat picioarele ucenicilor. 
Călcam prin cenuşă, pe urmele ciudate 

Ale pantofului Cenuşăresei şi ale tălpilor calicilor. 
Pe aleea căinţei, sub sălcii am şezut şi am plâns 
Îndelung murmurând, în metanie, psalmul cincizeci. 
Serafimi m-au stropit cu isop şi am strâns 

Ramuri verzi de pe cioturi crăpate şi reci. 

Mergeam acum printre crini, pe aleea curăţiei; 

Ca în grădinile cerului, cântau păsări fară număr, 
Zefirul îşi aninase la aripi clopotele utreniei 

Şi-am simţit cum se lasă porumbei de lumină pe umăr. 
Palatu-şi înălța coloanele ninse cu polenul solar, 

Ca nişte fragile stamine în policandrul unui caliciu. 
Am suit scara cu trepte de azur şi cleştar, 

Sub razele de aur ce ţâşneau din înalt frontispiciu, 
În sala de mese, totul era pregătit pentru cină. 

Am închinat din cupa cu Vin şi am frânt cucernic din Pâine; 
A coborât Nemărginirea în mărginita-mi tină 

Şi-am plutit peste ieri, peste mâine. 

În sala tezaurului, tainic ardea un inel, 

Ireal risipind pe comori nesortite argilei 

Tot aurul tors din blândeţea privirii din Miel 

Şi toată aurora topită în lacrima mile. 

În sala de arme, din largi panoplii fulgerau laolaltă 
Săgeata-ndrăznelii înfiptă în aripa vântului 


Şi sabia dreaptă şi pură, tăioasă ca limba cuvântului 


Şi scutul heraldic şi platoşa tare şi chivăra-naltă. 

Din sala uneltelor am luat un cântar şi un năvod 

Şi-o foarfecă de vier, din curpenul soarelui ca să tai 
Butaşi de lumină, meniţi să rodească în glod. 

Şi-am pus în picioare sandalele apostolilor, 

cu talpă de rai. Trecând ca într-un vis pe sub curcubeele grinzilor, 
Am ajuns în feeria din sala oglinzilor. 

Am privit în peretele din Răsărit 

Și am văzut lângă o apă un copil cu obrajii de pâine, 
Trimiţându-şi surâsul, în bărci de hârtie, spre ţărmu-nroşit 
Din basmul cu Feţii-Frumoşi, cu pitici şi cu zâne. 

Am privit în peretele din Miazăzi 

Şi-am văzut pe un tânăr suind către creste de spini, 

De ghiara hățişului trupul nevrând a-şi păzi, 

Flămând ca să muşte din miezul luminii. 

Am privit în peretele dinspre Apus 

Şi-am văzut un bătrân ce cu luare-aminte, 

Din braţele crucii pe care-asfinţise lisus, îşi cioplea un sicriu, 
împăcat şi cuminte. 

Am privit în peretele din Miazănoapte 

Şi nimic n-am văzut. Nu puteau să cuprindă 

Ochii mei atâta mister. Dar în şoapte 


Armoniile astrelor se-auzeau prin oglindă. 


Li 


Când m-am întors printre oameni, 

Pe locurile de unde-am plecat, 

Înflorea fericirea în dimineţile clare. 

Și mulți mă-ntrebară de taina palatului fermecat. 


lar eu le-am răspuns că el se găseşte în fiecare. 


în 48 în 


DICŢIONAR 


cf. = (l-am întâlnit în subsolul paginii, la trimiteri şi 
arată sub această formă: cf. Taina Jertfei, Editura Puncte Cardinale, 
Sibiu 2002). Vine din latinescul confer şi are scopul de a compara, 
de a contrasta sau de a întări o afirmaţie cu o altă informaţie (şi 
argumente) din aceeaşi lucrare sau, cel mai adesea, din lucrări 
diferite. Deci, face trimitere la materiale și lucrări care pot conţine 


sau susține aceleaşi afirmaţii în textul respectiv. 


Biografii, trimiteri, poze şi alte informaţii am găsit şi 


la această adresă: www.fericiticeiprigoniti.net 

